পাকিস্থান-ভাৰতৰ যুদ্ধাংদেশী অৱস্থাৰ আৰত চীনৰ ভুমিকা আৰু টেবুল চপৰিয়াই যুদ্ধৰ সোৱাদ বিচৰা সকললৈ একলম: - SANGBAD PRAHARI\nHome ৰাইজৰ সংবাদ সম্পাদকীয় পাকিস্থান-ভাৰতৰ যুদ্ধাংদেশী অৱস্থাৰ আৰত চীনৰ ভুমিকা আৰু টেবুল চপৰিয়াই যুদ্ধৰ সোৱাদ বিচৰা সকললৈ একলম:\nপাকিস্থান-ভাৰতৰ যুদ্ধাংদেশী অৱস্থাৰ আৰত চীনৰ ভুমিকা আৰু টেবুল চপৰিয়াই যুদ্ধৰ সোৱাদ বিচৰা সকললৈ একলম:\nSangbad Prahari February 25, 2019\n# জহিৰুল ইছলাম\nদুই তিনিদিন ধৰি এটা কথাত ফেচবুক জোকাৰি থকা দেখা গৈছে। যুদ্ধও বোলে ফেচবুকত কৰা যায়? অৱশ্যে ফেচবুকত জনমত যে গঢ়িব পৰা যায় সেয়া কিন্তু নুই কৰিব নোৱাৰি। আজিকালি এই কথাষাৰ অৰ্থাৎ ফেচবুকত যুদ্ধৰ আহ্বান জনোৱা বুলি ব্যপক চৰ্চা পৰিলক্ষিত হৈছে। এটা কথা মনত ৰখা ভাল যে- ফেচবুকত বিতৰ্ক, ঘৰত চুবুৰীয়াৰে কাজিয়া, কোনোবা বৈদ্যুতিন মাধ্যমৰ এংকৰে টেবুল চপৰিয়াই যুদ্ধ বিচৰা আৰু আন্তৰ্জাতিক সীমান্তত দুখন দেশে যুদ্ধ কৰা একে কথা নহয় অথবা সম্পূৰ্ণ ভিন্ন। ডিঙিৰ সিৰ ফুলাই ফুলাই অৰ্ণৱ গোস্বামী, সুধীৰ চৌধুৰী, ৰজত শৰ্মা আদি যিয়েই নহওক নিউজ চেনেলৰ চকীত বহি টেবুল চপৰিয়াই যুদ্ধ লাগে যুদ্ধ লাগে বুলি চিঞৰিলেই জানো যুদ্ধ হয় ? যুদ্ধ মুখৰ কথাও নহয় হাতৰ মোলাও নহয় যে- হাঁহৰ দৰে পেঁকপঁক আৰু মোলাৰ দৰে কামুৰি কামুৰি খোৱা যায়।\nবহুতেই কাশ্মীৰৰ ক্ষেত্ৰত ভাৰতৰ স্থিতি অতি দুখ লগা বুলি ক'লেও মই ক'ব নোৱাৰোঁ তাৰো কাৰণ বহু দীঘলীয়া আছে। বহুতেই ভাৰতৰ বৈদেশিক নীতিক এই ক্ষেত্ৰত সম্পূৰ্ণ ব্যৰ্থ বুলিও কোৱা দেখা যায় ; কিন্তু আচলোতে কথাবোৰ গমি চালে ক'ব লাগে স্বৰাজত্বৰ কথাবোৰ। বৃটিছে পাক লগাই থৈ যোৱা নহোৱাহেঁতেন (আৰু জৱাহৰলাল নেহৰু, জিন্না, মহাত্মা আদি সকলৰো সহজ সৰলতাও আজিৰ এই কাৰণ হ'ব পাৰে) আজিৰ এই পৰিস্থিতি নহ'লহেঁতেন। কাশ্মীৰ প্ৰসংগ যে ইংলেণ্ডে অকাই পকাই আজিৰ অৱস্থালৈ ঠেলি দিছে সেই কথা অস্বীকাৰৰ কোনো থল নাই। বৰং আজিও যে লণ্ডনত বহি দবাৰ চাল দি আছে সেই কথাও বিশ্বাস হয়। চীন ভাৰতৰ কাষত নাথাকে এই কথা সকলোৱে জ্ঞাত। এতিয়া কথা হৈছে ৰাজকোষৰ হেজাৰ কোটি ব্যয় কৰি পৃথিৱীৰ প্ৰায় সকলো দেশ ভ্ৰমণ কৰি অভিলেখ ৰচনা কৰা মোদীৰ কাষত আজি আমেৰিকা, ৰাছিয়া, ইউৰোপ, ইউ কে কোনো ৰাষ্ট্ৰ নাই বুলিও বহুতে অভিযোগ আনিছে। কিন্তু কথাবোৰ তেনে আচলোতে নহয়। দুখন দেশৰ আভ্যন্তৰিণ দিশত যিকোনো দেশেই হস্তগত কৰা ইমান সহজ নহয়। ইয়াৰোপৰি চীনৰ দৰে এখন সাম্ৰাজ্যবাদী শক্তিশালী দেশ ৰাষ্ট্ৰসংঘৰ স্থায়ী সদস্য আৰু সেই সাম্ৰাজ্যবাদী প্ৰভুত্ব বিস্তাৰকাৰী চীনে যে পাকিস্থানক ইন্ধন যোগান ধৰি আহিছে সেই কথাও আমি নজনা নহয়।\nপ্ৰকৃততে ঘটনা কোনে ঘটাই আছে ? আমি অলপ আওঁপকীয়াকৈ চিন্তা কৰিলে কথাষাৰৰ স্বৰূপ অলপ অন্যফালে গতি কৰা যেন অনুমান হয় ; কিয়নো, কাশ্মীৰ পলুৱামত ৪৪ গৰাকী জোৱানক ১৪ ফেব্ৰুৱাৰীত বোমাৰে উৰুৱাই হত্যা কৰা সন্ত্ৰাসী ঘটনাৰ পাছতেই সমগ্ৰ দেশ শোকত এস্তমান হৈ পৰিছে আৰু আমিও তাৰ অংশিদাৰ হিচাপে মমবাতি জ্বলালোঁ। কিন্তু, প্ৰকৃততে সেই ঘটনাৰ আৰত কোন আছিল ? আমি যদি কথাষাৰ এইদৰে ভাৱো যে-ঘটনাৰ সপ্তাহ দুইয়েক পূৰ্বৰ এটা ঘটনা ! প্ৰধানমন্ত্ৰী নৰেন্দ্ৰ মোদীয়ে উত্তৰ পূৰ্ব ভাৰত ভ্ৰমণ কৰিলে ! সেই সময়ত অৰুনাচলত বিমান বন্দৰকে ধৰি দুখন অত্যাধুনিক প্ৰকল্প উন্মোচন কৰিলে। তাৰ পিছে পিছে চীনে প্ৰধান মন্ত্ৰীৰ সেই ভ্ৰমণক লৈ খোলাখুলি অসন্তুষ্টি প্ৰকাশ আৰু বিৰোধীতা কৰিলে। অৰুণাচল ভাৰতৰ অংগৰ বিপৰীতে চীনৰহে অংগ বুলি দাবী কৰিলে চীনে। এই ঘটনাৰ ক্ৰিয়া-প্ৰতিক্ৰিয়া মাৰ নাযাওঁতেই কাশ্মীৰত সংগঠিত হ'ল উক্ত বৰ্বৰ ঘটনা।\nগতিকে কথাষাৰ আমি কেৱল একাষৰীয়াকৈ চালে নহ'ব অলপ ইফাল-সিফাল কৰি চালেই ৰহস্যবোৰ অলপ অন্যফালেও গতি কৰিব বিচাৰে। ইতি পূৰ্বেও ম্যানমাৰ জেনোছাইডৰ সময়ত ভাৰতৰ প্ৰতি চীনৰ চক্ৰান্তক লৈ কেইবাটাও প্ৰবন্ধ লিখিছিলোঁ যদিও ভাৰত চৰকাৰে কিমান গুৰুত্ব প্ৰদান কৰিছে সেয়া নাজানোঁ। বহুতেই পাকিস্থান-চীনৰ সম্পৰ্ক বন্ধুত্বৰ বুলি দাবী কৰে প্ৰকৃততে চীন পাকিস্থানৰ বন্ধু নহয় বৰং কেইদিনৰ ভিতৰতেই যে পাকিস্থান চীনে শাসন কৰিব সেয়াও একপ্ৰকাৰ নিশ্চিত। পিছে আমি জানো চীনে ইতিমধ্যে পাকিস্থান দখল কৰিছেই। কোনোৱে নামানিলেও এয়াই যুক্তিসংগত বাস্তৱ ; কাৰণ, ইতিমধ্যে চীনৰ বহু সাধাৰণ নাগৰিক চীনে বহু কৌশলগতভাৱে স্থাপন কৰিছে পাকিস্থানত। কেৱল সামৰিক লোককেই যে চীনে পাকিস্থানত স্থাপন কৰিছে সেয়া নহয় বৰং ব্যৱসায়িক খাতিৰতেই হওঁক বা আন কোনো কাৰণতেই হওঁক সাধাৰণ নাগৰিকো স্থাপন যে কৰিছে সেয়া কিন্তু সকলোৱে জানে। এই স্থাপন যে চীনে পাকিস্থানক নিজৰ দখলভুক্ত কৰাৰ এক প্ৰাথমিক কৌশল সেই কথা পাকিস্থানে ধৰিব নোৱাৰিলেও আমাৰ কিন্তু এয়াই সন্দেহ হয়। চীনে অতি কৌশলগতভাৱে এই কাম কৰাৰ এটাই উদ্দেশ্য যে অনাগত ৫০/১০০ বছৰৰ ভিতৰত পাকিস্থান চীনৰ অংশ বুলি দাবী তুলিব আৰু পাকিস্থানেও তেতিয়া কৰিবলৈ একো নাথাকিব।\nএফালে চীনে পাকিস্থানত সাম্ৰাজ্য বিস্তাৰৰ মাধ্যমেৰে পাকিস্থানক দখল আৰু মাটিকালি বঢ়োৱা আনফালে ভাৰতৰ চাৰিওঁফালে থকা কম শক্তিশালী দেশ তথা ম্যানমাৰ,বাংলাদেশ সমূহত প্ৰথমে বিভিন্ন কৌশলে নিজৰ সাম্ৰাজ্য বিস্তাৰৰ পৰিকল্পনাৰে শেষত নিজৰেই দখলত লৈ অনা যি প্ৰচেষ্টা কৰি আছে সেয়া যে ভাৰতৰ ওপৰত এটা সময়ত অতি ভয়ানক পৰিস্থিতিৰ সৃষ্টি কৰিব সেয়াও খাটাং। গতিকে কাশ্মীৰৰ পলুৱামৰ ঘটনাত যে চীনৰ হাত নাই সেই কথা আমি এলাগি কৰিলে আগন্তক দিনত বৃহৎ ক্ষতি হোৱাৰ সম্ভাৱনা আছে। যিদৰে পাকিস্থানৰ ওপৰত দৃষ্টি নিবেশ কৰা হৈছে, একেদৰে পলুৱামৰ ঘটনাক লৈ ভাৰতে চীনৰ ওপৰতো চোকা চিন্তা-চৰ্চ কৰাৰ দৰকাৰ আছে।\nএটা কথা আমি জানো যে- দেশ এখনৰ বৈদেশিক মন্ত্ৰীয়ে সদায় অন্যান্য দেশ সমূহৰ সৈতে নিজৰ দেশৰ সু-সম্পৰ্ক গঢ়ি তোলাৰ দায়িত্বত যথেষ্টভাৱে ভুমিকা পালন কৰি আহে ; সেয়া কুটনৈতিক ভাৱেই হওক বা অতি সাধাৰণ ভাৱেই হওক। দুখলগা কথা যে- ভাৰতত একাই এশ বুলি ভাৱি প্ৰধান মন্ত্ৰী মোদীয়ে ভাৰতৰ বৈদেশিক মন্ত্ৰী গৰাকীক একাষৰীয়া কৰি থৈ অকলেই বিশ্বৰ সকলো দেশ পৰিভ্ৰমণ কৰি অভিলেখহে ৰচনা কৰিলে যদিও আজিলৈ আশা কৰা ধৰণে ফলাফল দেখা নগল। কোনো এখন শক্তিধৰ ৰাষ্ট্ৰৰে ৰাষ্ট্ৰপতি, প্ৰধানমন্ত্ৰীয়ে পাকিস্তানক ভৰ্ৎসনা কৰি ভাৰতৰ কাষত থিয় হোৱা নাই পলুৱামৰ ঘটনাক লৈ। কাইলৈৰ পৰা আন্তৰ্জাতিক আদালতত পাকিস্তানে বন্দী কৰি থোৱা ভাৰতীয় কুলভূষণ যাদৱৰ বিৰুদ্ধেও বিচাৰ আৰম্ভ হোৱাৰ কথা জনা গৈছে।\nবহুতেই দাবী কৰে কাশ্মীৰৰ ক্ষেত্ৰত আন্তৰ্জাতিক মঞ্চত পাকিস্তানক ভাৰতে অকলশৰীয়া কৰিব পৰা নাই কিয় ? কেৱল বাংলাদেশৰ বাহিৰে কোনো এখন ৰাষ্ট্ৰৰে আজি ভাৰতৰ লগত সম্পৰ্ক সিমান ভাল নহয়। হিন্দু বাংলাদেশীক লৈ বাংলাদেশৰ লগতো ভাৰতৰ সম্পৰ্ক বেয়া হবলৈ গৈ আছে। এই কথাবোৰ আজি সঘনে উচ্চাৰণ হ'বলৈ ধৰিছে যদিও কথাবোৰ ভৱা ধৰণে নহৈ উক্ত চীনা চক্ৰান্তও নহয় বোলাৰ কোনো থল নাই। আনহাতে ভাৰতে বা ভাৰতৰ কাকত,পত্ৰিকা,টিভি আদিয়ে যিহঁতক সন্ত্ৰাসবাদী আখ্যা দি প্ৰচাৰ কৰা হৈছে (?) একেদৰে পাকিস্থানে সিহঁতক মুক্তি যুজাৰু বুলি প্ৰচাৰ চালাই গৈছে। কথাবোৰ যে আমি ভৱাধৰণে নহয় বৰং অতি জটিল তথা স্পৰ্শকাতৰ সেই কথাবোৰ চিন্তা নকৰি উধাই-মুধাই কিবা ক'লেই জানো সমস্যাৰ সমাধান ঘটিব ? বহুতেই ফেচবুকত লিখিছে আৰু কৈছে- সাংবাদিকৰ নামত কলংক অৰ্ণৱ গোস্বামী বা চৰকাৰৰ সমৰ্থক সাংবাদিক কেইজনে পাকিস্তানৰ বিৰুদ্ধে যুদ্ধ কেতিয়াওঁ নকৰে। যুদ্ধ কৰিব পৰাকৈ ভাৰতীয় সেনাৰ হাতত পৰ্যাপ্ত অস্ত্ৰ-শস্ত্ৰ মজুত আছেনে নাই সেই কথাও মন কৰিবলগীয়া !\nএই দিশবোৰ চোৱাৰ লগতে আমাৰ চৰকাৰখন এই ক্ষেত্ৰত কিমান সজাগ আৰু সচেতন সেয়া জানিব লাগিব ইত্যাদি ইত্যাদি। এইবোৰ কোনো অপ্ৰাসংগিক নহয় যদিও যুদ্ধ কথাষাৰ কওঁতে বা শুনোতে যিমান সহজ প্ৰকৃততে হাতে কামে সিমান সহজ নহয় এয়াও চিন্তনীয় বিষয়। আমি ভাৱো যুদ্ধ কৰিলেও যে পাকীস্থানক হেয় কৰিব পৰা যাব সেই কথাও ইমান সহজ ভাৱে লোৱা অসম্ভৱ যদিহে পাকিস্থানৰ সামান্তৰালকৈ চীনৰ চোৰামীৰ কথাখিনি সেই যুদ্ধৰ পৰিকল্পনাত নাথাকে। আমি জানো যে পৃথীৱীৰ দ্বিতীয় বৃহত্তম সামৰিক সেনাৰ দেশ ভাৰত। ভাৰতত যিমান সামৰিক সৈনিক আছে পাকিস্থানত প্ৰায় সিমান জনসংখ্যাও নাই। তথাপিও কিয় পাকীস্থানে বাৰে বাৰে ভাতৃদেশ ভাৰতৰ লগত বেইমানী কৰি আছে ? আজিও ভাৰত-পাকিস্থানৰ তেজ ইখন-সিখন দেশৰ জনতাৰ গাৰ সিৰায় সিৰায় দৌৰি আছে ; তথাপিও কিয় এনে ভাতৃঘাতী অপকাণ্ড ? এই কথাবোৰ কেৱল ভাৰতেই বিবেচনাৰ বিষয় নহয় বৰং পাকিস্থানেও গভীৰ ভাৱে চাব লাগিব। অন্যথাই ভাৰততকৈ পাকীস্থানৰেই ক্ষতি বেছি হ'ব।\nভাৰতে যুদ্ধ ঘোষণা কৰিলে পাকিস্থান ৰাষ্টখনেই যে ভাৰতে দখললৈ আনিবলৈ সক্ষম হ'ব সেই কথাও পাকিস্থানে মনত ৰখা ভাল যদিও ভাৰতে চুবুৰী তথা ভাতৃদেশত ভাতৃৰ লগত তেনেদৰে ৰক্তৰ হলি খেলিব বিচৰা নাই। আজি পাকিস্থানে ভাৰতক যিটো পৰ্যায়ত গতি কৰাইছে আৰু চীনৰ জালত পাকিস্থানেও যিদৰে ভৰি মেৰাই লৈছে সেয়া অতিকৈ দূৰ্ভাগ্যজনক আৰু গভীৰ চিন্তাৰ বিষয় ; কাৰণ এটা সময়ত পাকিস্থান চীনৰ দখলত যোৱাটো একপ্ৰকাৰৰ খাটাং আৰু তেতিয়া পাকিস্থান নামক ৰাষ্ট্ৰ এখন যে আছিল সেই কথাও কিতাপৰ পাতৰ বাহিৰে পাবলৈ নাথাকিব। সেয়ে পাকিস্থানেও ভাতৃৰাষ্ট্ৰ ভাৰতক বাদ দি চীনক নিজৰ বন্ধু বুলি গণ্য কৰাটো এক মূৰ্খামিহে। নতুন দিল্লীত চৰকাৰে সৰ্বদলীয় বৈঠকৰ আয়োজন কৰি স্বয়ং প্ৰধানমন্ত্ৰী অনুপস্থিত থকা বুলি বহুতেই ইতিমধ্যে চৰ্চা অব্যাহত ৰাখিছে। দেশৰ প্ৰধান মন্ত্ৰী মোডী আৰু শাসনভাৰ বিজেপিৰ হাতত বাবেই সকলো দায়িত্ব সিহঁতৰ মাজত বুলি ধৰি ল'ব নোৱাৰী। আমি সকলো পক্ষক অনুৰোধ জনাম এনে এক স্পৰ্শকাতৰ সময়ত সকলোৱে নিজৰ নিজৰ চিন্তাৰে কাম কৰিব লাগিব যদিও সেয়া কিন্তু অৱশ্যেই এটা মঞ্চৰ পৰা আৰাম্ভ কৰাটো দৰকাৰ।\nফোন : ৭০০২০৬৪৯৮২\nTags # ৰাইজৰ সংবাদ # সম্পাদকীয়\nBy Sangbad Prahari at February 25, 2019\nLabels: ৰাইজৰ সংবাদ, সম্পাদকীয়


মনোবিশ্লেষণঃ — Vikaspedia\nকুৰি শতিকাৰ প্ৰথম ভাগতেই মনোবিজ্ঞানৰ চিন্তাজগতত বাস্তৱ অভিজ্ঞতাৰ ভিত্তিত আৰু এক নতুন চিন্তাধাৰাৰ জন্ম হয়, যাক মনোবিশ্লেষণ অথবা অচেতন মনৰ বিজ্ঞান (Psychology of the Unconscious) বুলি জনা যায়। ইয়াৰ গুৰি ধৰোঁতা হৈছে অষ্ট্ৰিয়াৰ বিখ্যাত মানৱতাবাদী চিন্তাধাৰাৰ মনোবিজ্ঞানী চিগমাণ্ড ফ্ৰয়েদ। তেওঁৰ ১৮৬৮ চনত এটি ইহুদী পৰিয়ালত জন্ম হয় আৰু ১৮৮১ চনত ভিয়েনা বিশ্ববিদ্যালয় পৰা চিকিৎসা বিজ্ঞানৰ উপাধি লাভ কৰে। ইয়াতেই তেওঁ স্নায়ৱিক ৰোগৰ চিকিৎসক স্বৰূপে দীৰ্ঘদিন ধৰি মানসিক ৰোগীসকলৰ লগত জড়িত হৈ থাকে। অৱশ্যে মৃত্যুৰ আগেয়ে তেওঁ সেই সময়ৰ নাজী চৰকাৰৰ উৎপীড়ণৰ পৰা ৰক্ষা পাবৰ বাবে ইংলণ্ডলৈ যায় আৰু তাতেই ১৯৩৯ চনত তেওঁৰ মৃত্যু হয়।\nমনোবিশ্লেষণ সম্বন্ধে মনোবিজ্ঞানৰ এই নতুন চিন্তাধাৰা চিকিৎসা বিজ্ঞানৰ পৰাই উৎপত্তি হয়, য’ত ফ্ৰয়েদে প্ৰথমে তেওঁৰ কৰ্মজীৱন আৰম্ভ কৰিছিল। অভিজ্ঞতাৰ ক্ৰমবিকাশে তেওঁক ক্ৰমে চিকিৎসা বিজ্ঞানৰ পৰা মনোবিজ্ঞানলৈ ঢাল খুৱায়। পৰৱৰ্তী কালত জীৱনৰ শেষৰ ফালে তেওঁৰ মন, চিন্তা, সাহিত্য-সংস্কৃতি আৰু সমাজৰ প্ৰতিও নিক্ষেপিত হয়। ফ্ৰয়েদে নিজেই স্বীকাৰ কৰিছিল যে মনোবিজ্ঞানীয়েই আছিল তেওঁৰ প্ৰকৃত লক্ষ্য, যি তেওঁক হাত বাউল দি মাতিছিল। জীৱনত বিস্তৃতভাৱে প্ৰাকৃতিক বিজ্ঞান, চিকিৎসা বিজ্ঞান আৰু থেৰাপী বিজ্ঞান অধ্যয়নৰ অন্তত তেওঁ মানুহৰ অচেতন মনৰ অদৃশ্য ক্ৰিয়া-আচৰণৰ প্ৰতি অধিক আকৰ্ষিত হৈ উঠে। তেওঁৰ দুজন শিষ্য আলফ্ৰেড এডলাৰ আৰু কাৰ্ল য়ুঙেও প্ৰথমে তেওঁৰ এই অচেতন মনৰ চিন্তাধাৰাৰ বিকাশ কৰি তোলাত সহযোগ কৰে। অৱশ্যে পিছলৈ তেওঁলোক ফ্ৰয়েদৰ লগত মতবিৰোধ হৈ নিজ নিজ চিন্তাধাৰা গঢ় দি তোলে।\nমানৱ বিজ্ঞানৰ এই মহান চিন্তানায়ক গৰাকীৰ অসাধাৰণ ব্যক্তিত্বৰ ব্যাপক অভিজ্ঞতাসমূহ তেওঁৰ কেইবাখনো বিখ্যাত গ্ৰন্থৰ যোগেদি প্ৰকাশ লাভ কৰে। ইয়াৰ ভিতৰত A General Introduction to Psycho-analysis, The Psycho-pathology of Everyday Life, The Interpretations of Dreams, Beyond the Pleasure Principle আৰু Civilization and its Discontent আদি উল্লেখযোগ্য। মানৱতা সম্বন্ধে তেওঁৰ গভীৰ উপলব্ধি আৰু নিজ গতিশীল আৰু সৃষ্টিশীল মনৰ পৰিচয় ইয়াৰ যোগেদি ভালদৰে পাব পৰা যায়।\nমনোবিশ্লেষণৰ মৌলিক ধাৰণাৰ উৎপত্তিঃ\nফ্ৰয়েদৰ মনোবিশ্লেষণৰ ধাৰণা আমাৰ মনত স্পষ্ট কৰি তুলিবৰ বাবে তেওঁৰ এই সম্বন্ধীয় কাৰ্যকৰী অভিজ্ঞতা আৰু এই ক্ষেত্ৰত তেওঁ গ্ৰহণ কৰা পদ্ধতিসমূহৰ লগত পৰিচয় থকাটো প্ৰয়োজন। ফ্ৰয়েদৰ পূৰ্বে চাৰ্কট নামৰ পেৰিচৰ এজন মনোৰোগ বিশেষজ্ঞই সন্মোহন পদ্ধতি প্ৰয়োগ কৰি হিষ্টেৰিয়া বা মূৰ্ছা ৰোগৰ চিকিৎসা কৰিছিল। সন্মোহন হৈছে এনে এক মনোবৈজ্ঞানিক প্ৰক্ৰিয়া যাৰ যোগেদি এজন ব্যক্তিৰ সচেতন মনৰ চিন্তা, বিচাৰ-বিবেচনা আদি সম্পূৰ্ণৰূপে বিলোপ সাধন কৰি অৱচেতন মনৰ দ্বাৰা তাক পৰিচালনা কৰা হয়। তাৰ যোগেদি ব্যক্তিৰ মানসিক অসুস্থতাৰ কাৰণস্বৰূপ হৈ উঠা পূৰ্বৰ অসুস্থ অভিজ্ঞতাৰ স্মৃতি উদ্ধাৰ কৰা হয়। ১৮৮৫ চনত ফ্ৰয়েদে চাৰ্কটৰ লগত এবছৰ কাল এই সম্বন্ধে অধ্যয়ন কৰে। ইয়াৰ পিছৰ বছৰতেই তেওঁ ভিয়েনাত স্নায়ুৰোগ বিশেষজ্ঞ স্বৰূপে নিজস্বভাৱে নিদান (ক্লিনিক) স্থাপন কৰে। তেওঁ ইয়াত সন্মোহন পদ্ধতি প্ৰয়োগ কৰি হিষ্টেৰিয়া ৰোগৰ চিকিৎসা কৰে আৰু বিশেষ খ্যাতি অৰ্জন কৰে। অৱশ্যে এই পদ্ধতি প্ৰয়োগত পিছলৈ কিছু অসুবিধা থকাটোও লক্ষ্য কৰা হয়। কাৰণ ইয়াৰ যোগেদি কৰা চিকিৎসাৰ ফল অস্থায়ী বিধৰ হয় আৰু সকলোবোৰ ৰোগীকে সন্মোহন কৰিব পৰা নাযায়।\nফ্ৰয়েদে ইয়াৰ পিছত যোচেফ ব্ৰিউৱাৰ নামৰ এজন শৰীৰবিদৰ সংস্পৰ্শলৈ আহে। ব্ৰিউৱাৰে হিষ্টেৰিয়া ৰোগৰ এগৰাকী যুৱতীক সন্মোহন পদ্ধতিৰে চিকিৎসা কৰি বিশেষ খ্যাতি লাভ কৰে। এই ৰোগী গৰাকীৰ স্নায়ৱিক দুৰ্বলতা, স্মৃতি বিলোপ আৰু মানসিক খেলি-মেলি আদি কেতবোৰ লক্ষণ দেখা গৈছিল। সন্মোহন পদ্ধতি প্ৰয়োগ কৰি দেখা গৈছিল যে ইয়াৰ ফলত ৰোগী গৰাকীয়ে তেওঁৰ মানসিক অসুস্থতাৰ কাৰণস্বৰূপ হৈ উঠা পূৰ্বৰ আৱেগিক উত্তেজনাৰ স্মৃতি ব্যক্ত কৰি মনত সকাহ লাভ কৰি উঠিছে আৰু নিজকে মুক্ত অনুভৱ কৰি উঠিব পাৰিছে। ব্ৰিউৱাৰে এই কথা লক্ষ্য কৰি উঠে যে ৰোগীয়ে মৌখিকভাৱে ব্যক্ত কৰা এই কথন ব্যৱস্থাই তেওঁৰ মনৰ ৰুদ্ধ আৱেগ-অনুভূতিৰ উপশম কৰি উঠিব পাৰে। ফ্ৰয়েদে ব্ৰিউৱাৰৰ এনে কৃতকাৰ্যতা অধিক আগ্ৰহ আৰু মনোযোগেৰে লক্ষ্য কৰে।\nএই সন্মোহন পদ্ধতিৰ অভিজ্ঞতাৰে ফ্ৰয়েদে এক অধিক সুবিধাজনক পদ্ধতিৰ উদ্ভাৱন কৰিবলৈ সক্ষম হয়। তেওঁ ৰোগীক এক মুক্ত পৰিৱেশত মানসিকভাৱে সম্পূৰ্ণৰূপে বিশ্ৰাম ল’বলৈ দিয়ে। ইয়াৰ যোগেদি ৰোগীক অতীত স্মৃতি উদ্ধাৰৰ চেষ্টা কৰিবলৈ কোৱাৰ পৰিৱৰ্তে তাক আপোনা-আপুনি মনলৈ স্বাভাৱিক আৰু স্বতঃস্ফূৰ্তভাৱে অহালৈ অপেক্ষা কৰা হয়। ইয়াকেই মুক্ত অনুষংগ পদ্ধতি বুলি জনা যায়।\nউল্লেখযোগ্য যে এনে পদ্ধতিৰ প্ৰয়োগ কৰি ৰোগীৰ অসুস্থ মনৰ স্মৃতি উপাদানৰ অধ্যয়ন কালত ফ্ৰয়েদে দেখা পায় যে ব্যক্তিয়ে সপোনৰ অভিজ্ঞতাও ব্যক্ত কৰিব পাৰিছে। তেওঁ অনুভৱ কৰি উঠে যে সপোনৰ অভিজ্ঞতা ব্যক্তকৰণে এইক্ষেত্ৰত অধিক তাৎপৰ্যপূৰ্ণভাৱে সফলতা দান কৰিব পাৰে। ব্যক্তিৰ সুদূৰ বাল্যকালৰো মনৰ বিস্মৃত অসুস্থ অভিজ্ঞতাৰ স্মৃতি এই সপোনৰ যোগেদি ব্যক্ত কৰিব পৰাটো তেওঁ লক্ষ্য কৰে। তেওঁ এই কথাও লক্ষ্য কৰে যে এই মুক্ত অনুষংগ পদ্ধতিৰে পুনৰুদ্ধাৰ কৰা অতীতৰ উত্তেজনামূলক ঘটনাৰ স্মৃতিৰ অধিক ভাগেই ব্যক্তিৰ যৌন-জীৱনৰ লজ্জাজনক আৰু দুখদায়ক ঘটনা মাথোন।\nএনেবোৰ অভিজ্ঞতাৰ পৰা ফ্ৰয়েদে অনুভৱ কৰি উঠে যে মানসিক ৰোগীৰ অতীত জীৱনৰ তাৎপৰ্যপূৰ্ণ ঘটনা জানি উঠিব পাৰিলে তেওঁৰ মানসিক সংঘাতৰ কাৰণ জানি উঠিব পাৰি আৰু তাৰ সহায়েৰে ৰোগৰ উপশম কৰিব পাৰি। অতীত জীৱনৰ উত্তেজনামূলক ঘটনাৰ বিলুপ্ত স্মৃতি অচেতন মনৰ কবলৰ পৰা উদ্ধাৰ কৰি সচেতন মনৰ পৰ্যায়লৈ অনা আৰু তাক উপযুক্তভাৱে ব্যাখ্যা আৰু বিশ্লেষণ কৰা মনোবৈজ্ঞানিক ক্ৰিয়াৰ অভিজ্ঞতাই ফ্ৰয়েদৰ মনত মনোবিশ্লেষণৰ এই নতুন চিন্তাধাৰাৰ জন্ম দিয়ে।\nমনোবিশ্লেষণ কাক বোলে ?\nমনোবিশ্লেষণৰ বৈজ্ঞানিক বিশ্লেষণ প্ৰক্ৰিয়া আৰু এই সম্বন্ধীয় ধাৰণা যথেষ্ট জটিলতাপূৰ্ণ। তথাপি সাধাৰণভাৱে বহল অৰ্থত ক’বলৈ গ’লে মনোবিশ্লেষণে ফ্ৰয়েদৰ চিন্তা আৰু ক্ৰিয়াৰ দুটা বহল দিশক সামৰি লয়। এইকেইটা হৈছে- (ক) অচেতন মন সম্বন্ধে ফ্ৰয়েদৰ বিভিন্ন তাত্ত্বিক বিশ্লেষণ আৰু (খ) মানসিক ৰোগৰ চিকিৎসা সম্বন্ধে তেওঁ গ্ৰহণ কৰা বিভিন্ন পদ্ধতিসমূহৰ ক্ৰিয়া-কলাপ। চমুকৈ ক’বলৈ হ’লে অচেতন মনৰ অধ্যয়ন আৰু বিশ্লেষণ সম্বন্ধে তেওঁৰ তাত্ত্বিক আৰু ব্যৱহাৰিক দিশৰ বিজ্ঞানভিত্তিক অধ্যয়নেই হৈছে মনোবিশ্লেষণ।\nফ্ৰয়েদে সুদীৰ্ঘ কাল মানসিক ৰোগৰ চিকিৎসক স্বৰূপে কাৰ্যকৰী অভিজ্ঞতা লাভ কৰে। এনে অভিজ্ঞতাৰে তেওঁ অনুভৱ কৰে যে ব্যক্তিয়ে সচেতন মনৰ সুখ-দুখৰ অভিজ্ঞতাসমূহে ইয়াৰ পৰৱৰ্তী কালত স্মৃতি-প্ৰতিৰূপ আকাৰে অচেতন মনত ঠাই লয়। এনে অভিজ্ঞতাৰ বাস্তৱ পৰিস্থিতি আমাৰ আগৰ পৰা আঁতৰি যোৱাৰ লগে লগে তাৰ স্মৃতি মনৰ পৰাও সম্পূৰ্ণৰূপে হেৰাই যোৱা বুলি ক’ব নোৱাৰি। বিশেষকৈ এনেবোৰ অভিজ্ঞতাৰ দুখদায়ক আৰু অস্বষ্টিকৰ স্মৃতিসমূহে অচেতন মনত ঠাই লয় আৰু সি পৰৱৰ্তী কালত অৱস্থা বিশেষে ব্যক্তিৰ দৈহিক আৰু স্নায়ৱিক ৰোগ আকাৰে দেখা দিয়ে। অচেতন মনক সেয়েহে সম্পূৰ্ণৰূপে চেতনাহীন আৰু ক্ৰিয়াহীন জড় অৱস্থা বুলি গণ্য কৰিব নোৱাৰি। মনৰ এই সৰ্ববৃহৎ অংশটোৰ নিজস্ব বৈশিষ্ট্য আৰু ইয়াৰ ক্ৰিয়া পদ্ধতি আছে, যাক মনোবিজ্ঞানত অধ্যয়ন কৰাটো প্ৰয়োজন। বিশেষকৈ শিক্ষা-ক্ষেত্ৰত ছাত্ৰ-ছাত্ৰীৰ অচেতন মনৰ দ্বাৰা প্ৰভাৱিত অসুস্থ আৰু অস্বাভাৱিক ক্ৰিয়া আচৰণসমূহৰ অধ্যয়ন আৰু বিশ্লেষণৰ এক বিশেষ প্ৰয়োজনীয়তা আছে। কেৱল ব্যক্তিগত জীৱনতেই নহয়, আমাৰ সামাজিক জীৱনৰ ভাবধাৰা, চিন্তাধাৰা, সাহিত্য-সংস্কৃতি আদিতো এক সামূহিক অচেতনতাৰ বৈচিত্ৰপূৰ্ণ প্ৰভাৱ পৰে।\nঅচেতন মনৰ এনে গভীৰতালৈ প্ৰৱেশ কৰা বাবে ফ্ৰয়েদৰ এই চিন্তাধাৰাক ‘Depth Psychology’ বা গভীৰতাৰ মনোবিজ্ঞান স্বৰূপেও জনা যায়। উল্লেখযোগ্য যে ফ্ৰয়েদৰ পূৰ্বে মনোবিজ্ঞানীসকলৰ চিন্তা জগতত মনৰ সচেতনতা আৰু এই সম্বন্ধীয় ক্ৰিয়া আচৰণৰ অধ্যয়নে বিশেষ প্ৰাধান্য লাভ কৰি আছিল। অচেতন মনৰ এনে গভীৰতালৈ প্ৰৱেশ কৰি ফ্ৰয়েদে দিয়া নতুন নতুন তথ্যসমূহে ১৯ শতিকাৰ এই বুদ্ধিজীৱিসকললৈ এক নতুন প্ৰত্যাহ্বান প্ৰদান কৰে। মনোবিশ্লেষণ মনোবিজ্ঞানৰ এক বিদ্ৰোহী চিন্তাধাৰা স্বৰূপেও পৰিগণিত হয়।\nমনোবিশ্লেষণৰ বিভিন্ন দৃষ্টিকোণসমূহঃ\nফ্ৰয়েদৰ চিন্তাৰ বিভিন্ন দৃষ্টিকোণসমূহে সৰ্বসাধাৰণৰ মাজত বিশেষ জনপ্ৰিয়তা লাভ কৰি উঠিছে। ই কুৰি শতিকাৰ মনোবিজ্ঞানত এক নতুন বৈজ্ঞানিক দৃষ্টিদান কৰিছে। মনোবিশ্লেষণৰ স্বৰূপ জানি উঠিবৰ বাবে ইয়াৰ বিভিন্ন তাত্ত্বিক বিশ্লেষণ আৰু দৃষ্টিকোণসমূহৰ অধ্যয়ন কৰাটো প্ৰয়োজন। এনে অধ্যয়নে আধুনিক শিক্ষাত পেলোৱা ইয়াৰ নতুন দৃষ্টিভংগীসমূহৰ প্ৰভাৱ সম্বন্ধেও জানি উঠাত সহায়ক হৈ উঠিব পাৰে। এই প্ৰসংগত ইয়াৰ নিম্ন প্ৰদত্ত দিশসমূহৰ সংক্ষিপ্ত আলোচনা আগবঢ়োৱা হৈছে।\n(১) মনৰ তিনিটা অংশঃ\nমনোবিশ্লেষণে মনক তিনিটা অংশত পৰ্যায়ক্ৰমভাৱে বিভক্ত কৰে আৰু এইকেইটা হৈছে সচেতন, অৱচেতন আৰু অচেতন মন। মনৰ সচেতনতা হৈছে সেই অংশ যাৰ যোগেদি বাস্তৱ জগতৰ জ্ঞান-ধাৰণা, ভাব-চিন্তা, প্ৰয়োজন আৰু অভিপ্ৰায় আদিৰ সম্বন্ধে মন অৱগত আৰু সক্ৰিয় অৱস্থাপ্ৰাপ্ত। মনৰ এই অংশই বাস্তৱ অভিজ্ঞতাৰ লগত কাম কৰে। মনৰ সচেতনতাৰ তলৰ পৰ্যায়ত অৱচেতন মন অৱস্থিত। ই এনে এক অৱস্থা যাৰ অভিজ্ঞতা ব্যক্তিৰ বাবে সচেতন অৱস্থাত নাথাকে, কিন্তু স্মৃতি প্ৰয়োগৰ যোগেদি তাক প্ৰয়োজন মতে সচেতনতাৰ পৰ্যায়লৈ গতি কৰে। এই অৱচেতন পৰ্যায়ৰ তলত মনৰ এক ব্যাপক আৰু গভীৰ মানসিক পৰ্যায় অৱস্থিত। ই হৈছে মনৰ সৰ্ববৃহৎ অংশ আৰু ব্যক্তিৰ অতীত অভিজ্ঞতাৰ স্মৃতি উপাদানৰ দ্বাৰা ই গঠিত। ইয়াৰ গভীৰতাত নিহিত থকা উপাদানসমূহ আমাৰ সচেতন মনৰ পৰ্যায়লৈ অনাটো সম্ভৱপৰ হৈ নুঠে। ইয়াৰ উপাদানসমূহৰ বিষয়ে সেয়েহে আমি সমূলি অৱগত নহয়। ব্যক্তিগত জীৱনৰ সকলো স্মৰণীয় ঘটনা আৰু অভিজ্ঞতাৰ অৱশেষ ইয়াত সঞ্চিত হয় আৰু এক সুসংগঠিত ৰূপ ধাৰণ কৰি সক্ৰিয় মানসিক শক্তিত পৰিণত হয়।\n(২) অচেতন মনৰ প্ৰাধান্যঃ\nফ্ৰয়েদৰ পূৰ্বৱৰ্তী কালছোৱাত মনোবিজ্ঞানীসকলে কেৱল মাত্ৰ সচেতন মনৰ অধ্যয়ন আৰু বিশ্লেষণ কাৰ্যতেই আৱদ্ধ আছিল। কিন্তু তেওঁৰ মনোবিশ্লেষণ ব্যৱস্থাই অচেতন মনৰ অন্তৰ্নিহিত গোপন তথ্য উদ্ঘাটনত বিশেষ গুৰুত্ব দিয়ে। তেওঁৰ মতে মনৰ সচেতন অংশ হৈছে সমগ্ৰ মনৰ এক পাতল সৰু অংশহে মাথোন, যাক শীতকালত সাগৰত ওপঙি থকা বৃহৎ আকাৰৰ বৰফৰ টুকুৰা বা ‘আইচ-বাৰ্গ’ৰ লগত তুলনা কৰা হৈছে। আইচ-বাৰ্গত যিদৰে বৰফৰ টুকুৰাৰ বৃহৎ অংশ পানীৰ তলত অদৃশ্য হৈ থাকে, সেইদৰে মনৰ বৃহৎ অংশ সচেতনতাৰ পৰ্যায়ৰ তলত অচেতন অৱস্থাত অদৃশ্যভাৱে লুকাই থাকে। কিন্তু মনৰ এই বৃহৎ অংশৰ অদৃশ্য ক্ৰিয়া-কলাপ মনোবিজ্ঞানে অৱহেলা কৰিব নোৱাৰে। অচেতনতাক সেয়েহে মনৰ ক্ৰিয়া-অনুভূতিহীন এক জড় অৱস্থা বুলি বৰ্ণনা কৰিব নোৱাৰি। সচেতনতাৰ পৰ্যায়ত নহলেও ইয়াৰো নিজস্ব কেতবোৰ ক্ৰিয়া-কলাপ আছে আৰু মানৱ আচৰণত প্ৰভাৱ পেলাব পৰা প্ৰতিক্ৰিয়াশীল ক্ষমতা আছে। মনৰ এই অঞ্চলৰ বিষয়ে আমাৰ অজ্ঞানতাৰ বাবেই ইয়াৰ স্বৰূপ আমি অনুভৱ কৰিব নোৱাৰো।\nঅচেতন মনৰ অৱদমিত স্মৃতি উপাদানসমূহে সকলো সময়তে মনৰ সচেতনতাৰ পৰ্যায়লৈ অহাৰ প্ৰৱণতা থাকে। কিন্তু মনৰ সচেতনতাই সেই উপাদানবোৰৰ মুক্ত অনুপ্ৰৱেশৰ অনুমতি নিদিয়ে। এই ক্ষেত্ৰত সচেতন মনৰ এক প্ৰতিৰক্ষা ব্যৱস্থা থকাটো মন কৰিবলগীয়া। এনে ব্যৱস্থাৰ ফলত মনৰ স্মৃতি উপাদানবোৰৰ সচেতন মনলৈ প্ৰৱেশ কৰাৰ ক্ষেত্ৰত এক মানসিক পৰীক্ষণ প্ৰক্ৰিয়া সংঘটিত হয়। ইয়াৰ ফলত অচেতন মনৰ উপাদানসমূহ আমি মুক্তভাৱে সচেতন মনত অনুভৱ কৰিব নোৱাৰো।\nঅৱশ্যে অচেতন মন যে এক সক্ৰিয় আৰু গতিশীল অৱস্থা আৰু ইয়াৰ সঞ্চিত স্মৃতি উপাদানবোৰৰ যে এক নিজস্ব সুসংগঠিত মানসিক ক্ৰিয়া-কলাপ আছে তাৰ যথেষ্ট প্ৰমাণ আমি পাব পাৰো। মনোবিশ্লেষণৰ নিম্নলিখিত যুক্তিসমূহ এই প্ৰসংগত উল্লেখযোগ্য।\n(ক) ব্যক্তিক সন্মোহন কাৰ্যৰ পৰৱৰ্তী কালত তেওঁ যি ক্ৰিয়া-আচৰণ প্ৰদৰ্শন কৰে সি অচেতন মনৰ প্ৰভাৱৰ পৰিচায়ক।\n(খ) সপোনৰ অভিজ্ঞতা লিপিবদ্ধকৰণ আৰু তাৰ মনোবৈজ্ঞানিক ব্যাখ্যা প্ৰদানে অচেতন মনৰ ক্ৰিয়া-কলাপৰ আভাস দিয়ে।\n(গ) টোপনিত চিঞৰি উঠা আৰু নিদ্ৰা অৱস্থাত ভ্ৰমণ কৰা কাৰ্যই ব্যক্তিৰ অচেতন মনৰ ক্ৰিয়া-আচৰণৰ প্ৰমাণ দিয়ে।\n(ঘ) মনৰ অলসতাৰ অৱস্থাত হঠাতেই কোনো কথা বা ধাৰণা মনলৈ অহা, অতীতৰ অভিজ্ঞতাৰ স্মৃতি পুনৰুদ্ধাৰ কৰা আৰু বাস্তৱত সমাধান কৰিব নোৱাৰা কথা সপোনৰ যোগে সমাধান কৰিব পৰা কাৰ্যই অচেতন মনৰ ইংগিত দিয়ে।\n(ঙ) আমাৰ দৈনন্দিন জীৱনত সচৰাচৰ কৰি অহা লিখনিৰ ভুল-ভ্ৰান্তি, ভুলকৈ নক’ব লগা কথা মুখত ওলাই পৰা, নিজৰ লগতে থকা বস্তু হাবাথুৰি খাই বিচাৰি ফুৰা আদি অভিজ্ঞতাসমূহে অচেতন মনৰ প্ৰভাৱ স্পষ্ট কৰি তোলে।\n(চ) ফ্ৰয়েদৰ দ্বাৰা মনোবিশ্লেষণ পদ্ধতিৰে কৰা মানসিক ৰোগৰ চিকিৎসাই সফলতাৰে আৰোগ্য লাভ কৰি উঠিব পাৰিছে। এই কথাই প্ৰমাণ কৰে যে তেওঁ অচেতন মন সম্বন্ধে কৰা ধাৰণা বাস্তৱভিত্তিক।\n(৩) অৱদমন তত্ত্বঃ\nমনোবিশ্লেষণ চিন্তাধাৰাৰ এক মৌলিক অৱদান হৈছে অৱদমন তত্ত্ব। ইয়াৰ ওপৰত ভিত্তি কৰি মনোবিশ্লেষণৰ তাত্ত্বিক আৰু ব্যৱহাৰিক দিশ গঢ় উঠিছে। ফ্ৰয়েদৰ নিজৰ ভাষাত ক’বলৈ গ’লে, অৱদমন তত্ত্বই হৈছে লাইখুটা যাৰ ওপৰত মনোবিশ্লেষণৰ অট্টালিকা গঢ়ি উঠিছে। আমাৰ যৌন শক্তি আৰু যৌন কামনাক জীৱনী-শক্তি স্বৰূপে গণ্য কৰা হৈছে। এই জীৱনী-শক্তি স্বৰূপ যৌন কামনাক আমি জীৱনৰ বাস্তৱতাত তাৰ মৌলিক ৰূপত পূৰণ কৰিব অথবা চৰিতাৰ্থ কৰিব নোৱাৰো। কাৰণ আমাৰ সামাজিক জীৱনত সভ্যতাৰ খাতিৰত কেতবোৰ সাংস্কৃতিক, ধৰ্মীয় তথা অনুশাসনমূলক বাধা-নিষেধ মানি চলিব লাগে। সেইবাবে আমি মনৰ সচেতন অৱস্থাত এই যৌন কামনা তাৰ পাশৱিক ৰূপত পূৰণ কৰিব নোৱাৰো, আৰু তাৰ বাবে আমি লজ্জা অনুভৱ কৰো। মনৰ এই যৌন কামনাৰ অশুভ (সামাজিক বিবেচনাৰে) ইচ্ছা সেয়েহে অচেতন মনলৈ ঠেলি দিয়া হয় আৰু তাৰ যোগেদি সচেতন মনক সমস্যামুক্ত কৰি ৰখা হয়। মনৰ এনে ঐচ্ছিক আৰু উদ্দেশ্যপ্ৰণোদিত গোপন কাৰ্যকেই অৱদমন বোলা হয়। এই অৱদমনৰ যোগেদি আমাৰ জীৱনৰ সকলোবোৰ অশুভ, দুখদায়ক, ব্যৰ্থতামূলক আৰু সমাজৰ অনুমোদন নথকা ইচ্ছা-আগ্ৰহ আৰু অভিজ্ঞতা আদি অচেতন মনৰ গোপন কক্ষত সঞ্চিত কৰা হয়। ফ্ৰয়েদৰ মতে আমাৰ মনৰ অৱদমিত উপাদানসমূহ লিবিডো বা যৌন কামনাৰ পৰাই মূলতে উদ্ভৱ হয়। এই অৱদমন প্ৰক্ৰিয়াই সচেতন মনৰ প্ৰতিৰক্ষা ব্যৱস্থা স্বৰূপে কাম কৰে। কাৰণ ই আমাৰ সচেতন মনক এই অবৈধ আৰু অনুচিত উপাদানবোৰৰ অনুপ্ৰৱেশৰ পৰা ৰক্ষা কৰে।\n(৪) লিবিডো আৰু বিভিন্ন মানসিক জটিলতাঃ\nফ্ৰয়েদে মনোবিশ্লেষণৰ সমগ্ৰ বিষয়টো মানুহৰ কাম-শক্তি বা যৌন-শক্তিৰ অৱদমিত প্ৰভাৱ স্বৰূপে বিবেচনা কৰে। তেওঁৰ মতে মানুহৰ সকলো ক্ৰিয়া-আচৰণ এক যৌন-প্ৰেৰণাৰদ্বাৰা ব্যাপকভাৱে প্ৰভাৱিত হয়। লিবিডো বা এই কাম-শক্তি হৈছে এক ব্যাপক পৰিসৰৰ ধাৰণা যাৰদ্বাৰা বিপৰীত লিংগৰ প্ৰতি আমাৰ আসক্তি ভাবকে ধৰি সকলো ধৰণৰ ভালপোৱা বা প্ৰেমভাৱ ইয়াৰ অন্তৰ্ভুক্ত কৰিব পাৰি। এই কাম-শক্তিয়েই হৈছে আমাৰ প্ৰাণ-শক্তি স্বৰূপ। আমাৰ দৈহিক বিকাশৰ লগে লগে পৰিৱেশৰ প্ৰভাৱত এই কাম-শক্তিয়ে বিভিন্ন জটিলতাৰ ৰূপ ধাৰণ কৰিব পাৰে। আমাৰ সামাজিক আৰু সাংস্কৃতিক পৰিৱেশত পোৱা বাধাগ্ৰস্ততাৰ বাবে এই কাম-শক্তিয়ে কেতবোৰ অসুস্থ মনোগ্ৰন্থিৰ সৃষ্টি কৰে। সমাজৰ পাৰিবাৰিক জীৱনত সাধাৰণতে পিতৃ-মাতৃ-পুত্ৰৰ যৌন পৰিস্থিতিয়ে মনত পিতৃ-কাম (Oedipus complex) আৰু মাতৃ-কাম (Electra complex) ভাবৰ সৃষ্টি কৰে। এনে ভাব লিবিডোৰ পৰাই সৃষ্টি হোৱা মানসিক জটিলতা মাথোন। ইয়াৰ ফলত এটা ল’ৰাৰ বাবে মাতৃৰ প্ৰতি মনোভাৱ ভালপোৱাত পৰিণত হয় আৰু পিতৃৰ প্ৰতি মনোভাৱ ঘৃণাত পৰিণত হয়। সেইদৰে এজনী ছোৱালীৰো পিতৃৰ প্ৰতি আসক্তিৰ ভাব আৰু মাতৃৰ প্ৰতি বিৰক্তিৰ ভাবত পৰিণত হয়। শৈশৱ কালত দেখা দিয়া শিশুৰ আত্ম-কাম ভাবও (Narcissism) লিবিডোৰ পৰিণতি স্বৰূপ বুলি কোৱা হয়। লিবিডোৰ পৰা সৃষ্টি হোৱা আন দুটা অসুস্থ ভাবৰ মনোগ্ৰন্থি হৈছে ধৰ্ষ-কাম বা পৰ-পীড়ন ৰতি (Sadism) আৰু মৰ্ষ-কাম বা আত্ম-পীড়ন ৰতি (Massocism)।\n(৫) শৈশৱৰ যৌনতাঃ\nশিশুৰ নিচেই চালুকীয়া অৱস্থাৰ পৰা যৌন জীৱন তাৰ নিজস্ব ৰূপত উপভোগ কৰাৰ কথা ফ্ৰয়েদে প্ৰকাশ কৰে। কেৱল যৌৱনপ্ৰাপ্ত হ’লেহে ব্যক্তিয়ে যৌন-উত্তেজনা অনুভৱ কৰা বুলি থকা পুৰণি ধাৰণা অগ্ৰাহ্য কৰা হয়। ফ্ৰয়েদৰ মতে শিশুৰ যৌন প্ৰবৃত্তি আৰু এই সম্বন্ধীয় অভিজ্ঞতা প্ৰথমৰপৰাই থাকে। কেতবোৰ প্ৰধান পৰিৱৰ্তনৰ পৰ্যায় অতিক্ৰম কৰাৰ পাছতহে প্ৰাপ্তবয়স্ক কালত ব্যক্তিৰ পৰিচিত স্বাভাৱিক যৌন-জীৱন পাবগৈ পৰা যায়। শিশুৱে লাভ কৰা যৌন-তৃপ্তিৰ ধৰণো বয়সস্থসকলতকৈ পৃথক। দেহৰ তিনিটা যৌন অঞ্চলত শিশুৱে যৌন-সম্ভোগ লাভ কৰাৰ কথা ফ্ৰয়েদে আঙুলিয়াই দিয়ে। এইকেইটা হৈছে- মৌখিক অঞ্চল, গুহ্যদ্বাৰ অঞ্চল আৰু যৌনাংগ অঞ্চল। মুখৰপৰা পোৱা যৌন-তৃপ্তিৰ ভিতৰত কোনো বস্তুৰ স্পৰ্শ অনুভূতি মুখৰ ভিতৰত লাভ কৰা আৰু তাক কামোৰা কাৰ্য উল্লেখযোগ্য। এইক্ষেত্ৰত মাতৃৰ স্তনপান কাৰ্যই শিশুক যৌন-তৃপ্তি দিয়ে। গুহ্যদ্বাৰৰ যোগেদিও দেহৰ অপ্ৰয়োজনীয় পদাৰ্থ পায়খানা আকাৰে নিৰ্গত কৰিবৰ বেলিকা যি বল প্ৰয়োগ কৰা হয় তাৰ ফলত গুহ্যদ্বাৰ অঞ্চলত যৌন উত্তেজনা অনুভূত হয়। যৌনাংগৰ যোগেদিও মূত্ৰ ত্যাগ কৰা আৰু যৌনাংগ স্পৰ্শ কৰা কাৰ্যই যৌন-তৃপ্তি প্ৰদান কৰে। নিজ দেহৰ এই যৌন অঞ্চলবোৰৰ স্পৰ্শ অনুভূতি আৰু উত্তেজনাই শিশুক যৌন সম্ভোগ প্ৰদান কৰাৰ বাবে তাৰ যৌন-জীৱনক আত্ম-কাম বুলি কোৱা হয়। এনে অৱস্থাৰ পৰ্যায় শিশুৰ পাঁচ বছৰ বয়সলৈকে থাকে। ছবছৰৰপৰা বাৰ বছৰলৈকে শিশুৰ যৌন জীৱনক সুপ্ত পৰ্যায় বুলিব পাৰি। এই সময়ছোৱাত শিশুৱে নিজ সম-লিংগৰ ব্যক্তিৰ প্ৰতি আগ্ৰহ আৰু আকৃষ্ট ভাব প্ৰদৰ্শন কৰে। সেইবাবে ফ্ৰয়েদে ইয়াক সমকামিতাৰ পৰ্যায় স্বৰূপে বৰ্ণনা কৰে।\n(৬) অচেতন মনৰ অভিপ্ৰায়ঃ\nফ্ৰয়েদে অনুভৱ কৰি উঠে যে বিস্মৃতি আকাৰে অচেতন মনত অৱদমিত কৰি ৰখা স্মৃতি উপাদানবোৰৰ একো একোটা অন্তৰ্নিহিত অভিপ্ৰায় থাকে যি ব্যক্তিৰ বাস্তৱ ক্ষেত্ৰত পূৰণ হৈ নুঠে। সচেতন মনৰ পৰা বিস্মৃত কৰি ৰখা ব্যৰ্থ কাম এই অভিজ্ঞতাবোৰৰ ইচ্ছা, আগ্ৰহ আৰু প্ৰয়োজনবোৰৰ প্ৰভাৱ অচেতন মনতো সক্ৰিয় অৱস্থাত থাকে। সেইবাবে সময় আৰু সুযোগ পালে এই অচেতন মনৰ ইচ্ছা আৰু অভিপ্ৰায়বোৰে আমাৰ সচেতন মনৰ ক্ৰিয়া-আচৰণৰ মাজেদি আত্ম-প্ৰকাশ কৰে। উদাহৰণস্বৰূপে আনক দিবলগীয়া ধাৰৰ টকা আমি দিবলৈ পাহৰো, আনৰপৰা পঢ়িবলৈ অনা ভাল কিতাপ ফিৰাই দিবলৈ পাহৰো। এনে পাহৰণিৰ অন্তৰালত অচেতন মনৰ ইচ্ছা, আগ্ৰহ আৰু অভিপ্ৰায়ৰ প্ৰভাৱ স্পষ্ট। আমাৰ দৈনন্দিন জীৱনত কৰা নানা ধৰণৰ অপ্ৰত্যাশিত ভুল-ভ্ৰান্তি আৰু অনুচিত ক্ৰিয়া আদি এই অচেতন মনৰ অভিপ্ৰায়ৰ দ্বাৰা মূলতে প্ৰভাৱিত হয়। ফ্ৰয়েদে ‘Psycho-pathology of Everyday Life’ (১৯০৪) নামৰ গ্ৰন্থত এনে বহুতো বাস্তৱ উদাহৰণ আৰু তেওঁৰ নিজ জীৱনত ঘটা অভিজ্ঞতাৰো নিৰ্ভৰযোগ্য দৃষ্টান্ত দাঙি ধৰে। জিভাৰ পিচল খোৱা বা নক’ব লগা কথা অকস্মাত মুখত ওলাই পৰা, বস্তু হেৰুওৱা আৰু ভঙা আদি অস্বাভাৱিক কাৰ্যক অচেতন অভিপ্ৰায় বুলি ক’ব পাৰি যদিও এনে অভিপ্ৰায় ব্যক্তিৰ বাবে জ্ঞাত অৱস্থাত নাথাকে। অচেতন মনৰ অভিপ্ৰায় সম্বন্ধে প্ৰদান কৰা ফ্ৰয়েদৰ এই দৃষ্টিভংগীয়ে তেওঁৰ চিন্তাৰ মৌলিকতাৰ পৰিচয় দিয়ে।\n(৭) ব্যক্তিত্ব সংগঠনত ইড্, অহম্ আৰু পৰমহম্ঃ\nমনোবিশ্লেষণত ফ্ৰয়েদে আগবঢ়োৱা বিভিন্ন চিন্তাধাৰাৰ ভিতৰত ব্যক্তিত্ব সংগঠনকাৰী স্বৰূপ ইড্, অহম্ আৰু পৰমহম্ এই তিনিবিধ মানসিক শক্তিৰ প্ৰভাৱ বিশেষ মন কৰিবলগীয়া। ব্যক্তিৰ মানসিক জগতৰ সংগঠন, ক্ৰিয়া-কলাপ আৰু আচৰণ এই তিনি তৰপীয়া মানসিক প্ৰক্ৰিয়াৰ ওপৰত নিৰ্ভৰশীল বুলি কোৱা হয়। মনোবিশ্লেষণত এই ধাৰণাৰ নতুনত্বৰ প্ৰতি লক্ষ্য ৰাখি ফ্ৰয়েদীয় মনোবিজ্ঞানৰ ই ‘New Testament’ স্বৰূপে অভিহিত কৰা হয়।\nইড্ হৈছে ব্যক্তিৰ এক প্ৰবৃত্তিমূলক প্ৰেৰণা বা প্ৰৱণতা যি সুখানুসন্ধান নীতি বা সুখ-সিদ্ধান্তৰ ওপৰত প্ৰতিষ্ঠিত। ইয়াৰ মূল লক্ষ্য-উদ্দেশ্য হৈছে দৈহিক প্ৰবৃত্তিমূলক সুখ লাভ কৰা আৰু দুখ পৰিহাৰ কৰা। দৈহিক সুখ-সম্ভোগমুখী ইডৰ মানসিক উপাদানবোৰ হয় স্বাভাৱিকতেই অনিয়ন্ত্ৰিত, বিশৃংখল আৰু বাস্তৱ বিবৰ্জিত বিধৰ। ই যুক্তি-অযুক্তিকতা আৰু উচিত-অনুচিতৰ বিচাৰ-বিবেচনা কৰিব নোৱাৰে। ইয়াত মানুহৰ দেহ-মনৰ মৌলিক প্ৰয়োজন, ইচ্ছা, কামনা-বাসনা আদি অন্তৰ্নিহিত হৈ থাকে। এনেবোৰ বৈশিষ্ট্যৰ বাবে ইড্ সদায় অচেতন মনৰ পৰ্যায়ত থাকে আৰু ব্যক্তিৰ সকলো প্ৰবৃত্তিমূলক প্ৰেৰণা আৰু শক্তিৰ ইন্ধন যোগায়।\nঅহম্ হৈছে ব্যক্তিমনৰ এক জটিল মনোবৈজ্ঞানিক সংগঠন প্ৰক্ৰিয়া। ইডৰ সুখানুভূতি আৰু বাস্তৱ জগতৰ পৰিস্থিতিৰ মাজত ই এক মধ্যস্থতাকাৰী শক্তি স্বৰূপে কাম কৰে। ব্যক্তিমনৰ প্ৰবৃত্তিমূলক আৰু সুখ-সন্ধানী সকলোবোৰ ইচ্ছা আৰু প্ৰয়োজন বাস্তৱ পৰিস্থিতিৰ প্ৰতিকূল অৱস্থাৰ বাবে পূৰণ কৰাটো সম্ভৱ নহয়। সেইবাবে ইডৰ প্ৰয়োজনবোৰ পৰিস্থিতি সাপেক্ষে যি পৰিমাণে বাস্তৱত পূৰণ কৰাটো সম্ভৱপৰ হয় তাক গ্ৰহণ কৰাত আৰু যিবোৰ পূৰণ কৰাটো সম্ভৱপৰ নহয় তাক পৰিহাৰ কৰাত ই সহায় কৰে। ব্যক্তিমনৰ অহম্ সেইবাবে বাস্তৱতা নীতিৰ ওপৰত প্ৰতিষ্ঠিত। এই বাস্তৱতাৰ অৰ্থ হৈছে যি পাব পৰা যায় অথবা বাস্তৱত যিটো সম্ভৱ হৈ উঠিব পাৰে তাকহে গ্ৰহণ কৰা।\nব্যক্তিমনৰ তৃতীয় মানসিক দিশ হৈছে পৰমহম্। যি আমাৰ নৈতিক আৰু ন্যায়িক আদৰ্শৰ দ্বাৰা প্ৰভাৱিত। ই আমাৰ মনৰ আত্মিক দিশৰ প্ৰতিনিধিত্ব কৰে। সেইবাবে সুখ-সন্ধান অথবা বাস্তৱতা নীতিৰ পৰিৱৰ্তে এই পৰমহম্ নৈতিকতা নীতিৰ দ্বাৰাহে পৰিচালিত হয়। ব্যক্তিমনৰ পাপ-পুণ্য, ন্যায়-অন্যায়, উচিত-অনুচিত আদিৰ এই নৈতিক চেতনাই তেওঁৰ আচৰণ অধিক পূৰ্ণতাৰ ফালে ঢাল খুৱাব পাৰে। শৈশৱ কালত শিশুৱে পৰনিৰ্ভৰশীল অৱস্থাত থকা কালত মাক-দেউতাকক সি এক নৈতিক কৰ্তৃপক্ষ স্বৰূপে মানি চলে। এনে অৱস্থাত তাৰ মন আৰু আচৰণ এই পৰমহম ভাবৰ দ্বাৰা পৰিচালিত হয়। এজন আইন অমান্যকাৰী আৰু অপৰাধ-প্ৰৱণ মনৰ লোকক এই পৰমহমভাৱে সমাজৰ আইন-শৃংখলাৰ অনুৱৰ্তী কৰি তুলিব পাৰে।\nএই প্ৰসংগত উল্লেখযোগ্য যে ইড্, অহম্ আৰু পৰমহমৰ মাজত পৃথকভাৱে তেনে কোনো স্পষ্ট আৰু নিৰ্দিষ্ট সীমাৰেখা টানিব পৰা নাযায়। ব্যক্তিৰ জটিল মানসিক সংগঠন প্ৰক্ৰিয়াক এই তিনিটা অস্তিত্ব আৰু তাৰ নামকৰণেৰে বৰ্ণনা কৰিবলৈ চেষ্টা কৰা হৈছে। এজন লোকৰ সুস্থ আৰু সুন্দৰ ব্যক্তিত্ব গঢ় লৈ উঠিবৰ বাবে এই তিনিবিধ মানসিক প্ৰক্ৰিয়াৰ মাজত সুস্থ-সম্বন্ধ, সমন্বয় আৰু সহযোগিতাৰ প্ৰয়োজন। ইয়াৰ মাজত পৰস্পৰ বিৰোধিতা আৰু অসহযোগিতাৰ ভাব সৃষ্টি হলে ব্যক্তিত্বৰ অপ-সমাযোজন আৰু বিসংগতিয়ে দেখা দিয়ে।\nফ্ৰয়েদক কুৰি শতিকাৰ নিঃসন্দেহে এজন মৌলিক চিন্তাশীল ব্যক্তি স্বৰূপে গণ্য কৰিব পাৰি। মানৱতাৰ গভীৰ উপলব্ধিৰে তেওঁ আছিল প্ৰকৃত অৰ্থত সমাজ বিজ্ঞানৰ এজন মহান দাৰ্শনিক। এই কথাৰ সত্যতা অনুভৱ কৰিব পাৰি যেতিয়া মনোবিজ্ঞানৰ পৰা তেওঁৰ চিন্তাধাৰা ক্ৰমান্বয়ে পৰৱৰ্তী কালত সাহিত্য-সংস্কৃতি আৰু মানৱ সভ্যতাৰ প্ৰতি ঢাল খায়। প্ৰকৃতপক্ষে মনৰ অভিৰুচি, অভিক্ষমতা আৰু বৌদ্ধিক প্ৰৱণতাৰ ফালৰ পৰা তেওঁ এজন কেৱল মানসিক ৰোগৰ চিকিৎসকেই মাথোন নাছিল। তেওঁৰ পৰিস্থিতিয়েহে তেনে কৰিবলৈ তেওঁক বাধ্য কৰাইছিল। ফ্ৰয়েদে নিজেই স্বীকাৰ কৰি গৈছে যে তেওঁ জীৱনৰ মূল উদ্দেশ্যৰ পৰা বিচ্যুত হৈ বাধ্য-বাধ্যকতাত পৰিহে এজন চিকিৎসক হ’ব লগা হৈছিল।\nমনোবিশ্লেষণৰ প্ৰতি ফ্ৰয়েদৰ সকলোতকৈ মূল্যৱান অৱদান হৈছে তেওঁ আগবঢ়োৱা মানৱ মনৰ গতিশীলতাৰ দৃষ্টিভংগী। এই গতিশীলতাৰ ধাৰণাই মনোবিজ্ঞানৰ সচেতন মন সম্বন্ধে পূৰ্বৰ গতানুগতিক চিন্তাধাৰাৰ ওপৰত এক আঘাত হানে। কাৰণ তেতিয়ালৈকে মনোবৈজ্ঞানিকসকলৰ বাবে সচেতন মনৰ চিন্তাধাৰাই প্ৰাধান্য লাভ কৰি আহিছিল। অৱশ্যে ইয়াৰ বাবে তেওঁ যথেষ্ট সমালোচনাৰো সন্মুখীন হ’ব লগা হৈছিল।\nতেওঁৰ মনোবিশ্লেষণ সম্বন্ধীয় সকলো তত্ত্ব আৰু তাৰ কাৰ্যকৰী পদ্ধতিসমূহকে মানৱ মনৰ সম্বন্ধে নতুন জ্ঞান অনুসন্ধানৰ এক ব্যাপক পৰিসৰৰ আঁচনি বুলি অভিহিত কৰিব পাৰি। তেওঁৰ নিজ চিন্তা আৰু ক্ৰিয়া পদ্ধতিৰ ওপৰত গভীৰ আস্থা আছিল আৰু সেই হেতুকে ক্ৰিয়াৰ জটিলতা আৰু বিলম্বতাই তেওঁক বিচলিত কৰিব পৰা নাছিল। তেওঁ প্ৰয়োজন হলে নিজ চিন্তা আৰু ক্ৰিয়া পদ্ধতি সংশোধন বা পৰিৱৰ্তন কৰিবলৈকো কুণ্ঠাবোধ কৰা নাছিল।\nফ্ৰয়েদে শিশুৰ শৈশৱ কালৰ ওপৰত সৰ্বাধিক গুৰুত্ব আৰোপ কৰিছিল এইবাবেই যে ব্যক্তিমনৰ অৱদমন আৰু মানসিক জটিলতাৰ এই সময়ছোৱাতে সূত্ৰপাত হয়। মানসিক ৰোগীৰ চিকিৎসাৰ ক্ষেত্ৰত ব্যক্তিৰ বৰ্তমানৰ অৱস্থাতকৈও তেওঁৰ অতীত অভিজ্ঞতাৰ তাৎপৰ্যপূৰ্ণ ঘটনাৰ স্মৃতি প্ৰতিৰূপ অধ্যয়ন কৰাৰ ওপৰতহে তেওঁ অধিক গুৰুত্ব আৰোপ কৰিছিল। তথাকথিত অজ্ঞ আৰু সবল শিশু ফ্ৰয়েদৰ মতে সকলোবোৰ মানসিক জটিলতাৰেই অধিকাৰী। শৈশৱৰ যৌনতা সম্বন্ধীয় ধাৰণা আৰু তাৰ ফলত সৃষ্টি হোৱা মানসিক জটিলতাৰ দৃষ্টিভংগীয়ে সেই সময়ৰ গতানুগতিক চিন্তাধাৰাৰ ওপৰত কুঠাৰাঘাত কৰে। ইয়াৰ ফলত বৰ্তমান যৌন-সম্বন্ধীয় এক নতুন দৃষ্টিভংগীৰ সৃষ্টি হয়।\nফ্ৰয়েদৰ মনোবিশ্লেষণৰ তাত্ত্বিক আৰু ব্যৱহাৰিক দিশৰ উল্লেখযোগ্য বিশেষতা এয়ে যে তেওঁ মানুহৰ যৌনতাৰ দিশত অত্যধিক গুৰুত্ব আৰোপ কৰিছিল। ইয়াক মাধ্যম স্বৰূপে লৈ অচেতন মনৰ সমগ্ৰ প্ৰক্ৰিয়াৰ ব্যাখ্যা দাঙি ধৰিছিল। যৌনতা আৰু যৌন সম্বন্ধীয় বিষয়ৰ ক্ষেত্ৰত মতামত প্ৰকাশ কৰাৰ বেলিকা তেওঁ এক ৰোমাণ্টিক স্বাধীনতা গ্ৰহণ কৰিছিল। তেওঁ সাহসেৰে মত প্ৰকাশ কৰিছিল- “সৰ্বসাধাৰণ লোক যৌন সম্বন্ধীয় বিষয়ৰ ক্ষেত্ৰত মুকলি মনৰ নহয়। তেওঁলোকে নিজ যৌনতা মুকলিভাৱে প্ৰকাশ নকৰি আত্মগোপন কৰে। কিন্তু তাকেই কৰিবলৈ যাওঁতে মিছা কথাৰে ৰচিত বা নিৰ্মিত এটা গধুৰ ‘অ’ভাৰ কোট’ পৰিধান কৰে, যেন তাৰ দ্বাৰা যৌন জীৱনৰ অসুস্থ পৰিৱেশৰ পৰা নিজকে ৰক্ষা কৰিব পাৰে”। (‘People are not candid over sex matters. They do not show their sexuality freely, but to conceal it, they wear heavy overcoat woven ofatissue of lies, as though the weather was bad in the world of sexuality’- Freud)।\nযৌন সম্বন্ধে ফ্ৰয়েদৰ এনে প্ৰত্যাহ্বানমূলক মনোভাৱৰ বাবে ফ্ৰয়েদৰ সমালোচকসকলো তেওঁৰ প্ৰতি সিমানেই বিদ্ৰোপাত্মক আৰু কঠোৰ মনোভাৱৰ হোৱা দেখা যায়। এই সমালোচকসকলে মন্তব্য দিয়ে যে তেওঁ মানসিক ৰোগীৰ লগত দীৰ্ঘদিন চিকিৎসা কৰি ব্যক্তিগতভাৱে লাভ কৰা কেতবোৰ অভিজ্ঞতাৰ পৰা নিজস্বভাৱে অনুমান আৰু অন্তঃপ্ৰেক্ষণ কৰি কেতবোৰ মতামত প্ৰদান কৰিছিল। সেইবাবে এইসমূহ সৰ্বসাধাৰণ আৰু স্বাভাৱিক মানুহৰ বাবে সেইদৰে প্ৰযোজ্য হৈ উঠিব নোৱাৰে। ফ্ৰয়েদে মনোবিজ্ঞানত আত্ম-অনুমানৰ প্ৰয়োগ কৰি সেয়েহে ভুল কৰিছিল। ইয়াৰ ওপৰত ভিত্তি কৰি তেওঁ কেতবোৰ ধাৰণা গঢ় দি তুলিছিল যাৰ বিজ্ঞানসন্মত অথবা তেনে কোনো বাস্তৱ ভিত্তি নাছিল। মনোবিজ্ঞানৰ ধাৰণা সেয়েহে বাস্তৱ ক্ষেত্ৰত ভিত্তিহীন। ফ্ৰয়েদৰ ৪০ বছৰীয়া দীৰ্ঘদিনীয়া মানসিক চিকিৎসকৰ জীৱনত পোৱা অস্বাভাৱিক মনৰ লোকৰ অসুস্থ আচৰণৰ পৰা ইয়াক গঢ় দি তোলা হৈছে।\nঅৱশ্যে এনে কঠোৰ সমালোচনা স্বত্ত্বেও মনোবিশ্লেষণৰ ধাৰণাই এক নতুন আৰু সম্ভাৱনাপূৰ্ণ চিন্তাধাৰা স্বৰূপে স্বীকৃত আৰু পৰিগণিত হৈ উঠিছে। তেওঁৰ এই চিন্তাধাৰাই বৰ্তমান সমাজ-বিজ্ঞান আৰু শিক্ষা-মনোবিজ্ঞানত দৰ্শনীয় প্ৰভাৱ পেলাবলৈ সক্ষম হৈছে।\nআধুনিক শিক্ষাত মনোবিশ্লেষণৰ প্ৰভাৱঃ\nআধুনিক শিক্ষাৰ নীতি আৰু পদ্ধতিত মনোবিশ্লেষণৰ চিন্তাধাৰাই এক ব্যাপক প্ৰভাৱ পেলাইছে। ছাত্ৰ-ছাত্ৰীসকলৰ অচেতন মনৰ অৱদমিত উপাদানসমূহে তেওঁলোকৰ সচেতন মনৰ শিক্ষা গ্ৰহণ ক্ৰিয়া আৰু এই সম্বন্ধীয় আচৰণ প্ৰভাৱিত আৰু পৰিচালিত কৰে। ইয়াৰ স্বৰূপ জানি উঠাটো শিক্ষকৰ বাবে অতি প্ৰয়োজন। ছাত্ৰৰ মন অধ্যয়নকাৰী শিক্ষকে তেওঁলোকৰ মন প্ৰয়োজন মতে বিশ্লেষণকাৰীৰ ভূমিকাও গ্ৰহণ কৰিব পাৰিব লাগে। এই প্ৰসংগত মনোবিশ্লেষণৰ নতুন চিন্তাধাৰাই প্ৰভাৱিত কৰি তোলা শিক্ষাৰ বিভিন্ন দিশৰ এটি চমু আলোচনা তলত দাঙি ধৰা হৈছে।\n(১) স্বাধীনতাৰ নীতিঃ\nআধুনিক শিক্ষাত এই কথা বহুলভাৱে অনুভৱ কৰি উঠা হৈছে যে শিশুক তাৰ সুস্থ বিকাশৰ বাবে দমন, পীড়ণ আৰু দৈহিক শাস্তি প্ৰদানৰ পথ পৰিহাৰ কৰি মুক্ত আত্ম-প্ৰকাশ আৰু আত্ম-উপলব্ধিৰ পথ গ্ৰহণ কৰিব লাগে। ইয়াৰ বাবে শিক্ষাত স্বাধীনতা আৰু শিশুৰ আত্ম-অনুশাসনৰ কাৰ্যকৰী ব্যৱস্থা সাধাৰণভাৱে গ্ৰহণ কৰি উঠা হৈছে। বৰ্তমানৰ সকলোবোৰ নতুন নতুন শিশু-শিক্ষা আঁচনিতে শিশু-স্বাধীনতা শিক্ষাদানৰ কাৰ্যকৰী ব্যৱস্থা স্বৰূপে তাৰ ব্যৱহাৰিক ৰূপদান কৰা হৈছে। পূৰ্বৰ শিক্ষাত থকা শিক্ষকৰ একনায়কত্ববাদী প্ৰভাৱ, প্ৰভুত্ব আৰু ব্যক্তিত্ব গুচাই তেওঁক এজন বন্ধু, দাৰ্শনিক আৰু ছাত্ৰসকলৰ পথ-প্ৰদৰ্শক স্বৰূপে গঢ় দি তোলা হৈছে। আধুনিক শিক্ষাত ছাত্ৰ, শিক্ষক আৰু শিক্ষা ব্যৱস্থাৰ প্ৰতি দৃষ্টিভংগীৰ এই গ্ৰহণযোগ্য পৰিৱৰ্তন ফ্ৰয়েদৰ মনোবিশ্লেষণৰ চিন্তাধাৰাৰ পৰিণতি বুলিব পাৰি।\n(২) শৈশৱৰ অৱদমন মুক্ততাঃ\nমনোবিশ্লেষণৰ কাৰ্যকৰী ব্যৱস্থাত ফ্ৰয়েদে এই কথা লক্ষ্য কৰি উঠে যে প্ৰাপ্তবয়স্ক লোকৰ মানসিক ৰোগৰ কাৰণ হৈছে শৈশৱৰ অসুস্থ অৱদমনৰ প্ৰভাৱ। সেইবাবে তেওঁ অসুস্থ ব্যক্তিৰ শৈশৱৰ সুদূৰ অতীতৰ স্মৃতি প্ৰতিৰূপ উদ্ধাৰৰ চেষ্টা কৰিছিল। এই অভিজ্ঞতাৰ হেতুকে তেওঁ শৈশৱ কালত শিশুৰ সংবেদনশীল কোমল মন সকলোবোৰ অসুস্থ আৰু দুখদায়ক প্ৰভাৱৰ পৰা মুক্ত কৰি ৰখাৰ ওপৰত বিশেষ গুৰুত্ব দিছিল। এই সময়ত কোনো ধৰণৰ অসুস্থ অভিজ্ঞতাৰ অৱদমনে শিশুৰ পৰৱৰ্তী কালৰ মানসিক জীৱন ক্ষতিগ্ৰস্ত আৰু ৰোগগ্ৰস্ত কৰি তোলে। এই কথাৰ প্ৰতি গুৰুত্ব আৰোপ কৰি বৰ্তমান শৈশৱৰ চালুকীয়া আৰু আলফুলীয়া মন অতি সযত্নে অৱদমনমুক্তভাৱে তাৰ স্বাভাৱিক ৰূপত গঢ় দি তোলাৰ প্ৰতি শিক্ষাবিদসকলে বিশেষ দৃষ্টি প্ৰদান কৰিছে। শিশু মনৰ প্ৰয়োজন তাৰ স্বাভাৱিক ৰূপত যথাসম্ভৱ পূৰণৰ বাবে মুক্ত ক্ৰীড়াময় পৰিৱেশ শিশু-শিক্ষাৰ অনুষ্ঠানত সৃষ্টি কৰি তোলা হৈছে।\n(৩) শৈশৱৰ যৌন-জীৱনৰ ধাৰণাঃ\nশিশুৰ যৌন-জীৱন সম্বন্ধে মনোবিশ্লেষণৰ নতুন ধাৰণাই শিশু-শিক্ষাৰ দিশত এক নতুন পোহৰ আৰু দৃষ্টি দান কৰে। যৌন-বিষয়ক এক বহল পৰিসৰত বিবেচনা কৰাত ই শিক্ষক আৰু অভিভাৱকসকলক সহায় কৰে। এই সম্বন্ধে পূৰ্বৰ ধাৰণা সলনি কৰি তেওঁলোকে এক বিজ্ঞানসন্মত দৃষ্টিভংগী গ্ৰহণ কৰিবলৈ সক্ষম হৈছে। ইয়াৰ প্ৰতি লক্ষ্য ৰাখি শিশু-শিক্ষাৰ ব্যৱস্থা পুনৰ সংগঠনৰ প্ৰয়োজনীয়তাও অনুভৱ কৰি উঠা হৈছে। শিশুৰ এই যৌন অনুভূতিয়ে তাৰ মানসিকতাত কেনে প্ৰভাৱ পেলাব পাৰে আৰু ইয়াৰ অৱদমনে কেনে মানসিক জটিলতাৰ সৃষ্টি কৰিব পাৰে সেই সম্বন্ধে শিক্ষক-অভিভাৱকসকলে নিজেই প্ৰয়োজনীয় অনুমান কৰি উঠিব পাৰে। শিশুৰ যৌন জীৱন আৰু যৌন অভিজ্ঞতাৰ পৰিপ্ৰেক্ষিতত বৰ্তমান শিশুৰ বাবে যৌন শিক্ষাৰ প্ৰয়োজনীয়তাও ক্ৰমে অনুভৱ কৰি উঠা হৈছে।\n(৪) অচেতন অভিপ্ৰায়ঃ\nছাত্ৰ-ছাত্ৰীৰ মনৰ অচেতন অভিপ্ৰায়বোৰৰ প্ৰভাৱ শিক্ষা প্ৰসংগত বিশেষ বিবেচনাযোগ্য। ছাত্ৰ-ছাত্ৰীৰ মনৰ অৱদমিত অচেতন অভিপ্ৰায়বোৰে নানাবিধ সমাজবিৰোধী ক্ৰিয়া-কলাপৰ যোগেদি প্ৰকাশ লাভ কৰে। ছাত্ৰৰ চুৰ কৰা, ফাকি দিয়া, মিছা কথা কোৱা, অমনোযোগিতা, অবাধ্যতা, উচ্ছৃংখলতা, অপৰাধ-প্ৰৱণতা আদি অশুভ আচৰণবোৰৰ মূল কাৰণ হৈছে অচেতন মনৰ অসুস্থ প্ৰভাৱ। এনেবোৰ আচৰণৰ স্বৰূপ আৰু তাৰ সম্ভাৱ্য কাৰণসমূহৰ বিষয়ে শিক্ষকে জানিবলৈ চেষ্টা কৰা উচিত। উল্লেখযোগ্য যে শিক্ষানুষ্ঠানে ছাত্ৰ-ছাত্ৰীৰ দেহ-মানসিক প্ৰয়োজনবোৰ যথোচিতভাৱে পূৰণ কৰিব নোৱাৰিলে এনে অসুস্থ মনোভাৱৰ সৃষ্টি হ’ব পাৰে। স্কুলৰ অনাকৰ্ষণীয় শিক্ষা পৰিৱেশ, দোষযুক্ত পাঠদান পদ্ধতি, অনিৰ্ভৰযোগ্য পৰীক্ষা ব্যৱস্থা, দমনমূলক অনুশাসন ব্যৱস্থা আৰু ছাত্ৰ-শিক্ষকৰ মাজৰ বুজাপৰাৰ অভাৱ আদি অৱস্থাই ইয়াৰ বাবে জগৰীয়া কৰিব পাৰি। মনোবিশ্লেষণৰ অধ্যয়ন শিক্ষকৰ বাবে এই ক্ষেত্ৰত বিশেষ সহায়ক হৈ উঠিব পাৰে।\n(৫) দৈনন্দিন ক্ৰিয়াৰ ভুল-ভ্ৰান্তিঃ\nস্কুলীয়া জীৱনৰ বিভিন্ন শৈক্ষিক ক্ৰিয়া-কলাপত ছাত্ৰই প্ৰদৰ্শন কৰা কেতবোৰ সৰু-সুৰা ভুল-ভ্ৰান্তিৰ সম্ভাৱ্য কাৰণ শিক্ষকে জানি উঠাতো মনোবিশ্লেষণৰ অধ্যয়নে সহায় কৰিব পাৰে। এনেবোৰ ভুল-ভ্ৰান্তি দেখাত ব্যক্তিৰ বাবে অনিচ্ছাকৃত আৰু আকস্মিক বিধৰ যেন লাগিলেও ইয়াৰ এক গভীৰ মনোবৈজ্ঞানিক তাৎপৰ্য আছে। এই ভুল-ভ্ৰান্তিবোৰৰ ভিতৰত ভুলকৈ শব্দ উচ্চাৰণ কৰা, ভুলকৈ লিখা, হাতৰ আখৰ বেয়া আৰু বিশৃংখল হোৱা, বাক্-অক্ষমতা, পঠন-অক্ষমতা, সাজ-পোচাক পৰিধানৰ বিশৃংখলতা, ক্ৰিয়া-আচৰণত পৰিপাটিতাৰ অভাৱ, প্ৰয়োজনীয় কথা-কাম-বস্তু পাহৰা, বস্তু হেৰুওৱা আৰু বস্তু ভঙা, হাতত থকা বস্তু হাবাথুৰি খাই বিচাৰি ফুৰা, নখ কামোৰা, সঘনে চকু টিপিওৱা আদি বিভিন্ন ধৰণৰ দৈহিক আচৰণৰ মুদ্ৰাদোষ আদি ক্ৰিয়া আচৰণ উল্লেখ কৰিব পাৰি। ছাত্ৰৰ মনৰ এনেবোৰ অসাৱধান আৰু অসংলগ্ন ক্ৰিয়াৰ মনোবিশ্লেষণমূলক তাৎপৰ্য থাকে আৰু তাক জানি উঠিবলৈ চেষ্টা কৰাটো শিক্ষকৰ বাবে প্ৰয়োজন। ইয়াৰ যোগেদি তেওঁ ছাত্ৰৰ মানসিক ৰোগৰ সম্ভাৱ্য লক্ষণসমূহ জানি উঠি তাৰ প্ৰয়োজন মতে তেওঁলোকক সহায় আৰু শৈক্ষিক নিৰ্দেশনা তেওঁৰ ফালৰপৰা আগবঢ়াব পাৰে।\n(৬) ছাত্ৰ-শিক্ষকৰ সম্বন্ধৰ জটিলতাঃ\nছাত্ৰ-শিক্ষকৰ মাজত সুস্থ-সুন্দৰ আৰু বুজাপৰাৰ আন্তৰিকতাপূৰ্ণ সম্বন্ধ গঢ়ি তোলাটো আধুনিক শিক্ষাত শিক্ষকৰ পৰা আশা কৰা হয়। কিন্তু এনে এটা আৱেগ-মধুৰ সম্বন্ধ গঢ় দি তেলাটো তেওঁৰ বাবে নিচেই সহজ কাম নহয়। এই প্ৰসংগত উল্লেখযোগ্য যে ছাত্ৰ-ছাত্ৰীয়ে তেওঁলোকৰ ঘৰুৱা পৰিৱেশত যি পিতৃকাম আৰু মাতৃকাম ভাবৰ মানসিক জটিলতা গঢ় দি তোলে সি স্কুলৰ শিক্ষা-পৰিৱেশতো প্ৰযোজ্য হ’ব পাৰে। ছাত্ৰৰ দৃষ্টিত এজন শিক্ষক পিতৃ-মাতৃৰ সমতুল্য। এজন পুৰুষ শিক্ষকে বিশেষকৈ এই কথা মন কৰিব লাগে যে ঘৰুৱা পৰিৱেশত পিতৃৰ প্ৰতি থকা সন্তানৰ ঘৃণা আৰু অসুস্থ মানসিকতা স্কুলত তেওঁৰ প্ৰতিও নিক্ষেপিত হ’ব পাৰে। মনোবিশ্লেষণে আগবঢ়োৱা এনেবোৰ মূল্যৱান দৃষ্টিকোণৰ বিবেচনা নকৰাকৈ শিক্ষকে স্কুলত ছাত্ৰ-শিক্ষকৰ সম্বন্ধ উন্নত কৰি তোলাৰ আশা কৰিব নোৱাৰি।\n(৭) খেলাৰ প্ৰাধান্যঃ\nআধুনিক শিক্ষাত শিশুৰ খেলা-ধূলাৰ ওপৰত সৰ্বাধিক গুৰুত্ব আৰোপ কৰা হয়। ইয়াৰ প্ৰধান কাৰণ হৈছে খেলা শিশু-মনৰ ইড্ বা প্ৰবৃত্তিমূলক প্ৰৱণতাৰ সুখ-সন্ধান নীতিৰ ওপৰত প্ৰতিষ্ঠিত। খেলাৰ যোগেদি শিশুৱে নিজৰ জৈৱিক প্ৰৱণতা সমাজৰ গ্ৰহণযোগ্য পথেদি পূৰণ কৰিব পাৰে। খেলাই শিশুৰ অচেতন মনত সংঘটিত হোৱা অৱদমনৰ অসুস্থ আৰু অনিষ্টকাৰী প্ৰভাৱৰ পৰা ৰক্ষা কৰিব পাৰে। এই প্ৰসংগত মনোবিশ্লেষণকাৰীসকলে প্ৰদান কৰা কেলাৰ বিৰেচন তত্ত্ব (Cathartic Theory) বিশেষ মন কৰিবলগীয়া। বিৰেচন বা Catharsis হৈছে চিকিৎসা বিজ্ঞানৰ শব্দ আৰু ইয়াৰ অৰ্থ হৈছে Purging বা অবাঞ্ছনীয় বস্তু বাহিৰ কৰি দি পৰিষ্কাৰ বা পৰিশোধন কৰা কাৰ্য। মনোবিজ্ঞানত ইয়াৰ অৰ্থ হৈছে মনৰ আৱৰ্জনা গুচাই মন পৰিষ্কাৰ কৰা। মনোবিশ্লেষণৰ দৃষ্টিকোণৰ পৰা সেয়েহে কোৱা হয় যে খেলাই আমাৰ মনৰ অপূৰণ হৈ ৰোৱা আশা-আকাংক্ষা আৰু প্ৰবৃত্তিবোৰৰ অসুস্থ প্ৰভাৱৰ পৰা মনক ৰক্ষা কৰে। এনে বিজ্ঞানভিত্তিক তাৎপৰ্য আৰু প্ৰাধান্যৰ বাবেই খেলা বৰ্তমানৰ সকলোতকৈ জনপ্ৰিয় শিশ-শিক্ষাৰ মাধ্যম স্বৰূপে পৰিগণিত হৈ উঠিছে।\nসৰ্বশেষত এই কথা ক’ব পাৰি যে আধুনিক শিক্ষাৰ নতুন চিন্তাধাৰা অধিক সমৃদ্ধিশালী কৰি তোলাত মনোবিশ্লেষণৰ অৱদান অনস্বীকাৰ্য। শিক্ষকে তেওঁৰ সাৰ্থক শিক্ষাদানৰ বাবে শিক্ষাৰ্থীৰ মন জানিব লাগে আৰু এই মনক ভালদৰে জানি উঠিবৰ বাবে মনোবিশ্লেষণ হৈছে তেওঁৰ বাবে নিশ্চিত পথ।


চহিদ আৰক্ষী বিষয়া ভাস্কৰ কলিতাক ফিল’বাৰী থানাৰ ভাৰপ্ৰাপ্ত বিষয়া হিচাপে বদলি!\nগুৱাহাটী , October 8, 2018 10:22 pm\n৪ মে'ত চহিদ হোৱা আৰক্ষী বিষয়া ভাস্কৰ কলিতা\nযোৱা ৪ মে’ত তিনিচুকীয়া জিলাৰ বৰডুমচাত আলফা (স্বাঃ)ৰ সৈতে সংঘৰ্ষত নিহত সাহসী আৰক্ষী বিষয়া চহিদ ভাস্কৰ কলিতাক বদলি কৰিলে নেকি অসম আৰক্ষীয়ে?\nএই প্ৰশ্ন উঠিছে এইবাবেই যে ডিজিটেল ইণ্ডিয়াৰ স্মাৰ্ট পুলিচৰ ৱেবছাইটত এই বীৰ চহিদ বিষয়াজনৰ নাম যোৱা মাহৰ মাজভাগলৈকে অসম আৰক্ষীৰ ৱেবছাইটত পানীতোলা আৰক্ষী চকীৰ ভাৰপ্ৰাপ্ত বিষয়া হিচাপে আছিল।\nমৃত্যুৰ কেইবা মাহৰ পিছতো প্ৰয়াত আৰক্ষী বিষয়াজনৰ নাম ৱেবছাইটত পানীতোলা আৰক্ষী চকীৰ ভাৰপ্ৰাপ্ত বিষয়া হিচাপে থকাটোৰ বিষয়ে নৰ্থ-ইষ্ট নাওত যোৱা ১৭ ছেপ্তেম্বৰত সবিস্তাৰ বাতৰি প্ৰকাশ হৈছিল। (তলৰ লিংকটো ক্লিক কৰি পূৰ্বৰ বাতৰিটো চাওক) https://assam.nenow.in/late-si-and-i-c-of-bordumsa-ps-bhaskar-kalitas-name-and-contact-no-still-displayed-in-assam-police-website/\nবৰ্তমানৰ ৱেবছাইটত ফিল’বাৰী থানাৰ ভাৰপ্ৰাপ্ত বিষয়া হিচাপে চহিদ ভাস্কৰ কলিতাৰ নাম।\nকেৱল ভাৰপ্ৰাপ্ত বিষয়া হিচাপে নাম থকাই নহয়, যোগাযোগ নম্বৰো ভাস্কৰ কলিতাৰে দিয়া আছিল ১৭ ছেপ্তেম্বৰ পৰ্য্যন্ত। কিন্তু নৰ্থ-ইষ্ট নাওত এই বিষয়ে বাতৰি ওলোৱাৰ পিছতে ৱেবছাইটত পানীতোলা আৰক্ষী চকীৰ ভাৰপ্ৰাপ্ত বিষয়া হিচাপে ভাস্কৰ কলিতাৰ নাম আঁতৰাই দিয়ে।\nকিন্তু হাস্যকৰ কথাটো হ’ল এইবাৰ ভাস্কৰ কলিতাক ফিল’বাৰী আৰক্ষী থানাৰ ভাৰপ্ৰাপ্ত বিষয়া হিচাপে উল্লেখ কৰা হয়। অৰ্থাৎ অসম আৰক্ষীয়ে চহিদ বিষয়াজনক পানীতোলা আৰক্ষী চকীৰ ভাৰপ্ৰাপ্ত বিষয়াৰ পৰা ফিল’বাৰী থানাৰ ভাৰপ্ৰাপ্ত বিষয়া হিচাপে বদলি কৰে। আনহে নালাগে, ভাস্কৰ কলিতাৰ নম্বৰটো যোগাযোগ নম্বৰ হিচাপেও দিয়া হৈছে। অৰ্থাৎ ফিল’বাৰী থানাৰ সৈতে যোগাযোগ কৰিবলৈ স্বৰ্গগত চহিদ ভাস্কৰ কলিতাৰ সৈতে কথা পাতিবলৈ কোৱা হৈছে?\nঅসম আৰক্ষীৰ ৱেবছাইট http://assampolice.gov.in খুঁচৰি চালেই এই সকলোখিনি তথ্য পোৱা যায়। ৱেবছাইটটোৰ তিনিচুকীয়া জিলাৰ থানাসমূহৰ ভাৰপ্ৰাপ্ত বিষয়াসকলৰ নামৰ তালিকাখনত দহ নম্বৰ স্থানত আছে ফিল’বাৰী থানাৰ ভাৰপ্ৰাপ্ত বিষয়া চহিদ ভাস্কৰ কলিতাৰ নাম।\nকিছুদিন পূৰ্ব একেটা ৱেবছাইটৰ এই তালিকাখনত ১৬ নম্বৰ স্থানত থকা জিলাখনৰ পানীতোলা আৰক্ষী চকীৰ ভাৰপ্ৰাপ্ত বিষয়াৰ দায়িত্বত আছিল তেওঁ। কিন্তু আমি জানিব পৰা মতে সংঘৰ্ষত মৃত্যু হোৱাৰো কেইবাবছৰৰো পূৰ্বেই তেওঁ তাৰ পৰা বদলি হৈছিল। অথচ ইমান বছৰে ৱেবছাইট আপডেইট হোৱা নাছিল বা তথ্যবোৰ শুদ্ধকৈ নাছিল।\nএমাহ পূৰ্বে বিভাগীয় ৱেবছাইটত পানীতোলা আৰক্ষী চকীৰ ভাৰপ্ৰাপ্ত বিষয়া হিচাপে চহিদ ভাস্কৰ কলিতাৰ নাম।\nকিন্তু এইবাৰ আপডেইট কৰি বিষয়াজনৰ নামটো গুচোৱাৰ পৰিৱৰ্তে ফিল’বাৰী আৰক্ষী থানাৰ ভাৰপ্ৰাপ্ত বিষয়া হিচাপে দিয়ে। এই কাণ্ডই বিভাগটোৰ কামৰ মানৰ বিষয়ে কি ধাৰণা দিয়ে? ইয়াৰ পিছৰ আপডেইটত তেওঁৰ নাম শেহতীয়াভাৱে কাম কৰা থানা বৰডুমচাৰ ভাৰপ্ৰাপ্ত বিষয়া কৰিলেও আচৰিত নহ’ব চাগে।\nঅসম আৰক্ষীৰ এজন সাহসী তথা সন্ত্ৰাসবাদৰ বিৰুদ্ধে যুঁজ দি আত্মবলিদান দিয়া বিষয়াক লৈ বিভাগটোৰ এই কাণ্ডজ্ঞানহীন কাৰবাৰ দুৰ্ভাগ্যজনক নহয় নে?\nউল্লেখযোগ্য যে, বৰ্তমান সময়ত যিকোনো এজন ব্যক্তিয়ে বিভিন্ন কাৰণত আৰক্ষীৰে যোগাযোগ কৰিবলৈ সহজতে পোৱা ইন্টাৰনেটৰ সহায় লয়। কিন্তু অসম আৰক্ষীৰ এই অৱস্থাত মানুহে প্ৰকৃততেই ৱেবছাইটৰ তথ্যক আস্থাত ল’ব পাৰিব নে? ‘ডিজিটেল ইণ্ডিয়া’ৰ যুগত অসম আৰক্ষীয়ে ‘ডিজিটেল’ ক্ষেত্ৰখনক গুৰুত্ব সহকাৰে নোলোৱাটো অত্যন্ত পৰিতাপৰ বিষয়।\nবিস্ফোৰক গ্ৰেগ চেপেল! ভাৰতীয় তৰুণ সকলৰ তুলনাত অষ্ট্ৰেলিয়ানবোৰ প্ৰাথমিক স্কুলৰ ছাত্ৰ


বাৱড়ী - অসমীয়া ৱিকিপিডিয়া\nWells or ponds reached by steps, common in South Asiaসাঁচ:SHORTDESC:Wells or ponds reached by steps, common in South Asia\nৰাজস্থানৰ বান্দিকুইৰ ওচৰৰ আভানেৰী গাঁৱত থকা চান্দ বাৱড়ী হৈছে ভাৰতৰ আটাইতকৈ গভীৰ আৰু সৰ্ববৃহৎ ষ্টেপৱেলবোৰৰ ভিতৰত এটা\nৰাণীৰ ভাৱ, পাটন, গুজৰাট\nমহাৰাষ্ট্ৰৰ অমৰাৱতী জিলাৰ মহিমাপুৰ গাঁৱত বহুমহলীয়া ষ্টেপৱেল\nবাৱড়ী বা বাওলী বা ষ্টেপৱেল(ইংৰাজী: Stepwell) মানে হৈছে চিৰিযুক্ত কুঁৱা, পুখুৰী বা জলাশয় যʼৰ পৰা পানী তুলিবলৈ চিৰিৰে নামি প্ৰৱেশ কৰিব পাৰি। এইবোৰ পশ্চিম ভাৰতত সচৰাচৰ দেখা যায়। ভাৰতীয় উপমহাদেশৰ আন অধিক শুকান অঞ্চলতো পোৱা যায়, যি পাকিস্তানলৈ বিস্তৃত। বাৱড়ী হৈছে ভাৰতত বিকশিত কৰা বিভিন্ন প্ৰকাৰৰ জলসিঞ্চন টেংক। মুখ্যতঃ পানীৰ উপলব্ধতাৰ ঋতুগত তাৰতম্যৰ সৈতে মোকাবিলা কৰিবলৈ বাৱড়ী নিৰ্মাণ কৰা হৈছিল। বাৱড়ী আৰু টেংক বা কুঁৱাৰ মাজত এক মৌলিক পাৰ্থক্য হৈছে যে বাৱড়ীৰ দ্বাৰা মানুহে ভূগৰ্ভস্থৰ পানী সহজে পাব পাৰে, ৰক্ষণাবেক্ষণ আৰু পৰিচালনা কৰিব পাৰে। বছৰজুৰি ভূগৰ্ভস্থ পানী নিৰ্ভৰযোগ্যভাৱে পাবলৈ পৃথিৱীত গভীৰ খাদ খনন কৰা হৈছিল। এই খাদবোৰৰ দেৱালবোৰত শিলৰ খণ্ডৰে শাৰী পাতি চিৰি বনোৱা হৈছিল, মৰ্টাৰ অবিহনে যাতে মানুহে সহজে চিৰিৰে তললৈ পানী আনিবলৈ নামি যাব পাৰে।\nবেছিভাগ জীৱিত বাৱড়ী মূলতঃ এক অৱসৰৰ উদ্দেশ্য পূৰণ কৰাৰ লগতে পানী যোগান ধৰাত সহায় কৰিছিল। কুঁৱাটোৰ আধাৰে দিনৰ গৰমৰ পৰা সকাহ প্ৰদান কৰিছিল। বাৱড়ীবোৰে সামাজিক সমাৱেশ আৰু ধৰ্মীয় অনুষ্ঠানৰ বাবে এক স্থান হিচাপেও ব্যৱহাৰ হৈছিল। সাধাৰণতে, মহিলাসকলৰ এই কুঁৱাবোৰৰ সৈতে অধিক সম্পৰ্ক আছিল কিয়নো তেওঁলোকেই পানী সংগ্ৰহ কৰিছিল। তদুপৰি, তেওঁলোকেই প্ৰাৰ্থনা কৰিছিল আৰু কুঁৱাৰ দেৱীক আশীৰ্বাদৰ বাবে উপহাৰ আগবঢ়াইছিল। ইয়াৰ ফলত কিছুমান গুৰুত্বপূৰ্ণ আৰু স্থাপত্য বৈশিষ্ট্য নিৰ্মাণ কৰা হৈছিল, যিবোৰ প্ৰায়ে বাসস্থান আৰু চহৰঅঞ্চলৰ সৈতে সম্পৰ্কিত আছিল। এইবোৰ স্মাৰক হিচাপে ব্যৱহাৰ কৰা হৈছিল।\nবাৱড়ীবোৰত সাধাৰণতে দুটা অংশ থাকে: এটা উলম্ব শ্বেফ্ট যাৰ পৰা পানী টানি অনা হয় আৰু চাৰিওফালৰ আকৰ্ষণীয় ভূগৰ্ভস্থ পথ, চেম্বাৰ আৰু পদক্ষেপ যি কুঁৱাটোলৈ প্ৰৱেশাধিকাৰ প্ৰদান কৰে। এই কুঁৱাবোৰৰ চাৰিওফালে থকা গেলেৰী আৰু চেম্বাৰবোৰ প্ৰায়ে বিস্তৃত বিৱৰণেৰে খোদিত কৰা হৈছিল আৰু এই ঠাই গৰমৰ সময়ত শীতল, শান্ত আশ্ৰয়স্থল হিচাপেও ব্যৱহাৰ কৰা হৈছিল।\nনতুন দিল্লীত "অগ্ৰসেন কি বাওলী", চতুৰ্দশ শতিকাত খৰাঙৰ সময়ত পানীৰ উপলব্ধতা নিশ্চিত কৰিবলৈ পুনৰ নিৰ্মাণ কৰা হৈছিল। কুঁৱাবোৰত উপনীত হ'বলৈ চিৰি প্ৰদান কৰা প্ৰাচীনতম পুৰাতাত্ত্বিক প্ৰমাণ ঢোলাভিৰাত পোৱা যায় আনহাতে ঠাইখনত পানীৰ টেংক বা জলাশয়ও আছে যিবোৰত পদক্ষেপৰ উৰণো বনোৱা দেখা যায়। মহেঞ্জোদাৰোৰ মহান স্নানানাগাৰতো এনে চিৰি দেখা যায়। অশোকৰ শিলালিপিত ভ্ৰমণকাৰীসকলৰ সুবিধাৰ বাবে প্ৰতি 8 কোষ দূৰত্বত মুখ্য ভাৰতীয় ঘাইপথবোৰৰ কাষত চিৰিযুক্ত কুঁৱা নিৰ্মাণৰ কথা উল্লেখিত আছে। ৰজা অশোকৰ মতে এইটো এটা সুপ্ৰতিষ্ঠিত প্ৰথা আছিল যি তেওঁৰ আগৰ প্ৰাক্তন ৰজাসকলেও কৰিছিল। ভাৰতৰ প্ৰথম শিল-কটা বাৱড়ী ২০০-৪০০ খৃষ্টাব্দৰ পৰা আৰম্ভ হৈছিল। জুনাগড়ৰ উপৰকোট গুহাসমূহত গা ধোৱাৰ দৰে পুখুৰীৰ প্ৰাচীনতম উদাহৰণ পোৱা যায়। এই গুহাবোৰ চতুৰ্থ শতিকাৰ। আন এটা উদাহৰণ হʼল নৱঘান কুভো, যʼত বৃত্তাকাৰ চিৰিৰ সৈতে এটা কুঁৱা দেখা যায়। ইয়াক সম্ভৱতঃ পশ্চিম সত্ৰপ (২০০-৪০০ খৃষ্টাব্দ) বা মৈত্ৰাকা (৬০০-৭০০ খৃষ্টাব্দ) সময়ত নিৰ্মাণ কৰা হৈছিল, যদিও কিছুমানে ইয়াক একাদশ শতিকাৰ শেষৰ ফালে নিৰ্মাণ হোৱা বুলিও কয়।। ওচৰৰ আদি কাদি ভাভ দশম শতিকাৰ দ্বিতীয়াৰ্ধত বা পঞ্চদশ শতিকাত নিৰ্মাণ কৰা হৈছিল।\nৰাজস্থান, গুজৰাট, দিল্লী, মধ্য প্ৰদেশ, মহাৰাষ্ট্ৰ আৰু উত্তৰ কৰ্ণাটককে ধৰি সমগ্ৰ ভাৰতত কেইবাটাও সক্ৰিয় বাৱড়ী আছে। ২০১৬ চনত ষ্টেপৱেল এটলাছ নামৰ এক সহযোগিতামূলক মেপিং প্ৰকল্পই ভাৰতত ২৮০০ ৰো অধিক বাৱড়ী মেপিং কৰি বাৱড়ীৰ ওপৰত জিপিএছ স্থানাংক আৰু একত্ৰিত তথ্য মেপ কৰা আৰম্ভ কৰে। আন এটা প্ৰকল্পই মহাৰাষ্ট্ৰত ১৫০০ তকৈও অধিক ষ্টেপৱেলৰ অৱস্থান মেপ কৰে।  দিল্লী হেৰিটেজ: টপ ১০ বাওলিছ নামৰ বিক্ৰমজিৎ সিং ৰূপাইৰ লিখিত কিতাপখনত উল্লেখ কৰা হৈছে যে কেৱল দিল্লীতে ৩২ টা বাৱড়ী বা ষ্টেপৱেল আছে। ইয়াৰ ভিতৰত, ১৬টা বাৱড়ী হেৰাই গৈছে বুলি কোৱা হৈছে, কিন্তু সেইবোৰৰ অৱস্থান বিচাৰি উলিয়াব পাৰি বুলিও কোৱা হৈছে। বাকী ১৬ টাৰ ভিতৰত, মাত্ৰ ১৪টা ৰাইজৰ বাবে উপলব্ধ আৰু এইবোৰৰ পানীৰ স্তৰ পৃথক হৈ থাকে, আনহাতে দুটা এতিয়া স্থায়ীভাৱে শুকান।\n↑ Shekhawat, Abhilash. "Stepwells of Gujarat". India's Invitation. Retrieved 30 March 2012.\n↑ Livingston & Beach, page xxiii\n↑ Stepwell Atlas\n↑ "Maharashtra Stepwells" (en ভাষাত). Maharashtra Stepwells. https://www.indianstepwells.com/2020/02/maharashtra-stepwells.html?m=1। আহৰণ কৰা হৈছে: 23 March 2021.\n↑ Rooprai, Vikramjit Singh (2019). Delhi heritage : Top 10 baolis. Niyogi Books. ISBN 978-9-38913-611-1.\n"https://as.wikipedia.org/w/index.php?title=বাৱড়ী&oldid=309226"ৰ পৰা অনা হৈছে\nএই পৃষ্ঠাখন ১৬ ডিচেম্বৰ, ২০২১ তাৰিখে ২২:৪৫ বজাত অন্তিম সংশোধন কৰা হৈছিল।


Cetrizine (Makers) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cetrizine (Makers) ar byavahar, ppali, parshwakriya, upkaar, kriya-pratikriya aaru satarkatabani\nCetrizine (Makers) ৰ মূল্য আৰু পেকৰ চাইজ - Cetrizine (Makers) Price and Pack Size in Assamese - Cetrizine (Makers) ar mulya aaru pakor size\nCetrizine (Makers) की जानकारी\nCetrizine (Makers) ৰ লাভ আৰু ব্যৱহাৰসমূহ- Cetrizine (Makers) Benefits & Uses in Assamese- Cetrizine (Makers) ar laabh aaru byavaharsamuh\nCetrizine (Makers) ৰ পালি আৰু সেয়া কেনেদৰে ল'ব- Cetrizine (Makers) Dosage & How to Take in Assamese - Cetrizine (Makers) ar paali aaru xeya kenedore lobo\nCetrizine (Makers) ৰ পাৰ্শ্চক্ৰিয়াসমূহ- Cetrizine (Makers) Side Effects in Assamese- Cetrizine (Makers) ar parshwakriyasamuh\nCetrizine (Makers) সংক্ৰান্ত সতৰ্কতাবাণীসমূহ- Cetrizine (Makers) Related Warnings in Assamese- Cetrizine (Makers) xonkranta xatarkatabanisamuh\nঅইন দৰৱৰ সৈতে Cetrizine (Makers)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cetrizine (Makers) with Other Drugs in Assamese- Oinor xoite Cetrizine (Makers) ar gurutor kriya-pratikriya\nCetrizine (Makers) মতভেদসমূহ- Cetrizine (Makers) Contraindications in Assamese- Cetrizine (Makers) nishedhsamuh\nCetrizine (Makers) ৰ বিষয়ে সততে সোধা প্ৰশ্নসমূহ- Frequently asked Questions about Cetrizine (Makers) in Assamese- Cetrizine (Makers) ar bikhoye satate xodha prashnasamuh\nখাদ্য আৰু মদৰ সৈতে Cetrizine (Makers) ক্ৰিয়া-প্ৰতিক্ৰিয়া- Cetrizine (Makers) Interactions with Food and Alcohol in Assamese- khadya aaru modor xoite Cetrizine (Makers) kriya-pratikriya\nCetrizine (Makers) ৰ লাভ আৰু ব্যৱহাৰসমূহ - Cetrizine (Makers) Benefits & Uses in Assamese - Cetrizine (Makers) ar laabh aaru byavaharsamuh\nCetrizine (Makers) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCetrizine (Makers) ৰ পালি আৰু সেয়া কেনেদৰে ল'ব - Cetrizine (Makers) Dosage & How to Take in Assamese - Cetrizine (Makers) ar paali aaru xeya kenedore lobo\nCetrizine (Makers)-ৰ উপাদানসমূহ - Cetrizine (Makers) Active Ingredients in Assamese - Cetrizine (Makers)-ar upadaansamuh\nCetrizine (Makers) ৰ পাৰ্শ্চক্ৰিয়াসমূহ - Cetrizine (Makers) Side Effects in Assamese - Cetrizine (Makers) ar parshwakriyasamuh\nগৱেষণাৰ ভিত্তিত, Cetrizine (Makers) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCetrizine (Makers) সংক্ৰান্ত সতৰ্কতাবাণীসমূহ - Cetrizine (Makers) Related Warnings in Assamese - Cetrizine (Makers) xonkranta xatarkatabanisamuh\nCetrizine (Makers)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Cetrizine (Makers) পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nCetrizine (Makers)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCetrizine (Makers) ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Cetrizine (Makers) কি প্ৰভাৱ দেখা গৈছে?\nCetrizine (Makers)ৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Cetrizine (Makers) কি প্ৰভাৱ দেখা গৈছে?\nCetrizine (Makers)ৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Cetrizine (Makers) ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Cetrizine (Makers) গ্ৰহণ কৰিব পাৰে।\nঅইন দৰৱৰ সৈতে Cetrizine (Makers)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cetrizine (Makers) with Other Drugs in Assamese - Oinor xoite Cetrizine (Makers) ar gurutor kriya-pratikriya\nCetrizine (Makers) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCetrizine (Makers) মতভেদসমূহ - Cetrizine (Makers) Contraindications in Assamese - Cetrizine (Makers) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cetrizine (Makers) লোৱা অনুচিত যাতে -\nCetrizine (Makers) ৰ বিষয়ে সততে সোধা প্ৰশ্নসমূহ - Frequently asked Questions about Cetrizine (Makers) in Assamese - Cetrizine (Makers) ar bikhoye satate xodha prashnasamuh\nএই Cetrizine (Makers)-এ অভ্য়াস বা নিচাৰ সৃষ্টি কৰে নেকি?\nনহয়, আপনি Cetrizine (Makers)ৰ প্ৰতি আসক্ত নহয়।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Cetrizine (Makers) লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, চিকিত্সা পৰামৰ্শ অনুসাৰেহে Cetrizine (Makers) লওক।\nনহয়, মানসিক ৰোগৰ চিকিত্সাৰ ক্ষেত্ৰত Cetrizine (Makers) ব্যৱহৃত নহয়।\nখাদ্য আৰু মদৰ সৈতে Cetrizine (Makers) ক্ৰিয়া-প্ৰতিক্ৰিয়া - Cetrizine (Makers) Interactions with Food and Alcohol in Assamese - khadya aaru modor xoite Cetrizine (Makers) kriya-pratikriya\nখাদ্য আৰু Cetrizine (Makers)ৰ ক্ৰিয়া-প্ৰতিক্ৰিয়া\nখাদ্যৰ সৈতে Cetrizine (Makers) লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Cetrizine (Makers)ৰ মাজৰ প্ৰতিক্ৰিয়া\nমদ আৰু Cetrizine (Makers) একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nCetrizine (Makers) ৰ অনুকল্প - Substitutes for Cetrizine (Makers) in Assamese\nআপুনি বা আপোনাৰ পৰিয়ালৰ কোনোবাই Cetrizine (Makers) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cetrizine (Makers) ব্যৱহাৰ কৰিছিল নেকি?\nআপুনি কিমান পৰিমাণে Cetrizine (Makers) সেৱন কৰিছিল?\nআপুনি Cetrizine (Makers) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cetrizine (Makers) সেৱন কৰে?


কুকুৰ (ইন্দিৰা গোস্বামী) - সাহিত্য ডট অৰ্গ\nMay 15, 2017 March 10, 2021 1 Comment\nগুৰু দ্ৰোণাচাৰ্যই তেওঁৰ প্ৰিয় শিষ্য অৰ্জুন আৰু আন-আন শিক্ষাৰ্থীৰ লগত চিকাৰৰ উদ্দেশ্যে বনত সোমাল৷ লগত তেওঁলোকৰ কুকুৰটো৷ তাৰ ভুক-ভুকনিয়ে একলব্যৰ মনোযোগত ব্যাঘাত হনা বাবে একলব্যই কুকুৰটোৰ মুখখন শৰবিদ্ধ কৰিলে৷ তাৰ পাছৰখিনি আমাৰ সকলোৰে জ্ঞাত৷\nধৰ্মৰাজ যুধিষ্ঠৰৰ স্বৰ্গযাত্ৰাৰ অন্তিমটো ক্ষণলৈকে সংগ দিছিল এই কুকুৰেই৷ কুকুৰ আৰু মানুহৰ সংগ বহুযুগ পুৰণি৷ প্ৰভুভক্ত কুকুৰকো পাছে আমি প্ৰায়ে সুদাই নেৰোঁ৷ কুকুৰৰ জাত, কুকুৰৰ পোৱালি, চাল্লা কুকুৰ আৰু ক’ত যে কি! ?\n: জানেনে বাৰু কুকুৰ কেনেকৈ ঘৰচীয়া হ’ল?\nউত্তৰটো মনঃপূত নিশ্চয় হোৱা নাই……\nআহকচোন! সাধু এটা কওঁ তাৰপাছত কিজানি উত্তৰটো মনঃপূত হয়৷\nআন- আন বনৰীয়া জন্তুবোৰৰ মাজৰে এবিধ জন্তু আছিল কুকুৰ৷ নিজৰ মালিক নিজে৷ স্বতন্ত্ৰ৷ বন্য জীৱকুলৰ মাজত নিজৰ স্থিতি বজাই ৰাখি জীৱন নিৰ্বাহ কৰা, নিজতকৈ বলী আন জীৱৰ পৰা নিজকে বচাই ৰখা, খাদ্যৰ অনুসন্ধান কৰা এইবোৰ কৰি কৰি কুকুৰৰ এদিন আমনি লাগিল৷ বহু চিন্তা চৰ্চা কৰি সিদ্ধান্ত ল’লে নিজতকৈ বলৱান আন কোনো জীৱৰ তলত বশ্যতা স্বীকাৰ কৰাৰ যাতে সি নিৰাপত্তা অনুভৱ কৰিব পাৰে৷\nএদিন জংঘলত ঘূৰি ফুৰোতে কুকুৰটোৱে এটা কুকুৰনেচীয়া বাঘক লগ পালে৷ ভাব বিনিময়ৰ অন্তত কুকুৰটোক কুকুৰনেচীয়াটোৱে তাক সেৱা কৰাৰ সুযোগ দিলে৷ কেইদিনমানৰ পাছত দুয়ো একেলগে ঘূৰি ফুৰোঁতে এটা ভালুকৰ সন্মুখীন হ’ল৷ ভালুকটো দেখি কুকুৰনেচীয়া বাঘটো একে লৰে গৈ জোপোহাৰ আঁৰ হ’ল৷ কথাটো বুজি উঠি এইবাৰ কুকুৰটো ভালুকৰ লগ লাগিল৷ কিছুদিন যোৱাৰ পাছত কুকুৰটোৱে গম পালে ভালুকে সিংহলৈ ভয় কৰে৷ যিহেতু সিংহ ভালুকতকৈ শক্তিশালী এইবাৰ কুকুৰটোৱে সিংহৰ সেৱা কৰাৰ সিদ্ধান্ত ল’লে৷ বহুত বছৰলৈ কুকুৰটোৱে নিশ্চিত হৈ সিংহৰ সেৱাত নিজকে নিয়োগ কৰিলে৷ খুব সুন্দৰকৈ তাৰ সময়বোৰ পাৰ হ’বলৈ ধৰিলে৷ আগৰদৰে আৰু আন বনৰীয়া জন্তুৰ আগত ভয় ভয়কৈ থাকিব নলগা হ’ল৷\nএদিনাখন জংঘলত সিংহৰ স’তে ক’ৰবালৈ গৈ থাকাতোঁ সিংহই মানুহৰ গোন্ধ পালে আৰু কুকুৰটোক ক’লে ব’ল পলাও৷ নহ’লে আমাৰ কি অবস্থা হয় ঠিকনা নাই৷ কথাশুনি কুকুৰটোৱে সিংহক এৰি মানুহৰ লগ ল’লে৷\nআৰু তেতিয়াৰ পৰাই কুকুৰে মানুহক সেৱা আগবঢ়াই আহিছে একমাত্ৰ প্ৰভুভক্ত জীৱ হিচাপে৷\n( পাঠ এটাৰ সহায়লৈ)


মোৰ দেশ Class9কবিতাৰ [প্ৰশ্ন উত্তৰ] অসমীয়া নৱম শ্ৰেণীৰ\nমোৰ দেশ Class9কবিতাৰ প্ৰশ্ন উত্তৰ অসমীয়া নৱম শ্ৰেণীৰ\nমোৰ দেশ class 9\nমোৰ দেশ কবিতা\nপাঠ (Lesson) মোৰ দেশ কবিতা\nমোৰ দেশ কবিতাৰ প্ৰশ্ন উত্তৰ\nপ্রশ্ন ১। অতি চমু উত্তৰ দিয়াঃ\n(ক) হীৰেন ভট্টাচার্যৰ জন্ম কত হৈছিল?\n(খ) হীৰেন ভট্টাচার্য সম্পাদনা কৰা দুখন কাকতৰ নাম লিখা।\nউত্তৰ চিত্ৰবন’ আৰু ‘মনন।\n(গ) দেশৰ প্ৰতিটো পুৱাই কবিৰ বাবে কি লুকাই আনিছে?\nউত্তৰঃ ঐশ্বর্য বিপুল সম্ভাৰ।।\nমোৰ দেশ কবিতাৰ মূলভাব\nপ্রশ্ন ২। মােৰ দেশ’ কবিতাটোৰ সাৰাংশ / মূলভাব লিখা।\nউত্তৰ মােৰ দেশ’ কবিতাটোৰ মাজেৰে কবিয়ে প্রেমৰ শ্ৰেষ্ঠতা আৰু উৎকর্য প্রতিপন্ন কৰিছে। প্রতি ফাকি কবিতাই এনে শ্রেষ্ঠতা আৰু গৰিমাৰ জয়গান ঘােষণা কৰিছে। কবিয়ে পােনপটীয়াকৈ নিজৰ দেশক শ্রেষ্ঠ বুলি কোৱা নাই যদিও আওপকীয়াকৈ ইয়াৰ প্রশংসা কৰিছে। কবিৰ জীৱন যাযাবৰী জীৱন। পৃথিবীৰ চৌদিশে অৰঙে-দৰঙে ঘূৰি তেওঁ দেশ সমুহৰ শ্ৰেষ্ঠতাৰ সন্ধান কৰিছে। নিজৰ দেশৰ মাটিৰ পৰা আৰম্ভ কৰা এই যাত্রা পথত কবিৰ বহু বন্ধু সহচৰ হৈছে। এই বন্ধু সকলৰ সৈতে বিভিন্ন দেশলৈ কৰা যাত্ৰাত কবিয়ে বিভিন্ন ধৰণৰ অভিজ্ঞতাও লাভ কৰিছে। তেওঁৰ অন্তৰংগ বন্ধুৰ সৈতে মন খােলা কৰি কথা পাতিছে, ৰং ধেমালি কৰিছে, আৰু জীৱনৰ আনন্দ উপভােগ কৰিছে। কেতিয়াবা সমুদ্রৰ তীৰত বিশাল বাৰিধিৰ উত্তাল লহৰৰ দৃশ্য উপভােগ কৰিছে, কেতিয়াবা আকৌ মৰুভূমিৰ বিস্তৃত বলুকাৰাশিৰ মাজত থকা খেজুৰ গছৰ তলত বহি বন্ধুৰ সৈতে বিনােদনৰ আনন্দত লিপ্ত হৈছে। সুউচ্চ পাহাৰৰ পাদদেশত বহি কেতিয়াবা ওপৰলৈ চাই বিস্ময় বিমুগ্ধ পুলক অনুভৱ কৰিছে। কিন্তু এই আনন্দ, এই বিনােদন কবিৰ বাবে ক্ষন্তেকীয়া। কাৰণ পলকতে কবিৰ আকৌ যাত্ৰা আৰম্ভ হৈছে। এনে এটা সময়ত গৈ কবিৰ যাত্ৰাৰ পৰিসমাপ্তি ঘটিছে নিজৰ দেশৰ মাটিত উপস্থিত হােৱাৰ লগে লগে। ইয়াৰ দ্বাৰা কবিয়ে এই কথাকে প্রতিপন্ন কৰিব খুজিছে যে পৃথিৱীৰ অৰঙে দৰঙে ঘূৰি ফুৰিলেও তেওঁৰ নিজৰ দেশখনৰ দৰে এখন দেশ আন কতাে বিচাৰি নাপায়।\nSee also ভাৰতৰ বৈচিত্র্যৰ মাজত ঐক্য Class9অসমীয়া প্ৰশ্ন উত্তৰ\nপ্রশ্ন ৩। ব্যাখ্যা করা\n(ক) “অনৈক্যৰ মাজত ঐক্য হৈ, বিৰােধৰ মাজত\nসংহতিৰ সম্ভাৱনা হৈ মই আছে।”\nউত্তৰঃ উদ্ধৃত কবিতাফাকি কবি হীৰেন ভট্টাচাৰ্যৰচিত “মােৰ দেশ’ কবিতাটিৰ আন্তর্গত।\nকবিয়ে নিজৰ দেশখনৰ প্ৰতি থকা গভীৰ প্ৰেমৰ কথাকেই কবিতা ফাকিৰ জৰিয়তে প্রকাশ কৰিছে।\nকবিয়ে নিজৰ দেশক সেউজ সােণালী কৰিবৰ কাৰণে জীৱনৰ প্রতিটো পল নিজৰ দেশৰ মংগলৰ বাবে নিয়ােজিত কৰিছে। নিজ দেশৰ চিন্তাই কবিৰ মনত সােণালী ভবিষ্যতৰ স্বপ্ন জগাই তুলিছে। কবিয়ে এই দেশৰ বুকুতেই পাইছে ভালপােৱাৰ আনন্দ। প্ৰতিটো পুৱাই কবিলৈ কঢ়িয়াই আনে ঐশ্বৰ্যৰ বিপুল সম্ভাৰ আৰু প্ৰতিটো সন্ধিয়াই কবিক দি যায় বহুতাে ফুলৰ মধুৰ সুবাস। প্ৰতিটো ঋতুৱে কৰিক জীৱনৰ আশীর্বাদ প্রদান কৰে। কবিয়ে নিজৰ দেশৰ কৃষক-মজদুৰ সকলৰ সৈতে মিলিজুলি থাকিব বিচাৰে। এই দেশত বিভিন্ন জনগােষ্ঠী আছে আৰু প্ৰতিটো জনগােষ্ঠীৰ স্বকীয় ৰীতি-নীতি, ধর্ম আৰু বিচাৰধাৰা আছে। এনে অনৈক্যৰ মাজত ঐক্য স্থাপনৰ কাৰণে কবিয়ে অহৰহ প্রচেষ্টা চলাই আহিছে। কবিয়ে বিৰােধৰ মাজত ঐক্য-সংহতি প্রতিষ্ঠাৰ বাবে জাগ্রত প্ৰহৰীৰ দৰে সর্বদা প্রস্তুত হৈ আছে। তেওঁ বিচাৰে সকলাে ধৰণৰ বিৰােধৰ মাজতাে দেশত ঐক্য-সংহতি বিৰাজ কৰক। তাৰ কাৰণে কবি সদায় প্রস্তুত।\n(খ) মােৰ জীৱনৰ আঁহে আঁহে\nমােৰ যৌৱনৰ কোহে-কোহে সেই সপােনৰ কলৰােল।\nউত্তৰঃ উদ্ধৃত কবিতাফাকি কবি হীৰেন ভট্টাচার্য ৰচিত ‘মােৰ দেশ’ নামৰ কবিতাটিৰ অন্তর্গত।\nকবিয়ে তেওঁৰ দেশৰ প্ৰতি থকা ভাল পােৱা প্ৰকাশ কৰিবলৈ গৈ এই কবিতাফাকি অৱতাৰণা কৰিছে।\nকবিয়ে নিজ জন্মভূমিৰ মঙ্গল কামনা কৰে। দেশৰ সৰ্বাংগীন মংগল, ঐক্য আৰু সংহতিয়েই একমাত্র কাম্য। সেইবাবেই কবিয়ে জীৱনৰ প্ৰতিটো ক্ষণ দেশৰ মংগল আৰু উন্নতিৰ বাবে প্ৰয়ােগ কৰিব বিচাৰে। কবিয়ে ব্যক্তিগত চিন্তাৰ পৰিবৰ্তে দেশ আৰু দেশৰ মানুহৰ বাবে চিন্তা কৰি মনত লাভ কৰে অসীম আনন্দ। তেওঁৰ জীৱনৰ আহে আঁহে,যৌবনৰ কোহে কোহে দেশৰ কল্যাণ সপােনে উন্মনা কৰি তুলিছে। এই সপােনবােৰ বাস্তৱায়িত কৰিবলৈ তেওঁ কাম কৰি যায়। কবিৰ বাবে একমাত্র সুখৰ ঠাই হ’লএকমাত্র শ্রেষ্ঠ দেশ হ’ল তেওঁৰ নিজৰ দেশ। স্বদেশ প্রেমে তেওঁক দিছে জীৱনৰ নতুন অর্থ। সেয়েহে কবিয়ে নিজৰ দেশ আৰু দেশবাসীৰ প্রতি কাম কৰি যাবলৈ অংগীকাৰ কৰিছে।\nAlso Read: প্রচণ্ড ধুমুহাই প্রশ্ন কৰিলে\nপ্রশ্ন ৫। সমার্থক শব্দ লিখা\nদেশ, কাম, কলৰােল, সাগৰ, সপােন, বন্ধু, শেষ, সম্ভাৰ, শইচ, বুকু, তুৰংগ কল্লোল।\nউত্তৰঃ দেশ – ৰাষ্ট্র\nকাম – বন, কর্ম।\nকলৰােল – কলৰৱ।\nবুকু –হিয়া, হৃদয়।\nসাগৰ — সমুদ্র, বাৰিধি।\nতৰংগ – লহৰ; ঢৌ।\nসপােন – কল্পনা।\nবন্ধু — লগ, মিত্র, মিতা।\nপ্রশ্ন ৭।মােৰ দেশ’ কবিতাৰ মাজেদি কবিৰ দেশপ্ৰেমৰ ভাৰ কেনেদৰে প্ৰকাশ পাইছে চমুকৈ আলােচনা কৰা।\nউত্তৰ:কবি হীৰেন ভট্টাচার্য প্ৰেমৰ কবি হলেও অন্যান্য প্ৰেমৰ কবিৰ সৈতে তেওঁৰ কবিতাৰ বিশেষ মিল দেখানাযায় । তেওঁৰ প্ৰায়বােৰ প্ৰেমৰ কবিতাতে কবিৰ বেদনা-বিধুৰ অন্তৰবাণীত ক্রোধ, অনাদৰ আৰু তজ্জনিত যন্ত্রণাৰ হৃদয়ভেদী কৰুণ স্বৰ শুনা যায়। ইয়াৰ উপৰিও হীৰেন ভট্টাচার্যৰ কবিতাত সাধাৰণতে দুটা ধাৰাৰ প্রেম দেখিবলৈ পােৱা যায়— সর্বহাৰ শ্ৰেণীৰ প্রতি গভীৰ প্ৰেম আৰু স্বদেশ প্রেম। এই দুয়ােটা প্ৰেমৰ ধাৰা সুন্দৰ প্রতিফলন ঘটিছে, তেওঁৰ মােৰ দেশ’ কবিতাত।\nপ্রশ্ন ১০ | অতি চমু উত্তৰ দিয়া\n(ক) কবি হীৰেন ভট্টাচাৰ্যৰ জন্ম আৰু মৃত্যুৰ চন দুটা উল্লেখ কৰা।\nউত্তৰ জন্ম – ১৯৩২ চন, আৰু মৃত্যু – ২০১২ চন।\n(খ) কবি হীৰেন ভট্টাচার্যই কোনখন কবিতাপুথিৰ বাবে সাহিত্য একাডেমী বঁটা পাইছিল?\nউত্তৰঃ সুগন্ধি পখিলা’ কবিতা পুথিখনিৰ বাবে।\n(গ) কবি হীৰেন ভট্টাচাৰ্যৰ কবিতা পুথি দুখনিৰ নাম লিখা।\nউত্তৰঃ ‘সুগন্ধি পখিলা’ আৰু ‘শইচৰ পথাৰ চায়\n(ঘ) কবি হীৰেন ভট্টাচাৰ্যৰ কবিতাত কি কবিতাৰ প্ৰতিফলটি শুনা যায় ?\nউত্তৰ জাপানী হাইকু কবিতা।\n(ঙ) মােৰ দেশ’ কবিতাটিৰ কবি কোন\nউত্তৰঃ হীৰেন ভট্টাচার্য।\n(চ) মােৰ দেশ’ কবিতাটিত কবিৰ কি ভাব ফুটি ফাইছে?\nউত্তৰ গভীৰ স্বদেশানুৰাগ।\n(ছ) “চিত্রবন’ কাকতখনি কোনে সম্পাদনা কৰিছিল ?\nউত্তৰঃ কবি হীৰেন ভট্টাচার্যই।\n(জ) “মােৰ প্ৰাণৰাে প্ৰাণৰ, গানৰে গানৰ, মােৰ দেশ।”== কপাষাৰ কোনে কৈছে?\n(ঝ) কবিয়ে কাৰ লগত “প্রাণৰ কথা পাতিছে” বুলি কৈছে?\nউত্তৰ বন্ধুৰ লগত।\n(ঞ) “তাৰ পিছত আকৌ আৰম্ভ কৰিছোঁ নতুন যাত্রা।”—কবিৰ এই যাত্রা কলৈ?\nউত্তৰ ঃ বিভিন্ন দেশলৈ।\n(ট) কবিৰ শেষ যাত্রা কি ?\nউত্তরঃ নিজ দেশ।\n(ঠ) প্ৰতিটো ৰাতিপুৱাই কবিলৈ কি লুকাই আনে?\nউত্তৰঃ ঐশ্বর্য বিপুল সম্ভাৰ ।\n(ড) প্ৰতিটো সন্ধিয়াই কবিলৈ কি বৈ আনে?\nউত্তৰঃ স্নিগ্ধ ফুলৰ সুবাস।\n(ঢ) প্রতিটা ঋতুৱে কৰিক কি দি যায়?\nউত্তৰ জীৱনৰ আশীর্বাদ।\n(প) কোনসকলৰ মাজত কৰি আছে বুলি কৈছে?\nউত্তৰ ৰণুৱা, হালােৱা, বনুৱা এই সকলৰ মাজত।\n(ত) শত্রু মিত্র সকলােকে মই চিনিছে।’ — শত্রু মিত্র চিনি কবিয়ে কি কৰিছে?\nউত্তৰঃ বিশ্বাসেৰে অন্তৰ জিনিছে।\n(থ) শান্তিৰ চৰাইযুৰিক আঁজুলি ভৰাই কবিয়ে কি দিছে\nউত্তৰ ভৰালৰ এমুঠি ধান, পৰাণৰ একোটি গান।\n(দ) সুগন্ধি পখিলা’ৰ কৰি কোন?


শিশুৰ যতন — Vikaspedia\nনৱজাতক এটি পৰিয়াললৈ অহাৰ বতৰাই স্বাভাৱিকভাৱে আনন্দৰ বতৰা কঢ়িয়াই আনে। সকলোৰে বাবে বহু আকাংক্ষিত এটা সুখৰ খবৰ। সুন্দৰ সপোনটো বাস্তৱত ৰুপায়ণ হোৱাৰ দিনা পিতৃ-মাতৃৰ আনন্দত হিয়া উপচি পৰে। কিন্তু এই বিমল আনন্দৰ মাজতে অযুত প্ৰশ্ন-নৱজাতকক কেনেকৈ আতোলতোলেৰে ডাঙৰ-দীঘল কৰিব? নৱজাতকৰ ক্ষেত্ৰত পালন কৰা সকলোবোৰ নিয়ম শুদ্ধ হৈছেনে? পিতৃ-মাতৃৰ লগতে পৰিয়ালৰ আপোনজনৰ এশ এবুৰি প্ৰশ্নৰ সমাধান দিয়াৰ প্ৰচেষ্টাৰে এই লেখাৰ অৱতাৰণা কৰা হৈছে।\nশিশুৰোগ বিদ্যাই এটি শিশু জন্ম হোৱাৰ পিছৰে পৰা এজন পূৰ্ণ বিকশিত মানুহলৈ বিকাশ হোৱাৰ পথছোৱাৰ সম্পূৰ্ণ সজাগ দৃষতি ৰাখে। চিকিৎসা-বিজ্ঞানৰ এই উত্তৰণে কেৱল যে নৱজাতকৰ মৃত্যুৰ হাৰেই হ্ৰাস কৰিছে এনে নহয়, সমগ্ৰ পৃথিৱীতে শিশুৰ স্বাস্থ্য সম্পৰ্কীয় মাপকাঠিও উন্নীত কৰিছে। এটি কেঁচুৱাৰ আগমনৰ লগে লগে চিকিৎসকে অত্যাৱশ্যকীয় পৰীক্ষা কৰি প্ৰথমে নাড়ীডালৰ মূৰটো ভালদৰে বান্ধি দিয়ে আৰু স্পিৰিটেৰে ধুই দিয়ে। শ্বাস-প্ৰশ্বাস পৰীক্ষা কৰি ওজনৰ মাপ লয়। ইয়াৰ পিছতে শুকান কাপোৰেৰে মেৰিয়াই চাফা কৰি কাপোৰ কানি পিন্ধাই দিয়ে। সম্প্ৰতি চিকিৎসা বিজ্ঞানত নৱজাতকৰ বিভিন্ন বিষয়ৰ ওপৰত নিৰন্তৰ গৱেষণা চলি আছে। শেহতীয়া গৱেষণাত এই কথা সদৰি হৈছে যে নৱজাতক জন্ম হোৱাৰ আধাঘণ্টাৰ ভিতৰত মাকৰ গাখীৰ খুৱাব লাগে। এই ব্যৱস্থাৰ বিষয়ে মাতৃগৰাকীক আগতীয়াকৈ জনাই থোৱা উচিত। মাতৃৰ গাখীৰ সন্তান প্ৰসৱ কক্ষতে খুওৱাৰ ব্যৱস্থা কৰিবলৈ চিকিৎসকসকলে অনুমতিপ্ৰদান কৰিছে। এনে কৰিলে মাতৃগৰাকীৰ ভৱিষ্যতলৈ সন্তানক দুগ্ধপান কৰাবলৈ সহজ হয় অৰ্থাৎ গাখীৰৰ যোগান বৃদ্ধি পায়। অৱশ্যে যিসকল মাতৃৰ জেনেৰেল এনাস্থেছিয়া দি সন্তান প্ৰসৱ হয় তেওঁলোকৰ বাবে এঘণ্টা সময় বান্ধি দিয়া হৈছে। ইয়াৰ পিছত নৱজাতকৰ বাবে থকা আছুতীয়া কোঠাতকিছু সময় ৰাখি পিছত মাতৃগৰাকী সুস্থ হৈ উঠিলে কেঁচুৱাক মাতৃৰ লগত দিয়ে। অৱশ্যে আমাৰ অসমত এতিয়াও সকলো শিশু হাস্পতালত জন্ম নহয়। অৰ্থাৎ চিকিৎসক বা নাৰ্ছে নৱজাতকৰ পৰিচৰ্যা নকৰে। কিন্তু এটি নৱজাতকৰ জন্মৰ সময়ত এগৰাকী অভিজ্ঞ চিকিৎসা কৰ্মী উপস্থিত থকাটো অতি প্ৰয়োজন। সেই চিকিৎসা কৰ্মীগৰাকীয়ে শিশুৰ প্ৰাথমিক স্বস্থ্যৰ যতন লোৱাৰ লাগতে পৰিস্কাৰ-পৰিচ্ছন্নতাৰ ওপৰত সৰ্বাধিক গুৰুত্ব আৰোপ কৰে। নৱজাতকক সদায় পৰিস্কাৰ কপাহী কাপোৰ পিন্ধাব লাগে। বজাৰৰ পৰা কিনি অনা কাপোৰো ভালদৰে ধুইহে পিন্ধাব লাগে। আনহাতে কেঁচুৱাৰ কাপোৰত পিন বা বুটাম ব্যৱহাৰ নকৰি ৰছীৰে বন্ধা হ’লে ভাল। বজাৰত উপলব্ধ নাইলন যুক্ত কাপোৰ কেঁচুৱাক পিন্ধাব নালাগে, ঠাণ্ডা দিনত টুপী আৰু মোজা ব্যৱহাৰ কৰিব লাগে। কিন্তু এনে কৰোতে লক্ষ্য কৰিব লাগে যাতে কাপোৰে কেঁচুৱাৰ শৰীৰটো চেপ মাৰি নধৰে। বহুতৰে ভ্ৰান্ত ধাৰণা থাকে যে কেঁচুৱাৰ বেছিকৈ ঠাণ্ডা লাগে আৰু সেয়ে প্ৰয়োজনতকৈ বেছিকৈ কাপোৰ পিন্ধায়। কিন্তু এনে কৰা অনুচিত। সদায় কোঠাৰ স্বাভাৱিক তাপমাত্ৰাক গুৰুত্ব দি কেঁচুৱাক কাপোৰ পিন্ধাব লাগে, যিদৰে আন মানুহে কাপোৰ পিন্ধে।\nসদ্যোজাত শিশুৰ উত্তম আহাৰ মাতৃৰ গাখীৰ। সন্তানক জন্ম দিয়াৰ সময়তে প্ৰতিগৰাকী মাতৃয়ে দুগ্ধ পান কৰোৱাৰ ক্ষমতা লাভ কৰে। মাতৃদুগ্ধ কেঁচুৱাৰ কাৰণে উৎকৃষ্ট আহাৰ। প্ৰথম ছমাহলৈ সেই আহাৰহে খুৱাব লাগে। কোনো কাৰণত ফলৰ ৰস, পানী, মৌ বা হজম হ’বলৈ গ্ৰাইপ ৱাটাৰ আদি খুৱাব নালাগে। এটা কথা মনত ৰখা ভাল যে মাতৃৰ গাখীৰেই হ’ল শিশুৰ বাবে উত্তম, আদৰ্শ স্বাভাৱিক আহাৰ। আমাৰ ভাৰতবৰ্ষত প্ৰায়ভাগ মহিলাই বেছিদিন দুগ্ধপান কৰাব নিবিচাৰে। বটলত বজাৰত উপলব্ধ গাখীৰ খুৱাবলৈহে বিচাৰে। এনে অভ্যাসে মাতৃগৰাকীয়ে দুগ্ধ পান কৰোৱা সমস্যাৰ পৰা অব্যাহতি বিচাৰে। এনে অভ্যসে কেঁচুৱাৰ স্বাস্থ্যৰ ক্ষতি কৰে। মাতৃ দুগ্ধ খুওৱাৰ স্বাস্থ্যসন্মত কাৰণবোৰ বাখ্যা কৰিলে বিষয়টো বুজাত সহায় হ’ব—\nমাতৃদুগ্ধ শৰীৰৰ তাপমাত্ৰাত থাকে বাবে শিশুৰ বাবে উপযুক্ত। মাতৃৰ গাখীৰৰ তাপমাত্ৰাৰ হেৰ-ফেৰ নহয়।\nবটলত গাখীৰ খালে বীজাণু স্ংক্ৰমিত হোৱাৰ আশ্ংকা থাকে। একেই সন্দেহৰ অৱতাৰণা হয় গৰুৰ গাখীৰৰ ক্ষেত্ৰতো।\nস্তনৰ গাখীৰ খোৱা শিশুৰ এলাৰ্জীজনিত সমস্যা কম।\nস্তনৰ গাখীৰত ৰোগ প্ৰতিৰোধক শক্তি থাকে। শিশুৱে সহজে গজম কৰিবলৈ সক্ষম হয়।\nঅটাইতকৈ গুৰুত্বপূৰ্ণ কথাটো হৈছে যে মাতৃৰ গাখীৰৰ তুলনাত অন্য জন্তুৰ গাখীৰত বেছি প্ৰ’টিন থাকে আৰু কেলছিয়াম থাকে। সেইবাবে গৰুৰ গাখীৰ খালে কেঁচুৱাৰ স্বাস্থ্য সবল হয় যদিও মগজুৰ বিকাশ নহয়। চিকিৎসা বিজ্ঞানৰ মতে এটি কেঁচুৱাৰ মগজুৰ বিকাশ প্ৰথম দুবছৰতে আশী শতাংশ হয়। সেয়ে এই সময়খিনিত যদি কেঁচুৱাক মাকৰ গাখীৰৰ পৰা বঞ্চিত কৰা হয়তেতিয়া ভৱিষ্যত জীৱনত তাৰ বুদ্ধিৰ প্ৰখৰতাত যথেষ্ট প্ৰভাৱ পৰে।\nআৰ্থিক দিশৰ পৰাও মাতৃদুগ্ধ পান কৰালে লাভান্বিত হয়। আনহাতে মাতৃগৰাকীয়ে দুগ্ধ পান কৰালে জৰায়ু পূৰ্বৰ অৱস্থালৈ যোৱাত সহায় হয়। মাতৃদুগ্ধ পান কৰোৱাত পৰিয়ালৰ আন সদস্যসকলে উৎসাহ দিব লাগে। বহুতে মাতৃগৰাকীক বিভিন্ন মন্তব্যৰে ব্যতিব্যস্ত কৰি তোলে—যিটো মাতৃ আৰু সন্তানৰ স্বাস্থ্যত প্ৰভাৱ পেলায়। শিশুক পালনৰ ক্ষেত্ৰত কেতিয়াও পূৰ্বৰ নীতিক অগ্ৰাধিকাৰ দিব নালাগে। মাতৃগৰাকীৰ গাখীৰ কম, গাখীৰ পাতল, গৰমত গাখীৰৰ উপৰি পানী খুৱাব লাগে, গাখীৰ ডাঠ হ’লে পেট বিষায় আদি অযথা যুক্তিৰে মাতৃগৰাকীক মানসিক দুশ্চিন্তাত পেলাব নালাগে।\nদুগ্ধ পান কৰোৱা নিয়ম\nমাতৃগৰাকীয়ে পৰাপক্ষত বহি লৈ কেঁচুৱাক গাখীৰ খুৱাব লাগে। চকী বা বিছনাত বহি লৈ কেঁচুৱাৰ মূৰটো কিলাকুটি আৰু বাউসীৰ ওপৰত আলফুলকৈ ৰাখি গাখীৰ খুৱাবলৈ আৰম্ভ কৰিব লাগে। গাল বা মুখখনত স্তনৰ আগটো লগাই দিলে কেঁচুৱাই আপোনা-আপুনি স্তনতো বিচাৰি লয়। তেতিয়া মাতৃগৰাকীয়ে আৰামেৰে দুগ্ধ পান কৰাব পাৰে। এনে কৰোঁতে লক্ষ্য কৰিব লাগে যাতে কেঁচুৱাই স্তনৰ সমুখৰ ক’লা অংশ সম্পূৰ্ণ মুখত সুমুৱাই লয়। তেনে কৰিলে গাখীৰৰ চাহিদা বৃদ্ধি পায় বাবে কেঁচুৱাৰ সহজতে পেট ভৰে। অন্যথা যদিহে স্তনৰ আগটো চুপি থাকে তেতিয়া গাখীৰ কমকৈ পোৱাৰ লগতে বতাহ বেছিকৈ পেটত সোমায়। এইটো অভ্যাসৰ ওপৰত নিৰ্ভৰ কৰে। এনেকৈও গাখীৰ খোৱা কেঁচুৱাই বহু সময় ধৰি মাকৰ গাখীৰ চুপী মাকক আমনি কৰে। কেঁচুৱাক গাখীৰ খোৱাৰ সময়ৰ ম্যাদ বান্ধি ল’ব লাগে। প্ৰথমে ঘনাই খুৱাই পিছত বয়স বাঢ়ি অহাৰ লগে লগে সময়ৰ ম্যাদ বঢ়াব লাগে। কিয়নো তেতিয়া পেট ভৰাই খাবলৈ শিকে। কিন্তু কেতিয়াবা কেঁচুৱাই খাব নিবিচাৰিলে বা বেছিকৈ শুই থাকিলে জগাই খুৱাব লাগে। গাখীৰ খুওৱাৰ পিছত কেঁচুৱাক কান্ধত পেলাই উগাৰ মৰাব লাগে। এনে কৰিলে গাখীৰ খাওঁতে পেটলৈ যোৱা বায়ু কেঁচুৱাৰ পেটৰ পৰা ওলাই যায়। ফলত সচৰাচৰ কেঁচুৱাৰ হোৱা পেটৰ বিষৰ পৰা ৰেহাই পায়।\nনৱজাতকৰ কেতবোৰ সাধাৰণ সমস্যা\nনৱজাতকক লৈ প্ৰতিগৰাকী পিতৃ-মাতৃৰ যিদৰে কল্পনাৰ অন্ত নাই, তেনেদৰেই সমস্যাৰো অন্ত নাই। বেছিকৈ কান্দিলে, বমি কৰিলে বা সৰু সৰু সমস্যাত অভিভাৱকসকলে হাবাথুৰি খায়। সকলোৰে বাবে সহজতে চিকিৎসকৰ কাষ চপাটো সম্ভৱ হৈ নুঠে। সেয়ে গাঁৱলীয়া দোল-তাবিজেৰে ৰোগ প্ৰতিৰোধ কৰিব বিচাৰে। এই সকলোবোৰ ভ্ৰান্ত ধাৰণা। এটা কথা মনত ৰখা আৱশ্যক যে কেঁচুৱাৰ অসুখত ভয় খাব নালাগে। কেৱল কেঁচুৱাটো ভালদৰে নিৰীক্ষণ কৰক। সকলো সময়তে চিকিৎসকৰ কাষ চপা সম্ভৱ নহ’লেও টেলিফোনত অসুখৰ লক্ষণৰ বিৱৰণ দি পৰামৰ্শ গ্ৰহণ কৰিব পাৰে।\nবৰ্তমান বহুস্ংখ্যক কেঁচুৱাৰে জন্মৰ ঠিক পিছতে জণ্ডিচ হোৱা দেখা যায়। এনে সময়ত গাৰ বৰণ হালধীয়া হয়। এই বৰণটো দহৰ পৰা চৈধ্য দিনলৈকে থাকে আৰু পিছলৈ লাহে লাহে কমি যায়। অৱশ্যে এনে সমস্যাই দেখা দিলে শিশু বিশেষজ্ঞৰ পৰামৰ্শ ল’\nব লাগে। অন্যথা কেঁচুৱাৰ ক্ষতি হোৱাৰ আশ্ংকা নুই কৰিব নোৱাৰি।\nনৱজাতকৰ গা ধুওৱাৰ নিয়ম\nআমাৰ সমাজ এতিয়াও সম্পূৰ্ণ স্ংস্কাৰমুক্ত হোৱা নাই। সেয়ে কেঁচুৱাৰ জন্মৰ পূৰ্বপ্ৰস্তুতি প্ৰস্ংগত নানা ধৰণৰ বাধা আছে। আনকি শিশুক ৰখাৰ ব্যৱস্তাতো বহু আপত্তিৰ থল আছে। কেৱল মাতৃগৰাকী আৰু সন্তানৰ স্বাৰ্থৰ প্ৰতি যদি মনোনিবেশ কৰা হয়, তেন্তে এটা বেগত দুয়োৰে বাবে কিছু আৰামদায়ক কাপোৰ সাজু কৰি ৰখাটো অত্যন্ত গুৰুত্বপূৰ্ণ কথা। সন্তানৰ কাপোৰৰ ৰঙ পাতল আৰু কাপোৰ কপাহী, কোমল হোৱা প্ৰয়োজন। আমাৰ দেশত বেছিভাগ মাতৃয়েই নৱজাতকক নিজৰ বিছনাত ৰাখে। ই উত্তম ব্যৱস্থা। এনে কৰিলে শিশুৱে নিৰাপদ অনুভূতিত ডাঙৰ দীঘল হয়। অৱশ্যে মাতৃ গৰাকীৰ টোপনিত ব্যাঘাত জন্মিলে কেঁচুৱাক কাষৰ বিচনাত শুওৱাৰ ব্যৱস্থা কৰিব পাৰে। শোঁওতে পৰাপক্ষত বজাৰত উপলব্ধ ‘পেড’ ওৰে ৰাতি পিন্ধাই থ’ব নালাগে। ই কেঁচুৱাৰ ক্ষতি কৰে।\nলিখক: ড° প্ৰাকৃতিশ বৰা।


লকডাউনত চৰকাৰৰ কিছু কৰণীয়\nMarch 30, 2020 5:17 pm\nভাৰতবৰ্ষৰ দৰে দেশ এখনৰ সাধাৰণ প্ৰজাই ‘লকডাউনৰ নিচিনা এক স্থিতিৰ লগত বৰ বেছি পৰিচিত নহয়। বিগত শতিকাৰ ২৯৮৬ চনৰ ২৬ এপ্ৰিলত চেৰনোবিয়েল পাৰমাণৱিক শক্তি কেন্দ্ৰ [Chernobyl Nuclear Power Plant]ত সংঘটিত পাৰমাণৱিক দুৰ্ঘটনাৰ পাছত ইউক্ৰেইনৰ এই এলেকাটোত ছোভিয়েট চৰকাৰে যি লকডাউন আৰোপ কৰিছিল, সেয়াই সম্ভৱতঃ বিগত সময়ৰ সৰ্ববৃহৎ লকডাউন আছিল। এই ঘটনাৰ পাছত দুৰ্ঘটনা সংঘটিত হোৱা স্থানৰ পৰা ৩০ কিলোমিটাৰ ব্যাসাৰ্দ্ধ পৰ্যন্ত এলেকাৰ নব্বৈ হাজাৰজন লোকক প্ৰিপিয়েট মহানগৰ আৰু অন্যান্য ৭০ টা আবাসিক এলেকাৰপৰা খালি কৰোৱা হৈছিল। এই দুৰ্ঘটনাৰ ফলত যি তেজষ্ক্ৰিয় পদাৰ্থ চৌদিশে বিয়পি পৰিছিল তাৰ ফলত ইউক্ৰেইনৰ ৭৭ খন প্ৰশাসনিক জিলা, ১৫০০ খন গাঁও, আবাসিক এলেকা, চহৰ আদি বৰ বেছিকৈ দূষিত হৈ পৰিছিল। সেয়েহে দুৰ্ঘটনাৰ পাছতো ছোভিয়েট সামৰিক বাহিনীয়ে চেৰনোবিয়েল পাৰমাণৱিক শক্তি কেন্দ্ৰৰ পৰা ৩০ কি. মি. ব্যাসাৰ্দ্ধৰ এলেকাত লকডাউন ঘোষণা কৰে। পৰৱৰ্তী সময়ত এই এলেকাৰ বৃদ্ধি ঘটাই ইউক্ৰেইনৰ এক বৃহৎ এলেকাক সামৰি লোৱা হৈছিল। আজি এই দুৰ্ঘটনা সংঘটিত হোৱাৰ তিনি দশক পাছতো ৰাছিয়া আৰু ইউক্ৰেইনৰ কৰ্তৃপক্ষই উক্ত ‘The Exclusion Zone’ টোত সাধাৰণ মানুহৰ প্ৰৱেশ নিষিদ্ধ কৰি ৰাখিছে, যি এলেকাত এসময়ত প্ৰায় পঞ্চাশ হাজাৰ লোকে বাস কৰিছিল।\nগতিকে দেখা যায় যে দীৰ্ঘবিৰতিৰ মূৰত হ’লেও ইউৰোপ আৰু আমেৰিকাৰ সাধাৰণ জনগণ ‘লকডাউন’ আৰু ইয়াৰ ফলত উদ্ভৱ হোৱা পৰিৱেশৰ সৈতে পৰিচিত। পাৰমাণৱিক দুৰ্ঘটনা, সামৰিক আক্ৰমণ, সন্ত্ৰাসবাদী কাৰ্যকলাপ আদিৰ পৰিপ্ৰেক্ষিতত বিগত সময়ছোৱাত আমেৰিকা, ইউৰোপ, আৰৱ আৰু প্ৰাচ্যৰো কিছু দেশে এনেধৰণৰ অভাৱনীয় পৰিৱেশৰ লগত মুখামুখি হ’বলগা হৈছে, যি অভিজ্ঞতা ভাৰতবাসীয়ে স্বৰাজোত্তৰ কালছোৱাত লাভ কৰা নাই বুলি ক’ব পাৰি। সেয়েহে পূৰ্ণৰূপৰ লকডাউনৰ সমান্তৰালভাৱে ভাৰতৰ সাধাৰণ প্ৰজাগণ, প্ৰশাসনৰ লগত জড়িত কৰ্মচাৰী, সাধাৰণ আৰক্ষী, সামৰিক-অৰ্দ্ধসামৰিক বাহিনীৰ জোৱানসকলক এই লকডাউন সম্পৰ্কত তাৎক্ষণিকভাৱে সজাগ কৰাটো অতিকৈ প্ৰয়োজন আছিল। বিশেষকৈ লকডাউন কাৰ্যকৰী কৰাত নেৰানেপেৰাকৈ লাগি থকা কৰ্তব্যৰত চৰকাৰী আৰু প্ৰশাসনৰ লোকসকলে এই ‘লকডাউন’এ কিবোৰ সেৱা আৰু সামগ্ৰীক ৰেহাই দিছে সেই বিষয়ে ভালদৰে অৱগত হোৱাতো উচিত আছিল। তেতিয়া অন্ততঃ লকডাউনৰ সময়ত লকডাউন অমান্য কৰাৰ নামত শাৰিৰীক নিৰ্যাতন, দুৰ্ব্যৱহাৰ কৰা আদিৰ নিচিনা দুৰ্ভাগ্যজনক কেতবোৰ ঘটনা সংঘটিত হ’ব নাপালেহেঁতেন।\nযোৱা ২৬ মাৰ্চ তাৰিখে ভাৰত চৰকাৰৰ গৃহ মন্ত্ৰ্যালয়ে দেশখনৰ সকলো ৰাজ্য আৰু কেন্দ্ৰীয় শাসিত অঞ্চলৰ মুখ্য সচিব আৰু প্ৰশাসকসকলক অত্যৱশ্যকীয় সমাগ্ৰীৰ যোগান সন্দৰ্ভত মানক সঞ্চালন প্ৰক্ৰিয়া [Standard Operating Procedure বা চমুকৈ এছ পি অ’) অৱগত কৰায় [No. 40-3/2020-DM-1(A)]।এই নিৰ্দেশত অত্যাৱশ্যকীয় সামগ্ৰী যোগানৰ ক্ষেত্ৰত নিন্মোক্ত লোকসকলৰ কামকাজ আৰু সেৱাসমূহ অৱ্যাহত ৰখাৰ নিৰ্দেশ দিয়া হৈছিল—\n১। অত্যাৱশ্যকীয় সামগ্ৰীৰ যোগান ধৰোতা য’ত সন্নিবিষ্ট থাকিব ঘৰত যোগান ধৰিব বিচৰা ৰেষ্টুৰেণ্টৰ খাদ্য।\n২। ওৱেৰহাউছ আৰু গুদামত এনে অত্যাৱশ্যকীয় সামগ্ৰী জমা ৰখাৰ সুবিধা।\n৩। অত্যাৱশ্যকীয় সামগ্ৰী উৎপন্ন হোৱা স্থানৰ পৰা পাইকাৰী আৰু খুচুৰা বিক্ৰেতাৰ দোকানলৈ সামগ্ৰী কঢ়িয়াবলৈ পৰিবহনকাৰী/ড্ৰাইভাৰ/সামগ্ৰী গাড়ীত উঠোৱা আৰু নমোৱা লোক আদি। এনে অত্যাৱশ্যকীয় সামগ্ৰী কঢ়িওৱা পৰিবহনে মহানগৰীৰ আভ্যন্তৰীণ ভাগত, একে ৰাজ্য বা কেন্দ্ৰীয় শাসিত অঞ্চলৰ মহানগৰীৰ মাজত, আৰু আন্তঃৰাজ্যিক পৰিবহনক সামৰি ল’ব। ঔষধ, ফামাচিউটিকেল, বিভিন্ন ঔষধীয় সামগ্ৰী, সিসমূহৰ কেঁচা সামগ্ৰী আৰু মধ্যৱৰ্তী সমল আদিকে ধৰি অত্যাৱশ্যকীয় সামগ্ৰী প্ৰস্তুত কৰা উৎপাদন গোটসমূহক লকডাউনত ৰেহাই দিয়া হ’ব।\nঅসংগঠিত খণ্ডৰ যিসকল লোক অত্যাৱশ্যকীয় সামগ্ৰীৰ লগত জড়িত সেই সকলোৱেও স্থানীয় কৰ্তৃপক্ষৰ অনুমোদনযঅনুমতি সাপেক্ষে নিজৰ কাম কৰিব পাৰিব বুলি এই এছ অ’পিত কোৱা হৈছিল (In case of unorganised sector, persons engaged in supply of essential goods may be allowed based on approval/authorisation issued by local authority)। সীমিত সংখ্যক লোকক এনে কামত মকৰল হোৱাৰ সুবিধা দিয়াৰ আৰু এনে লোকৰ স্বাস্থ্য পৰীক্ষা কৰাৰ লগতে স্বাস্থ্য-সুৰক্ষাৰ সা-সৰঞ্জাম দিয়াৰ কথাও গৃহ মন্ত্ৰ্যালয়ৰ এই নিৰ্দেশনাত দিয়া হৈছিল।\nআনহাতে ২৪ মাৰ্চত গৃহ 40-3/2020 D শীৰ্ষক নিৰ্দেশৰ যিখন অনুবন্ধ [Annexure to Ministry of Home Affairs order No-40-3/2020-D dated 24-03-2020] প্ৰকাশ পাইছিল তাৰ ৪(ক)ত ব্যৱসায়িক আৰু ব্যক্তিগত কোনবোৰ খণ্ডক লকডাউনৰ পৰা ৰেহাই দিয়া হৈছে তাক উল্লেখ কৰা হৈছিল। লকডাউনৰ পৰা ৰেহাই পোৱা এনে কিছু প্ৰতিষ্ঠান আছিল— খাদ্য, গেলামাল, ফলমূল আৰু শাক-পাচলিৰ দোকান, গাখীৰ আৰু গাখীৰজাত সামগ্ৰীৰ কেন্দ্ৰ, মাছ আৰু মাংসৰ দোকান, জীৱ-জন্তুৰ খাদ্যৰ দোকান। ৰেচনৰ দোকান (পি ডি চিৰ অধীনতগ্) সমূহকো লকডাউনৰ আওতাৰপৰা বাদ দিয়া হৈছিল। এই অনুবন্ধৰ ৬ নং দফাত উল্লেখ আছে যে সকলোধৰণৰ ৰে’ল, পথ আৰু বিমান পৰিবহন এই লকডাউনৰ সময়ছোৱাত বন্ধ হৈ পৰিব। কেৱল (ক) অত্যাৱশ্যকীয় সামগ্ৰী কঢ়িওৱা সকলো পৰিবহন (খ) অগ্নি, আইন আৰু শৃংখলাজনিত আৰু জৰুৰীকালীন পৰিবহন এই লকডাউনৰ সময়ত খোলা থাকিব পাৰিব। আনহাতে ১৫ নং দফাত স্পষ্টকৈ উল্লেখ আছে যে এনে কাঢ়া বাধা-নিষেধ মূলত মানুহৰ আহ-যাহৰ লগতহে জড়িত, অত্যাৱশ্যকীয় সামগ্ৰীৰ লগত নহয় [All enforcing authorities to note that these strict restrictions foundamentally relate movement of people, but not to that of essential goods]।\nআমি লক্ষ্য কৰিছো যে লকডাউনৰ সময়ত মানুহৰ গতিবিধি নিয়ন্ত্ৰণৰ ফলত পৰোক্ষভাৱে অত্যাৱশ্যকীয় সামগ্ৰীৰ যোগানতো কিছু ঋণাত্মক প্ৰভাৱ পৰিছে। সেয়েহে সমাগত সময়ত এনে সামগ্ৰী যাতে অসমৰ সকলো অঞ্চলত উভৈনদী আৰু সুলভ হৈ পৰে তাৰ বাবে অসম চৰকাৰে নিন্মোক্ত পদক্ষেপসমূহ ল’ব লাগে—\n(১) এই সময়ছোৱাত অসমৰ প্ৰায়বোৰ অঞ্চলত খেতিয়কে ৰবিশস্যৰ উৎপাদনবোৰ বজাৰত উলিয়াই দিয়ে বাবে শাক-পাচলিৰ দাম চ’ত-ব’হাগ মাহত সৰ্বনিম্ন হয়গৈ। যদিহে বজাৰৰ অভাৱত খেতিয়কে উৎপাদিত ৰবি শস্য বিক্ৰী কৰিব নোৱাৰে তেন্তে তেওঁলোকৰ দুৰ্যোগ সমাগত সময়ত অধিক বৃদ্ধি পাব। একেদৰে উৎপাদিত ফচল নগৰাঞ্চল পাবলৈ নোৱাৰিলে খেতিয়কে ন্যায্য দাম নাপাব আৰু ফচল উৎপাদিত স্থানতে পচি যাব। সেয়েহে চৰকাৰে এনে সামগ্ৰীসমূহৰ ক্ৰয়-বিক্ৰয় যাতে অব্যাহত থাকে তালৈ গুৰুত্ব দিব লাগে আৰু এনে সামগ্ৰীৰ বজাৰত ‘সামাজিক দূৰত্ব [Social Distancing] নিশ্চিতভাৱে আৰোপ কৰিব লাগে। এনে অত্যৱশ্যকীয় শাক-পাচলি চৰকাৰে নিজাকৈ খেতিয়কৰপৰা কিনি অনাৰো দিহা কৰিব পাৰে। প্ৰত্যেক জিলা প্ৰশাসনৰ উদ্যোগত ব্লক, অথবা কেইখনমান গাঁও সামৰি থকা বজাৰতো এনে কিনা-বেচা কৰাৰ ব্যৱস্থা কৰিব পৰা যায়। এই কাৰ্যৰ বাবে লকডাউনৰ সময়ছোৱাত চৰকাৰে চৰকাৰী কৰ্মচাৰীৰ লগতে স্বেচ্ছাসেৱকো নিয়োগ কৰিব পাৰে। কেৱল এই কাৰ্যত নিয়োজিত প্ৰতিজন লোকৰ স্বাস্থ্য সুৰক্ষা নিশ্চিত হ’ব লাগে।\n(২) অত্যাৱশ্যকীয় শাক-পাচলিৰ লগতে জীৱন ধাৰণৰ বাবে প্ৰয়োজনীয় মাছ-মাংসৰ ক্ৰয়-বিক্ৰয়কো উল্লিখিত গৃহ মন্ত্ৰ্যালয়ৰ নিৰ্দেশত ৰেহাই দিয়া হৈছে। আমি মনত ৰখা দৰকাৰ যে অসমৰ এক বৃহৎ সংখ্যক শিক্ষিত নিবনুৱা হাঁহ-কুকুৰা পালনৰ লগত জড়িত। একেদৰে লক্ষ লক্ষ পৰিয়ালৰ মাছৰ ব্যৱসায়ৰ লগত প্ৰত্যক্ষ বা পৰোক্ষভাৱে জড়িত। লকডাউনৰ সময়ছোৱাত এনে মাছ-মাংসৰ বজাৰখন যাতে চৰকাৰৰ নিয়ন্ত্ৰণত নিয়মীয়াভাৱে চলি থাকে তাক অসম চৰকাৰে নিশ্চিত কৰিব লাগে।\n(৩) অসম চৰকাৰে অত্যাৱশ্যকীয় সামগ্ৰীৰ মূল্য লকডাউনৰ সময়ত নাবাঢ়িব বুলি প্ৰতিশ্ৰুতি দিছিল। দুৰ্ভাগ্যৰ কথা যে আজিৰ দিন পৰ্যন্ত চৰকাৰে অত্যাৱশ্যকীয় খাদ্য সামগ্ৰীৰ মূল্য নিয়ন্ত্ৰণ কৰিব পৰা নাই। চৰকাৰে হয় তেনে সামগ্ৰীৰ মূল্য নিয়ন্ত্ৰণলৈ আনক অথবা উৎসতে দাম বৃদ্ধি কৰা ব্যৱসায়ীৰ বিৰুদ্ধে শাস্তিমূলক ব্যৱস্থা লওক।\nশেহত, আমাৰ কিছুসংখ্যক নাগৰিক, প্ৰচাৰ মাধ্যমৰ লোকে ঘৰৰ ভিতৰতে সকলো সোমাই থকা কাৰ্যক যিমান গুৰুত্ব সহকাৰে লৈছো, সেই একেই গুৰুত্ব অত্যাৱশ্যকীয় সামগ্ৰীৰ নিয়মীয়া যোগানতো সমভাৱে দিব লাগে। লকডাউনৰ নামত অত্যাৱশ্যকীয় সামগ্ৰীৰ যোগান যাতে ব্যাহত হৈ নপৰে তাৰ প্ৰতি প্ৰতিজন নাগৰিক সতৰ্ক হোৱা উচিত।\n(লেখকৰe-mail : [email protected])


Petrol Diesel Prices Today : দেশৰ কোনখন চহৰত প্ৰতি লিটাৰ পেট্ৰলৰ মূল্য হ'লগৈ ১০৯.৯৮ টকা? আজি দিনটোৰ নতুন ৰেট জাৰি? আপোনাৰ চহৰত কিমান হ'ল পেট্ৰ'ল- ডিজেলৰ দাম? petrol-diesel-prices-today-todays-new-rates-released-guwahati-hb– News18 assam\nPetrol Diesel Prices Today : দেশৰ কোনখন চহৰত প্ৰতি লিটাৰ পেট্ৰলৰ মূল্য হ'লগৈ ১০৯.৯৮ টকা? আজিৰ দিনটোৰ নতুন ৰেট জাৰি? আপোনাৰ চহৰত কিমান হ'ল পেট্ৰ'ল- ডিজেলৰ দাম?\nআইঅচিএলে দেওবাৰৰ বাবে পেট্ৰ'ল আৰু ডিজেলৰ নতুন ৰেট জাৰি কৰিছে।\nLast Updated : March 13, 2022, 08:47 IST\nখাৰুৱা তেলৰ ব্যাপক অস্থিৰতাৰ মাজত আজিও পেট্ৰ'ল- ডিজেলৰ মূল্যৰ কোনো পৰিৱৰ্তন হোৱা নাই। মুম্বাইত পেট্ৰ'লৰ মূল্য এতিয়াও প্ৰতি লিটাৰত প্ৰায় ১১০ টকা হৈ আছে। বিশ্ব বজাৰত অশোধিত তেলৰ মূল্য হ্ৰাস হোৱা দেখা গৈছে, কিন্তু...\nআইঅচিএলে দেওবাৰৰ বাবে পেট্ৰ'ল আৰু ডিজেলৰ নতুন ৰেট জাৰি কৰিছে। খাৰুৱা তেলৰ ব্যাপক অস্থিৰতাৰ মাজত আজিও পেট্ৰ'ল- ডিজেলৰ মূল্যৰ কোনো পৰিৱৰ্তন হোৱা নাই। মুম্বাইত পেট্ৰ'লৰ মূল্য এতিয়াও প্ৰতি লিটাৰত প্ৰায় ১১০ টকাত সৰ্বাধিক হৈ আছে। বিশ্ববজাৰত অশোধিত তেলৰ মূল্য হ্ৰাস হোৱা দেখা গৈছে। কিন্তু ঘৰুৱা বজাৰৰ খুচুৰা মূল্য যোৱা চাৰি মাহধৰি স্থিৰ হৈ আছে।\nএকে সময়তে, আন্তৰ্জাতিক বজাৰত খাৰুৱা তেলৰ হাৰ উঠা-নমা অব্যাহত আছে। ব্ৰেণ্ট ক্ৰুড অইলৰ মূল্য আজি পুৱা প্ৰতি বেৰেলত ১১২ ডলাৰৰ আশে-পাশে আছে।\nআজিৰ দিনটোত কোন চহৰত কিমান হ'ল পেট্ৰ'ল-ডিজেলৰ মূল্যঃ\nদিল্লীত পেট্ৰ'ল ৯৫.৪১ টকা আৰু ডিজেলৰ মূল্য ৮৬.৬৭ টকা প্ৰতিলিটাৰ।\nমুম্বাইত পেট্ৰ'ল ১০৯.৯৮ টকা আৰু ডিজেল ৯৪.১৪ টকা প্ৰতি লিটাৰ।\nচেন্নাইত পেট্ৰ'ল ১০১.৪০ টকা আৰু ডিজেল ৯১.৪৩ টকা প্ৰতি লিটাৰ।\nগুৱাহাটীত পেট্ৰ'ল ৯৪.৫৮ টকা। আনহাতে ডিজেল প্ৰতি লিটাৰত ৮১.২৯ টকা।\nFirst published: March 13, 2022, 08:47 IST\nDiesel PriceGuwahati Petrol PricePetrol Diesel Prices Today


৩ আহাৰ, শনিবাৰ ইং, ১৮ জুন\nসূৰ্য্যোদয় ঘ:- ৪/৩৪/৩৮, সূৰ্য্যাস্ত ঘ:- ৬/১২/৫২\nৰাশি:- মকৰ ৰাশি। ৰা:ঘ:- ১২/১/৫১ যোৱাত\nতিথি :- কৃষ্ণা চতুৰ্থী,ঘ:- ৭/৩৯/২২ লৈ।\nনক্ষত্ৰ :- শ্ৰৱনা।ঘ:- ১২/৩৮/৩৪।\nশুভ সংখ্যা:- ৮/৩\nশুভ ৰং:- কলা/ নীলা।\nআদ্যঋতু হলে :- সুভগা যোগ।\nমৰণত দোষ:- এপদ।\nযাত্ৰা:- নৈঋত কোনত নাই ।ঘ:- ৭/৩৯/২২ যোৱাত দক্ষিণ দিশত নাই।\nযোগিনী :- নৈঋত কোনত ।ঘ:- ৭/৩৯/২২ যোৱাত দক্ষিণ দিশত।\nভক্ষ্যাভক্ষ্য :- মূলা খোৱা নিষেধ।ঘ:- ৭/৩৯/২২ যোৱাত বেল খোৱা নিষেধ।\nৰাশিৰ জাতক – জাতিকাসকলৰ আজিৰ দিনটোত কৰ্মত নতুনকৈ যোগাযোগ হ’ব, লগতে আজি আপোনাৰ প্ৰেমত আনন্দ বৃদ্ধি পোৱাৰ ৰোগ দেখা যায়।\n২. বৃষ ৰাশি( উ,ব,ই) : – বৃষ ৰাশিৰ জাতক – জাতিকাসকলৰ আজিৰ দিনটোত সাহিত্য সেৱাত মনোনিবেশ হ’ব, যদিও আজি আপুনি কৰ্মক্ষেত্ৰত ভাতৃ স্থানীয় ব্যক্তিৰ পাৰা সামান্য বিৰোধিতাৰ সন্মুখীন হব পাৰে, লগতে আজি আপোনাৰ মনত সামান্য চিন্তা ভাৱ বৃদ্ধি পোৱাৰ যোগ দেখা যায় ।\n৩. মিথুন ৰাশি ( ক,ছ) : – মিথুন ৰাশিৰ জাতক – জাতিকাসকলৰ আজিৰ দিনটোত কৰ্মত আনৰ পৰা সহায় সহযোগিতা লাভ কৰিব পাৰে, জ্ঞান আহৰণৰ সুযোগ লাভ কৰিব, যদিও আজি আপুনি সজাগ নহ’লে দেহ মনত সামান্য আঘাত হোৱাৰ যোগ দেখা যায়।\n৪. কৰ্কট ৰাশি( ড,হ) : – কৰ্কত ৰাশিৰ জাতক – জাতিকাসকলৰ আজিৰ সকলৰ আজিৰ দিনটোত কৰ্মক্ষেত্ৰত যশস্যা বাঢ়িব, উত্তম ভোজন লাভ কৰাৰ সুযোগ লাভ কৰিব, যদিও আজি আপুনি কৰ্মক্ষেত্ৰত সজাগ নহ’লে সামান্য কষ্ট পোৱাৰ ৰোগ দেখা যায়।\n৫. সিংহ ৰাশিৰ (ম,ট) :- সিংহ ৰাশিৰ জাতক – জাতিকাসকলৰ আজিৰ দিনটোত আত্মীয়ই আগমন হ’ব, প্ৰেমত শুভ হ’ব, আৰ্থিক দিশত শুভ হ’ব, যদিও আজি আপুনি সজাগ নহ’লে কৰ্মক্ষেত্ৰত সামান্য জটিলতাৰ ভাৱ বৃদ্ধি পোৱাৰ ৰোগ দেখা যায়।\n৬. কন্যা ৰাশি (প,ঠ) : – কন্যা ৰাশিৰ জাতক – জাতিকাসকলৰ আজিৰ দিনটোত ঘৰুৱা কৰ্মত উন্নতি হ’ব, কৰ্মক্ষেত্ৰত প্ৰতিভা বিকাশৰ সুযোগ লাভ কৰিব, যদিও আজি আপোনাৰ মনত সামান্য চিন্তা বৃদ্ধি হোৱাৰ যোগ দেখা যায় ।\n৭. তুলা ৰাশি (ৰ,ত): – তুলা ৰাশিৰ জাতক – জাতিকাসকলৰ আজিৰ দিনটোত সমস্যাৰ সমাধান কৰাৰ সুযোগ লাভ কৰিব, যদিও আজি আপুনি কৰ্মক্ষেত্ৰত সকলো দিশতে সজাগ হোৱাটো ভাল হ’ব।\n৮. বৃশ্চিক ৰাশি (ন,য): – বৃশ্চিক ৰাশিৰ জাতক – জাতিকাসকলৰ আজিৰ দিনটোত সামাজিক কৰ্মত শান্তি লাভ কৰিব, উকীল সকলৰ কৰ্মত সুনাম অৰ্জন কৰিবলৈ সক্ষম হব, যদিও আজি আপোনাৰ মনত বেয়া চিন্তা আহিবলৈ নিদিব।\n৯. ধনু ৰাশি (ধ,ভ): – ধনু ৰাশিৰ জাতক – জাতিকাসকলৰ আজিৰ দিনটোত কৰ্মত ভাতৃ স্থানীয় ব্যক্তিৰ দ্বাৰা সহায় লাভ কৰিব, আদৰ্শবাদী মনোভাৱ বাঢ়িব, যদিও আজি আপুনি ব্যয়ৰ ক্ষেত্ৰত সজাগ হোৱাটো ভাল হ’ব।\n১০. মকৰ ৰাশি (খ,জ): – মকৰ ৰাশি জাতক – জাতিকাসকলৰ আজিৰ দিনটোত সমস্যাৰ সমাধান হব, যদিও আজি খেতিয়ক সকলৰ সামান্য কষ্ট পাল পাৰে লগতে আপুনি সজাগ নহ’লে সামান্য অৰ্থ আগমন হ্ৰাস হোৱাৰ যোগ দেখা যায়।\n১১. কুম্ভ ৰাশি(গ,শ,স): – কুম্ভ ৰাশিৰ জাতক – জাতিকাসকলৰ আজি দিনটোত কৰ্মক্ষেত্ৰত পদমৰ্যাদা বাঢ়িব, আৰ্থিক দিশত শুভ হ’ব, লগতে আজি আপোনাৰ মনত চিন্তা ধাৰাৰ উন্নত হোৱাৰ যোগ দেখা যায়।\n১২. *মীন ৰাশি- ( দ,চ) :- মীন ৰাশিৰ জাতক – জাতিকা সকলৰ আজিৰ দিনটোত প্ৰেমত আনন্দ বাঢ়িব, যদিও আজি আপুনি স্বাস্থ্যৰ প্ৰতি সজাগ হোৱাটো ভাল হ’ব।\nজ্যোতিষৰত্ন শ্ৰীনয়নজ্যোতি দেৱ শৰ্মা\nসংবাদ মাধ্যমৰ জুৰিচ্‌ডিক্‌চন কি


Turk Afghan invasion in Assam - explained in Assamese for APSC and other Assam govt. job exam\nHomeAssam HistoryTurk Afghan invasion in Assam - explained in Assamese for APSC and other Assam govt. job exam\nAssam Job Hub September 21, 2020\n-> পাল বংশৰ পৰৱৰ্ত্তী সময়ত অৰ্থাৎ 1200 AD ৰ পিছত কামৰূপ ৰাজ্যখন বিভিন্ন সময়ত বেলেগ বেলেগ ৰাজ্যত ভাগ হৈছিল । সেই সমূহ আছিল -\n1. কমতা ৰাজ্য (Kamata Kingdom)\n2. ভূঞাঁ মুখীয়াল (Bhuyan cheiftain)\n3. কচাৰী ৰাজ্য (Kachari Kingdom)\n4. চুতীয়া ৰাজ্য (Chutiya Kingdom)\n5. আহোম ৰাজ্য (Ahom Kingdom)\nতুৰ্ক - আফগানৰ আক্ৰমণ ( Turk Afghan Invasion in Assam) :\n-> মহম্মদ ঘোড়ীৰ জেনেৰেল (General of Muhammad Ghodi) হিচাপে নিযুক্ত মহম্মদ বিন বখতিয়াৰ খিলজীয়ে (Muhammad bin Bakhtiyar Khilji) 1205 AD ত অসম আক্ৰমণ কৰে ।\n-> বখতিয়াৰ খিলজীৰ এই আক্ৰমণৰ বিষয়ে মিনহাজুদ্দিন চিৰাজৰ (Minhazuddin Siraj) দ্বাৰা ৰচিত তবাকত - ই - নাছিৰি (Tobaquat - i - Nasiri) নামৰ পুথি খনৰ পৰা জনা যায় ।\n-> তবাকত - ই - নাছিৰি (Tobaquat - i - Nasiri) ত উল্লেখ কৰা অনুসৰি সেই সময়ত কামৰূপৰ ৰজা আছিল পৃথু (Prithu) বা বিশ্বসুন্দৰদেৱ (Bishwasundaradeva) ।\n-> কামৰূপত প্ৰৱেশ কৰাৰ পিছতে বখতিয়াৰ খিলজীক স্থানীয় বাসিন্দা সকলে এনেকুৱাকৈ আক্ৰমণ কৰিব ধৰিলে যে বখতিয়াৰ এসময়ত পলাই যাব বাধ্য হয় ।\n-> উত্তৰ গুৱাহাটীৰ কানাই বৰশী শিলালিপিতো (Kanai Boroshi Rock inscription of North Guwahati) বখতিয়াৰ খিলজীৰ আক্ৰমণৰ বিষয়ে পোৱা যায় ।\nগিয়াছুদ্দিন ইৱাজ খিলজীৰ অনুপ্ৰৱেশ (Invasion of Ghiyasuddin Iwaj Khilji in Assam) :\n-> ইলটুটমিচ (Iltutmish) ৰ সময়ত বংগৰ গৱৰ্ণৰ আছিল গিয়াছুদ্দিন ইৱাজ খিলজী (Ghiyasuddin Iwaj Khilji) ।\n-> গিয়াছুদ্দিনে 1227 ত কামৰূপ আক্ৰমণ কৰিব আহে । কিন্তু সেই সময়তে ইলটুটমিচৰ (Iltutmish) পুত্ৰ নাছিৰুদ্দিনে (Nasiruddin) বংগত আক্ৰমণ কৰে । এই খবৰ পাই গিয়াছুদ্দিনে পুনৰ বংগলৈ ঘুৰি যায় আৰু পিচত নাছিৰুদ্দিনে তেঁওক হত্যা কৰে ।\n-> ইয়াৰ পিছত নাছিৰুদ্দিনে কামৰূপত প্ৰৱেশ কৰি সেই সময়ৰ শাসক পৃথুক (Prithu) হত্যা কৰে আৰু পৃথুৰে উত্তৰাধিকাৰী সন্ধ্যা (Sandhya) ক এটা বিশেষ স্বৰ্তত শাসনভাৰ দিয়ে যে সন্ধ্যাই প্ৰতিবছৰে নাছিৰুদ্দিনক অভিবাদন জনাব লাগিব ।\nতুঘৰিল খানৰ অনুপ্ৰৱেশ ( Invasion of Tughril Khan) :\n-> নাছিৰুদ্দিনৰ মৃত্যুৰ পিছত সন্ধ্যাই নিজক স্বাধীন (Independent) ঘোষণা কৰে ।\n-> সন্ধ্যাই চুতীয়া ৰাজ্যৰ (Chutiya Kingdom) সৈতে মিত্ৰতা (alliance) স্থাপন কৰে ।\n-> 1257 AD ত তুঘৃল খানে কামৰূপত প্ৰৱেশ কৰে ।\n-> প্ৰথমাৱস্থাত কামৰূপৰ শাসক সন্ধ্যাই পলাই যায় । কিন্তু পিছলৈ সুবিধা বুজি তেঁও কামৰূপত কৃত্ৰিম বানপানীৰ (Artificial Flood) সৃষ্টি কৰে আৰু শেষত এইদৰেই তুঘৃল খান (Tughril Khan) ক পৰাস্ত কৰে ।\n-> সন্ধ্যাই কামৰূপৰ ৰাজধানী (Capital) খন কামৰূপ নগৰ (Kamrupa Nagar) ৰ পৰা কমতাপুৰলৈ (Kamatapur) স্থানান্তৰিত কৰে ।\n-> সেই সময়ৰ পৰাই কামৰূপৰ শাসক সকলে কমতেশ্বৰ (Kamateswar) নামৰ আন এটা উপাধি পায় ।\n-> সন্ধ্যাৰ পিছৰ শাসক সকল আছিল ক্ৰমে -\n1. সিন্ধু ৰায় (Sindhu Rai)\n2. ৰূপনাৰায়ণ (Rupnarayan)\n3. সিংহধ্বজ (Singhadhwaj)\n-> সিংহধ্বজক (Singhadhwaj) হত্যা কৰিছিল তেঁওৰে নিজৰ মন্ত্ৰী - প্ৰতাপধ্বজে (Pratapdhwaj) ।\n-> ইয়াৰ পিছত শাসনভাৰ লয় - প্ৰতাপধ্বজে (Pratapdhwaj) ।\n-> প্ৰতাপধ্বজৰ (Pratapdhwaj) পিছত উত্তৰাধিকাৰী সূত্ৰে ৰজা হ'ব লাগিছিল তেঁওৰ পুত্ৰ - দুৰ্লভনাৰায়ণ (Durlabhnarayan) । কিন্তু শাসনৰ গাদীত বহে প্ৰতাপধ্বজৰ সম্পৰ্কীয় ভাতৃ- ধৰ্মনাৰায়ণ (Dharmanarayan) ।\n-> গাদী দখলক লৈ ধৰ্মনাৰায়ণ (Dharmanarayan) আৰু দুৰ্লভনাৰায়ণৰ (Durlabhnarayan) মাজত কন্দলৰ (Conflict) সৃষ্টি হয় ।\n-> শেষত দুৰ্লভনাৰায়ণে কমতাপুৰকে ধৰি উত্তৰ অংশ পায় আৰু ৰংপুৰক (Rangpur) আদি কৰি বাংলাদেশৰ অংশভাগ পাইছিল ধৰ্মনাৰায়ণে ।\n-> ধৰ্মনাৰায়ণে 14 টা ব্ৰাহ্মণ আৰু কায়স্থ পৰিয়ালক দুৰ্লভনাৰায়ণৰ ৰাজ্যলৈ পঠায় । এই পৰিয়াল কেইটাৰ মূল ব্যক্তি আছিল - চণ্ডিৱৰ (Chandivar) । চণ্ডিৱৰ আছিল মহাপুৰুষ শ্ৰীমন্ত শংকৰদেৱৰ (Srimanta Sankardeva) উপৰিপুৰুষ । তেঁওক বৰদোৱাত (Bardowa) থকাৰ ব্যৱস্থা কৰি দিয়া হৈছিল ।\n-> দুৰ্লভনাৰায়ণৰ ৰাজসভাত অসমৰ কেইজন মান বিদ্বান আছিল । সেইসকল আছিল -\n1. ৰাম সৰস্বতী (Ram Saraswati) - জয়দ্ৰথ বধ (Jayadrath Badh)\n2. হেম সৰস্বতী (Hem Saraswati) - প্ৰহ্লাদ চৰিত (Prahlad Sarit)\n3. হৰিহৰ বিপ্ৰ (Harihar Bipra) - বব্ৰুবাহনৰ যুদ্ধ (Babrubahanar Yudh) , লৱ-কুশৰ যুদ্ধ (Lava-Kushar Yudh), তাম্ৰধ্বজৰ যুদ্ধ (Tamradhwajar Yudh)\n-> দুৰ্লভনাৰায়নৰ পিছত তেঁওৰ পুত্ৰ ইন্দ্ৰনাৰায়ণ (Indranaryan) ৰজা হৈছিল ।\n-> ইন্দ্ৰনাৰায়ণৰ দিনত বংগৰ নৱাব চিকন্দৰ শ্বাহে (Sikandar Shah) য়ে অসম আক্ৰমণ কৰে । ইন্দ্ৰনাৰায়ণৰ সেনাই ইয়াক বাধা দিব চেষ্টা কৰিছিল যদিও চিকন্দৰৰ সেনাই ইয়াক প্ৰতিহত কৰি নগাঁওৰ কপিলী নদী পৰ্যন্ত আহি পাইছিল ।\n-> কিন্তু সেই সময়তে দিল্লীৰ চুলতান ফিৰোজ শ্বাহ টোগলকে (Firoz Shah Tughlaq) বংগত আক্ৰমণ কৰে । এই খবৰ পোৱা মাত্ৰকে চিকন্দৰ শ্বাহে পুনৰ বংগলৈ উভতি যায় ।\n-> কিন্তু চিকন্দৰৰ আক্ৰমণ প্ৰতিহত কৰিব নোৱাৰাত ইন্দ্ৰনাৰায়ণৰ সেনাৰ দুৰ্বল দিশটো প্ৰকাশ পায় । এই সুযোগৰ সদ্ব্যৱহাৰ কৰি ভূঞাঁ সকলে আক্ৰমণ চলায় । ভূঞাঁ সকলৰ এজন ক্ষমতাশালী ব্যক্তি আৰিমত্ত (Arimatta) ই ইন্দ্ৰনাৰায়ণক হত্যা কৰি নিজে কমতাপুৰৰ ৰাজপাট দখল কৰে ।\n-> আৰিমত্তৰ পিছত অসমত এটা নতুন বংশ আহিল যিটো আছিল - খেন বংশ (Khen Dynasty)


লজ্জাজনক! বিয়াত যৌতুক কম দিয়া বাবে সুৰাৰ পাৰ্টীত বন্ধুৰ হাতত গতালে পত্নীক, তাৰ পিছত...– News18 Assam\nলজ্জাজনক! বিয়াত যৌতুক কম দিয়া বাবে সুৰাৰ পাৰ্টীত বন্ধুৰ হাতত গতালে পত্নীক, তাৰ পিছত...\n»লজ্জাজনক! বিয়াত যৌতুক কম দিয়া বাবে সুৰাৰ পাৰ্টীত বন্ধুৰ হাতত গতালে পত্নীক, তাৰ পিছত...\nUpdated:October 10, 2021, 5:21 PM IST\nমাৰপিট কৰা স্বামীৰ কবলৰ পৰা কোনোমতে মহিলাগৰাকীয়ে আৰক্ষীৰ ওচৰলৈ যায় আৰু সমগ্ৰ ঘটনা অৱগত কৰে। আৰক্ষীয়ে ঘটনাৰ তদন্ত অব্যাহত ৰাখিছে।\nLast Updated: October 10, 2021, 5:21 PM IST\nউত্তৰ প্ৰদেশৰ কন্নৌজ জিলাত স্বামী–স্ত্ৰীৰ সম্পৰ্কৰ মাজত এক লাজ লগা ঘটনা সংঘটিত হৈছে। এজন সুৰামত্ত লোকে অমানৱীয়তাৰ সকলো সীমা অতিক্ৰম কৰিলে। ঘৰত সুৰীৰ পাৰ্টীৰ পিছত বন্ধুক নিজৰ পত্নীক গতাই দিয়ে স্বামীয়ে। বন্ধুৱে অশ্লীল ব্যৱহাৰ আৰু জোৰ–জবৰদস্তি কৰাত অতিষ্ঠ হৈ পত্নীয়ে কোনোমতে ভাতৃক ফোন কৰি এই কথা জনায়। পৰিয়ালৰ লোক জীয়ৰীৰ ঘৰত উপস্থিত হোৱাত তেওঁলোককো মাৰপিট কৰে। কোনো মতে বোৱাৰীগৰাকীক ঘৰলৈ আনি পৰিয়ালৰ লোকে জোঁৱায়েকৰ লগতে তিনিজনৰ বিৰুদ্ধে গোচৰ ৰুজু কৰে। আৰক্ষীয়ে ঘটনাৰ তদন্ত কৰি সুৰাৰ পাৰ্টী কৰা মহিলাগৰাকীৰ স্বামী আৰু তেওঁৰ বন্ধুৰ অনুসন্ধান আৰম্ভ কৰে।\nএই ঘটনা সদৰ কোতৱালী অঞ্চলৰ এখন গাঁৱত সংঘটিত হৈছে। ভুক্তভোগী মহিলাগৰাকীয়ে আৰক্ষীৰ আগত অভিযোগ কৰা মতে, তেওঁৰ স্বামীয়ে সুৰাপান কৰি মাৰপিট কৰিছিল। যৌতুক কম পোৱাৰ কথা কৈ অত্যাচাৰ কৰিছিল মহিলাগৰাকীক। শুকুৰবাৰে সন্ধিয়া তেওঁ বন্ধু অক্ষয়, নন্দন আৰু নীৰজক ঘৰলৈ মাতি সুৰাপান কৰে। ইয়াৰ পিছত তেওঁ পত্নীক বন্ধুবৰ্গক গতাই দিয়ে। মহিলাগৰাকীৰ মতে, স্বামীৰ বন্ধুৱে তেওঁক অভদ্ৰ ব্যৱহাৰ কৰাৰ লগতে অশ্লীল কৰ্মত লিপ্ত হয়।\nFirst published: October 10, 2021, 5:21 PM IST


অসহায় কোন? শাসক নে বিৰোধী, নৰেন্দ্ৰ মোডী-অমিত শ্বাহেও বহিব অনশনত | News Next One\nMonday, September 24, 2018 Last Update: 6:54 PM\nঅসহায় কোন? শাসক নে বিৰোধী, নৰেন্দ্ৰ মোডী-অমিত শ্বাহেও বহিব অনশনত\nWednesday 11th of April 2018 11:04 am | by NNO WEB BUREAU | 0\nগুৱাহাটীঃ আমাৰ দেশৰ প্ৰধানমন্ত্ৰীয়ে যোৱাটো নিৰ্বাচনৰ সময়ত খোদ কৈছিল দেশৰ বাবে কিবা কৰিব লাগিলে ৫৬ ইঞ্চিৰ বুকু থাকিব লাগিব৷ কেৱল ইমানে নহয় নতুন নতুন কথাৰে ভাষণ প্ৰদান কৰি বিৰোধীক ধৰাশয়ী কৰিব পাৰে বুলি খ্যাতিও আছে আমাৰ দেশৰ প্ৰধানমন্ত্ৰীৰ৷\nভাষণেৰে দেশৰ প্ৰধানমন্ত্ৰীয়ে বিৰোধীক ধৰাশয়ী কৰাৰ লগতে ভোটাৰক আকৰ্ষিত কৰি ২০১৪ চনত প্ৰধানমন্ত্ৰী হৈছিল৷ সেয়াও অভিলেখ সংখ্যাক আসন লাভ কৰি৷\nকিন্তু শেহতীয়াকৈ চৰ্চা আৰম্ভ হৈছে যে সংসদৰ বাজেট অধিবেশন বিৰোধীয়ে চলিব নিদিয়াত শক্তিশালী প্ৰধানমন্ত্ৰীগৰাকী অসহায় হৈ পৰিছে নেকি?\nভাষণৰ জৰিয়তে তীব্ৰ আক্ৰমণ কৰি বিৰোধীক মুখ উলিয়াব নোৱাৰা কৰা প্ৰধানমন্ত্ৰী নৰেন্দ্ৰ মোডীয়ে ১২ এপ্ৰিলত অনশনত বহিব বুলি খবৰ ওলোৱাৰ পিছতে এতিয়া বিভিন্ন কথা চৰ্চা আৰম্ভ হ’বলৈ ধৰিছে৷\nপ্ৰধানমন্ত্ৰীয়ে অসহায় হৈ অনশনত নবহি অসহায় বিৰোধীক পথ দেখুৱাবলৈ হয়তো অনশন কৰিব৷ আনহাতে বিৰোধীৰ সন্মুখত চৰকাৰ খনে দিক-বিদিক হেৰুৱাই পেলাইছে বুলি চৰ্চা আৰম্ভ হৈছে৷ দিক-বিদিক চৰকাৰ খনে হেৰুৱা নাই হেৰুৱাইছে বিৰোধীয়েহে বুলি চৰ্চা চলিছে৷\nচৰ্চা যিয়ে নহওঁক কিন্তু জনগণে সকলো প্ৰত্যক্ষ কৰি আছে৷ সেয়া শাসকে হওক নতুবা বিৰোধীয়ে হওঁক৷ নিজৰ দায়িত্ব পালন কৰিব নোৱাৰিলে জনগণে সময়ত তাৰ উত্তৰ দিব৷\nপ্ৰধানমন্ত্ৰী নৰেন্দ্ৰ মোডী, বিজেপিৰ ৰাষ্ট্ৰীয় সভাপতি অমিত শ্বাহে অহা ১২ এপ্ৰিলত অনশনত বহিব৷ কেৱল প্ৰধানমন্ত্ৰী নৰেন্দ্ৰ মোডী, বিজেপিৰ ৰাষ্ট্ৰীয় সভাপতি অমিত শ্বাহে নহয় বিজেপিৰ প্ৰতিগৰাকী সাংসদ, নেতা-কৰ্মীয়ে নিজ নিজ সমষ্টিত বিৰোধীৰ বিৰুদ্ধে গণতন্ত্ৰ হত্যা কৰাৰ অভিযোগ উত্থাপন কৰি অনশনত বহিব৷\nআনহাতে বুধবাৰে প্ৰধানমন্ত্ৰী মোডীয়ে দলৰ সকলো বিধায়কৰ সৈতে অডিঅ’ কনফাৰেন্স যোগে চামিল হ’ব৷ ইমানে নহয় বিৰোধীয়ে দুয়ো খন সদন চলিব নিদিয়াৰ অভিযোগ উত্থাপন কৰি শাসকীয় দলটোৰ সাংসদসকলে ২৩ দিনৰ দৰমহা নোলোৱাৰ সিদ্ধান্ত লয়৷\nযোৱা ২৩ দিন সদন বাৰে বাৰে স্থগিত ৰাখিব লগা হৈছিল৷ অন্ধ্ৰপ্ৰদেশ ৰাজ্যক বিশেষ ৰাজ্যৰ মৰ্যাদ, পঞ্জাৱ নেচ’নেল বেংক কেলেংকাৰী, কাবেৰী, এছটি-এছচি আইন দুৰ্বল কৰাৰ দৰে বিষয়ক লৈ বিৰোধীয়ে তীব্ৰ হৈ-হাল্লা কৰি অহাত সদন স্থগিত ৰাখিব লগা হয়৷\nকংগ্ৰেছৰ আচৰণৰ বাবে সংসদীয় ব্যৱস্থা নিম্ন স্তৰলৈ আহিছে বুলি মোডীয়ে অভিযোগ উত্থাপন কৰি বিৰোধীৰ সাংসদৰ বাবে সদনৰ গতি ৰোধ হোৱাৰ বাবে প্ৰধানমন্ত্ৰী মোডী, সভাপতি শ্বাহে সমগ্ৰ সাংসদ, বিধায়ক, নেতা-কৰ্মী প্ৰতিবাদ সাব্যস্ত কৰিব সমগ্ৰ দেশজুৰি।


আকৌ ঘটিব ননীগোপাল বৰুৱা কাণ্ড! কাক বিচাৰি অলিয়ে-গলিয়ে ঘূৰিছে মহানগৰ আৰক্ষী? -\nHomeআঞ্চলিকআকৌ ঘটিব ননীগোপাল বৰুৱা কাণ্ড! কাক বিচাৰি অলিয়ে-গলিয়ে ঘূৰিছে মহানগৰ আৰক্ষী?\nআকৌ ঘটিব ননীগোপাল বৰুৱা কাণ্ড! কাক বিচাৰি অলিয়ে-গলিয়ে ঘূৰিছে মহানগৰ আৰক্ষী?\nডিজিটেল ডেস্ক : চৰম নিৰাপত্তাহীনতা! পদে পদে শংকা, সংশয়। ইটোৰ-পাছত সিটো হত্যাকাণ্ডই মহানগৰীক জোকাৰি যোৱাৰ পাছত এতিয়া মহনগৰীৰ বাসিন্দাৰ নিৰপত্তাৰ কথা নতুনকৈ ভাবিবলৈ বাধ্য হৈছে আৰক্ষী-প্ৰশাসনে। বিশেষকৈ মহানগৰীত বসবাস কৰা অকলশৰীয়া বয়োজ্যেষ্ঠ লোকসকলৰ নিৰাপত্তাৰ কথা নতুনকৈ ভাবিবলৈ বাধ্য হৈছে আৰক্ষী। বেলতলাৰ চন্দন নগৰৰ ননীগোপাল বৰুৱা আৰু মীনা বৰুৱা হত্যাকাণ্ডৰ পাছত এতিয়া উদ্বেগ বৃদ্ধি পাইছে সকলোৰে মনত। কিয়নো এই হত্যাকাণ্ড সংঘটিত কৰিছিল ঘৰৰ ভিতৰৰ মানুহে। বৰুৱা দম্পতীয়ে কুৰি বছৰে তুলি তালি ডাঙৰ দীঘল কৰা তথা সকলো ধৰণে সহায়-সাহায্য কৰি অহা আকাশ চৌধুৰী নামৰ লোকজনৰ হাতত অতি কৰুণভাৱে প্ৰাণ হেৰুৱালে বৰুৱা দম্পতীয়ে। এনে পৰিস্থিতিত কোনেও কাকো বিশ্বাসত ল’ব নোৱৰা পৰিস্থিতিৰ সৃষ্টি হৈছে। মহানগৰীৰ এনে অকলশৰীয়া দম্পতীৰ নিৰাপত্তাৰ কথা নতুনকৈ ভাবিবলৈ বাধ্য হৈ পৰিছে আৰক্ষী।\nকেয়াৰ টেকাৰৰ হাততে বেলতলা কাণ্ড সংঘটিত হোৱাৰ পাছত এতিয়া বিভিন্ন পৰিয়ালত থকা কেয়াৰ টেকাৰৰ তালিকা প্ৰস্তুত কৰাত ব্যস্ত হৈ পৰিছে মহানগৰ আৰক্ষী। গুৱাহাটীৰ অকলশৰীয়া বৃদ্ধ দম্পতী চিনাক্ত কৰাৰ কামো আৰম্ভ কৰিছে আৰক্ষীয়ে। ননীগোপাল বৰুৱা দম্পতীৰ হত্যাকাণ্ডৰ দৰে ঘটনাৰ যাতে পুনৰাবৃত্তি নহয় সেয়া নিশ্চিত কৰিবলৈ তৎপৰ হৈ পৰিছে মহানগৰ আৰক্ষী। গুৱাহাটীৰ অকলশৰীয়া বৃদ্ধ দম্পতীক চিনাক্ত কৰাৰ লগতে আৰক্ষীয়ে কেয়াৰ টেকাৰসকলৰো তালিকা প্ৰস্তুত কৰিছে৷ নিৰাপত্তাৰ সুনিশ্চিত কৰাৰ স্বাৰ্থত আৰক্ষীয়ে সংগ্ৰহ কৰি আছে এই তথ্য৷ বিশাল গুৱাহাটীত অকলশৰীয়া দম্পতী বিচাৰি এতিয়া একপ্ৰকাৰ হাবাথুৰি খাবলগীয়া হৈছে আৰক্ষীয়ে। মন কৰিবলগীয়া যে, গুৱাহাটীৰ ৩০ শতাংশ লোকৰে পুত্ৰ-জীয়ৰী কৰ্মসূত্ৰে বাহিৰত থকা বাবে জীৱনৰ শেষ বয়সটো অতি নিঃসংগ অৱস্থাত পাৰ কৰিবলগীয়া হয় তেওঁলোকে। আপোন পৰিজন কাষত নথকা বাবে আন তত্তাৱধায়কৰ ওপৰত ভৰসা কৰিয়েই তেওঁলোক চলিবলগীয়া হয়। আপোনজন কাষত নথকা এনে লোক যাতে ননীগোপাল বৰুৱা দম্পতীৰ দৰে পৰিণতিৰ সন্মুখীন হ’বলগীয়া নহয় সেয়া নিশ্চিত কৰাত তৎপৰ হৈ আৰক্ষী। মহানগৰীত অকলশৰে থকা বা অচিন কাঠৰ থোৰাসদৃশ কেয়াৰ টেকাৰৰ তত্তাৱধানত থকা লোকসকলক নিজৰ অৱস্থাৰ বিষয়ে জনাবলৈ এতিয়া আৰক্ষীয়ে সকলোকে আহ্বান জনাইছে।\nইফালে, বৃদ্ধ পিতৃ-মাতৃক এনেদৰে নিৰাপত্তাহীন অৱস্থাত মহানগৰৰ কোনোবা এটা চুকত অকলশৰে এৰি থৈ তথাকথিত সাফল্যৰ ধ্বজা উৰুৱাই থকা সন্তানসকলৰ দায়বদ্ধতাৰ প্ৰশ্নটোও এতিয়া নতুনকৈ উত্থাপন হৈছে। এটা পুৰণি ঘৰ-ভেটিৰ ৰখীয়া কৰি থৈ পিতৃ-মাতৃক শেষ বয়সত এনেদৰে এৰি যোৱা কথাটোৰ ন্যয্যতা কিমান সেই প্ৰশ্নও এতিয়া বহুতৰে মনত উঠিছে। অচিন-চিনাকি ‘কেয়াৰ টেকাৰ’ৰ তত্তাৱধানত শেষ বয়সত তেওঁলোক কেনে আছে সেই কথা ভবাৰ, সেই কথাৰ খবৰ লোৱাৰ অৱকাশ এইসকল ‘সফল’, ঈৰ্ষণীয় কেৰিয়াৰৰ অধিকাৰী সন্তানৰ আছেনে?\nPrevious articleঅখিল গগৈ এটা বিগ জিৰো… উপ-নিৰ্বাচনত ব্যৰ্থতাৰ পাছতে শেলে বিন্ধিছে ৰাইজৰ দলৰ নেতাক\nNext articleচিকুটি লাও বুঢ়া কৰিছে আফগানিস্তানে, পলকতে ভাৰতক কৰিব পাৰে পৰাস্ত…


Home / Assamese Author অসমীয়া ভাষাৰ সাহিত্যিকসকল / Nalinidhar Bhattacharya নলিনীধৰ ভট্টাচাৰ্যâ€¹Return to Previous Page\nBhabani Books, Nalinidhar Bhattacharya নলিনীধৰ ভট্টাচাৰ্য\nনলিনীধৰ ভট্টাচাৰ্যৰ নিৰ্বাচিত গদ্য সম্পাদনা : খনীন্দ্ৰ কুমাৰ ডেকা প্ৰকাশক : ভৱানী বুক্‌ছ প্ৰথম প্ৰকাশ : আগষ্ট, ২০১২ Regular Price Rs. 400 Sale Price Rs. 360\nসুন্দৰৰ সৈনিক নলিনীধৰ ভট্টাচাৰ্য অভিনন্দন গ্ৰন্থ সম্পাদক : ড° শিৱনাথ বৰ্মন প্ৰকাশক : ভৱানী প্ৰিণ্ট এণ্ড পাব্লিকেশ্যনচ্ প্ৰথম প্ৰকাশ : ডিচেম্বৰ, ১৯৯৭ দ্বিতীয় প্ৰকাশ : ডিচেম্বৰ, ২০১১ Regular Price Rs. 250 Sale Price Rs. 225


কৃষি বিজ্ঞানৰ অ.আ.ক.খ. : — Vikaspedia\nউদ্ভিদে ইয়াৰ বাবে প্ৰয়োজনীয় মৌলসমূহ মাটি, পানী আৰু বায়ুৰ পৰা আহৰণ কৰে যদিও মূলতঃ মাটিৰ পৰাই সৰহভাগ মৌল গ্ৰহণ কৰে। উদ্ভিদৰ প্ৰয়োজনীয় মৌলসমূহ সিহঁতে পোনপটীয়াকৈ গ্ৰহণ কৰিব পৰা অৱস্থাত মাটিত নেথাকে। অন্যহাতে কৃত্রিমভাৱে যোগান ধৰা ৰাসায়নিক সাৰসমূহো উদ্ভিদে পোনে পোনে মাটিৰ পৰা গ্ৰহণ কৰিব নোৱাৰে। জৈৱিকেই হওক বা অজৈৱিকেই হওক এই সাৰসমূহ মাটিত থকা বহুতো ক্ষুদ্ৰ ক্ষুদ্ৰ অণুজীৱৰ দ্বাৰাহে উদ্ভিদে গ্ৰহণ কৰিব পৰা কৰি দিয়ে। জৈৱিক সাৰ যোগান ধৰোতে ইয়াৰ লগতে বহুতো অণজীৱৰো যোগান ধৰা হয়। কিন্তু, অজৈৱ সাৰৰ লগত এইবোৰ নেথাকে। সেয়ে অজৈৱ কৃত্রিম সাৰবোৰ বছৰে বছৰে মাটিত প্ৰয়োগ কৰি থকাৰ ফলত মাটিত থকা অণুজীৱবোৰৰ সংখ্যা ক্ৰমান্ধয়ে কমি যায়। গতিকে এনেকুৱা মাটিত অণজীৱবোৰৰ সংখ্যা বঢ়োৱাটো জৰুৰী হৈ পৰে। উদাহৰণস্বৰূপে- ৰাইজ’বিয়াম, এযট’বেকটাৰ, এয’স্পিৰিলাম, ব্লু-গ্ৰীন এলগি (নীল সেউজ শেলাই) আদিয়ে বায়ুমণ্ডলত থকা নাইট্ৰজেন মাটিলৈ অনাত সহায় কৰে। বেচিলাচ, চিউড’মনাচ, এচপাৰজিলাচ, পেনিছিলিয়াম আদিয়ে মাটিত থকা ফচফেটভাগ দ্ৰৱণীয় কৰি তোলাত সহায় কৰে।\nএনেদৰেই এনে বহুত অণুজীৱ আছে যিবোৰ মাটি আৰু শস্যৰ বাবে উপকাৰী। আজিকালি বিজ্ঞানীসকলে এনে বহুতো অণুজীৱক বিজ্ঞানাগাৰত বিশেষ উপায়েৰে ধৰি ৰাখি তাৰ পেকেট তৈয়াৰ কৰি বজাৰত এৰি দিছে, যিবোৰ অন্যান্য সাৰৰ নিচিনাকৈ বীজ, উদ্ভিদৰ শিপাত নাইবা পোনে পোনে মাটিত প্ৰয়োগ কৰিলে উদ্ভিদৰ বাবে প্ৰয়োজনীয় মৌলসমূহ গ্ৰহণ কৰাত সুবিধা হয়। মাটিৰ উৰ্বৰতা তথা সংগঠন ভালে ৰখাত ই সহায় কৰে। এনেধৰণৰ অণুজীৱ বা জীৱাণুৰ দ্বাৰা তৈয়াৰ কৰা দ্ৰব্যবিধকে জীৱাণুসাৰ বুলি কোৱা হয়।\nজীৱাণুসাৰৰ দ্বাৰা কি কি উপকাৰ হয় -\n১) উদ্ভিদৰ বাবে মাটিত পুষ্টিমৌল সহজলভ্য হয়, বিশেষকৈ নাইট্ৰজেন আৰু ফচফৰাচৰ সহজলভ্যতা বৃদ্ধি পায়।\n২) ৰাসায়নিক সাৰৰ প্ৰয়োগ প্ৰায় শতকৰা ২৫-৩০ ভাগ হ্ৰাস কৰিব পাৰি।\n৩) উৎপাদকতা বৃদ্ধি পায়। সাধাৰণতে ১০-৪০ শতাংশ শস্য উৎপাদন আৰু ১৫-৩০ শতাংশ শাৰীৰিক বৃদ্ধি হয়।\n৪)জৈৱিকভাৱে মাটিত ক্ৰিয়া কৰি ইয়াৰ প্ৰকৃতিক উৰ্বৰতা বৃদ্ধি পায়।\n৫) কিছুমান অণুজীৱই ভেঁকুৰনাশক নাইবা এন্টিবায়টিক দ্ৰব্য নিঃসৰণ কৰি কিছুমান ৰোগৰ প্ৰাদূৰ্ভাৱৰ পৰা ৰক্ষা নাইবা উদ্ভিদৰ প্ৰতিৰোধ শক্তি বৃদ্ধি হোৱাত সহায় কৰে।\nজীৱাণুসাৰৰ প্ৰকাৰ -\n(ক) নাইট্ৰজেন সংস্থাপনকাৰীঃ\nভূ-গৰ্ভত সংস্থাপিত হোৱা নাইট্ৰজেনভাগ বিভিন্ন উৎস যেনে- উদ্যোগ নাইবা বিভিন্ন প্ৰাকৃতিক উৎস যেনে, বিজুলী আদিৰ পৰা সংস্থাপিত হ’লেও মাটি আৰু পানীত ক্ষুদ্ৰ ক্ষুদ্ৰ অণুজীৱবোৰহে ইয়াৰ সিংহভাগ সংস্থাপন কৰে। সেয়ে, অণুজীৱৰ ক্ষমতা অপৰিসীম। অণুজীৱৰ পৰা তৈয়াৰ কৰা তুলনামূলকভাৱে শক্তিশালী কেইবিধমান নাইট্ৰজেন সংস্থাপনকাৰী জীৱাণুসাৰৰ বিষয়ে তলত বৰ্ণনা কৰা হ’ল।\nএইবিধ জীৱাণুসাৰত অসংখ্য ৰাইয’বিয়াম বেক্টেৰীয়া থাকে। বীজৰ লগত মিহলোৱাৰ পিছত এই বেক্টেৰীয়াবোৰ মাটিৰ সংস্পৰ্শলৈ আহি ব্যাপক ৰূপত বংশ বৃদ্ধি কৰে আৰু বৰ্দ্ধিত শিপাইদি সোমাই যায়। যথাসময়ত বেক্টেৰীয়াবোৰে শিপাত নাইট্ৰজেনৰ সৃষ্টি কৰে। এই টেমুনাবোৰতেই নাইট্ৰজেন সংস্থাপিত হয়। গতিকে টেমুনাৰ পৰিমাণৰ ওপৰতেই উদ্বিদৰ বৃদ্ধি আৰু ফচল উৎপাদন নিৰ্ভৰ কৰে। দৰকাৰী কথা হ’ল- যিকোনো এবিধ নিৰ্দিষ্ট শস্যৰ বাবে তৈয়াৰী ৰাইয’বিয়াম সাৰ অন্য এবিধ শস্যত প্ৰয়োগ কৰিব নোৱাৰি।\nএইবিধ জীৱাণুসাৰত বহু পৰিমাণে জীৱিত এযট’বেকটাৰ থাকে, যিবোৰ জীয়াই থাকিবলৈ অক্সিজেনৰ প্ৰয়োজন হয় আৰু যিবোৰে মুক্তভাবে থাকি নাইট্ৰজেন সংস্থাপন কৰিব পাৰে। যিকোনোধৰণৰ হ্ৰস্বকালীন নাইবা দীৰ্ঘকালীন শস্যত (মাহজাতীয় নহয়) এইবিধ জীৱাণুসাৰ ব্যৱহাৰ কৰিব পাৰি। যেতিয়া ইয়াক বীজৰ লগত মিহলাই নাইবা শিপা শোধন কৰি মাটিত প্ৰয়োগ কৰা হয় তেতিয়া বেক্টেৰীয়াবোৰে দ্ৰুতহাৰত বংশবৃদ্ধি কৰি শিপাৰ চাৰিওফালে থকা মাটিত ইয়াৰ পৰিমাণ বৃদ্ধি কৰি দিয়ে। এই বেক্টেৰীয়াবোৰে মুক্তভাবে জীয়াই থাকে বাবে ইহঁতে মাটিত থকা জৈৱিক পদাৰ্থ আৰু শিপাই নিঃসৰণ কৰা পদাৰ্থৰ পৰা খাদ্য সংগ্ৰহ কৰে আৰু বায়ুমণ্ডলৰ পৰা নাইট্ৰজেনভাগ মাটিত সংস্থাপিত কৰিব পাৰে, যিবোৰ কাষতে থকা শিপাই শুহি ল’ব পাৰে। ইহঁতে কিছুমান বৃদ্ধিকাৰক হৰমোণ যেনে, ইনদল এচিডিক এচিড, চাইট’কাইনিন আদিও নিঃসৰণ কৰে, যাৰফলত উদ্ভিদৰ শাৰীৰিক বৃদ্ধি হোৱাত সহায় হয়। তাৰোপৰি ইহঁতে এন্টিবায়টিকৰ নিচিনা পদাৰ্থও নিঃসৰণ কৰে, যাৰফলত মাটিত হোৱা ৰোগৰ পৰাও উদ্ভিদজোপাক সুৰক্ষাদিয়ে।\nইও এযট’বেক্টাৰৰ নিচিনা এবিধ জীৱানুসাৰ। এই সাৰতো এয’স্পিৰিলাম নামৰ বেক্টেৰীয়াবিধ থাকে আৰু অমাহজাতীয় সকলো শস্যতে ইয়াক প্ৰয়োগ কৰিব পাৰি। পানী বন্ধ হৈ থকা মাটিতো ই কিছুদিনলৈ জীয়াই থাকিব পাৰে। এযট’বেক্টাৰৰ নিচিনাকৈ এয’স্পিৰিলামেও মাটিত বংশবৃদ্ধি কৰি নাইট্ৰজেন সংস্থাপিত কৰে।\nব্লু-গ্ৰীন এলগি (নীল সেউজ শেলাই):\nপানী বন্ধ হৈ থকা ধানখেতিত এইবিধ অণুজীৱই নাইট্ৰজেন সাৰ যোগানত এক উল্লেখযোগ্য ভূমিকা পালন কৰে । এনেবোৰ ধানখেতিৰ মাজত থকা পানীত নীলা-সেউজীয়া বা কলা-সেউজীয়া বা কলা-মুগা বৰণীয়া জেলিৰ নিচিনা কিছুমান চামনি দেখিবলৈ পোৱা যায়। এই চামনিবোৰেই ধানখেতিৰ মাটিত জৈৱিকভাৱে নাইট্ৰজেনৰ যোগান ধৰি শস্য বৃদ্ধিত সহায় কৰে। আৱশ্যকীয় পৰিমাণৰ নাইট্ৰজেন পাবলৈ হ’লে এইবোৰ বিশেষ পদ্ধতিৰে তৈয়াৰ কৰি শস্যত যোগান ধৰিব লাগিব।\nব্লু-গ্ৰীন এলগি (বি.জি.এ.) তৈয়াৰ কৰা পদ্ধতিঃ\nইয়াক তৈয়াৰ কৰিবলৈ হ’লে টিৰনৰথাল নাইবা নিৰ্দিষ্ট জোখৰ গাঁত, সাৰুৱা মাটি, চূন, একক চুপাৰ ফচফেট, মালাথিয়ন আৰু ব্লু- গ্ৰীন এলগি সঁচৰ প্ৰয়োজন।\n১)৬ফুট বহল, ৩ ফুট দীঘল আৰু ৯ ইঞ্চি দ’ৰ এটা গাঁত মুকলি ঠাইত খান্দিব লাগে। তলিখন পলিথিনেৰে ঢাকি দিব লাগে। মাটিৰ গাঁতৰ সলনি সমান জোখৰ টিনৰ থাল নাইবা টিনৰ পাত্রও ব্যৱহাৰ কৰিব পাৰি।\n২)গাঁতটোত ৬-৮ কিলোগ্ৰাম মাটি, ১০০ গ্ৰাম চূণ আৰু ২০০ গ্ৰাম একক চুপাৰ ফচফেট সাৰ মিহলাই ল’ব লাগে।\n৩)গাঁতটো ৪-৫ ইঞ্চি পানীৰে পূৰ্ণ কৰিব লাগে। বোকাখিনি নিগৰি তললৈ যোৱাৰ পিছত তাত বি.জি.এ.ৰ সঁচ ২০০ গ্ৰামকৈ চটিয়াই দিব লাগে ।\n৪) প্ৰত্যেক সপ্তাহত ৫ মি:লি:কৈ মালাথিয়ন গাঁতটোত মিহলাই দিব লাগে। ১৫-২০ দিন পিছত গাঁতটোত বি.জি.এ. ৰ বৃদ্ধি চকুত পৰিব।\n৫)এতিয়া পানীখিনি শুকুৱাই লৈ গাঁতটো ৰ’দত শুকাবলৈ দিব লাগে। পিছত শুকান বি.জি.এ.ৰ চামনিবোৰ পলিথিনৰ বেগত ভৰাই নি ধানখেতিৰ পথাৰত প্ৰয়োগ কৰিব পাৰি।\n৬)১ হেক্টৰ (৭.৫ বিঘা) মাটিৰ বাবে ১৫-২০ কিলোগ্ৰাম বি.জি.এ.ৰ আৱশ্যক হয়। বি.জি.এ. খিনিক ১০-২০ কিলোগ্ৰাম মাটিৰ সৈতে মিহলাই কঠিয়া ৰোৱাৰ ৭-১০ দিনৰ পিছত চটিয়াই দিব লাগে। প্ৰয়োগৰ পিছত অন্ততঃ ৩০ দিনৰ বাবে পানী ওলাই যাব দিব নালাগে।\nসেউজীয়া সাৰ- এজলাঃ\nআমাৰ গাঁৱে থকা পুখুৰী, খাল-বিল, নদী আদিত বিভিন্নধৰণৰ এজলা (বৰপুনি) দেখিবলৈ পোৱা যায়। ইহঁতেও মাটিত পৰ্যাপ্ত পৰিমাণে নাইট্ৰজেন সাৰৰ যোগান ধৰিব পাৰে।\nএজলাৰ খেতি আৰু প্ৰয়োগঃ\n৭) ৫ মিটাৰ দীঘল, ১.৫ মিটাৰ বহল আৰু ১৫ চেন্টিমিটাৰ দ’ জোখৰ ৫-৬ তা খাল খান্দিব লাগে।\n৮) উক্ত জোখৰ খালত প্ৰায় ৩ কিলোগ্ৰাম সতেজ এজলা, ৭৫-১০০ একক চুপাৰ ফচফেট সাৰৰ সৈতে মিহলাই খালটোত দিব লাগে।\n৯) ১৫-২০ দিনৰ পিছত গোটেই খালটো এজলাৰে ভৰি পৰিব আৰু খালটোৰ পৰা ২০-২৫ কিলোগ্ৰাম এজলা গোটাব পাৰি।\n১০) গোটাই লোৱা এজলাখিনি ধানখেতিৰ পথাৰত ৰোৱাৰ আগতে প্ৰয়োগ কৰা হয় আৰু মাটিত ভালদৰে মিহলাই দিয়া হয়।\n১১) কঠীয়া ৰোৱাৰ ৭-১০ দিনৰ পিছত প্ৰতিবিঘাৰ বাবে ৬০-৭০ কিলোগ্ৰাম এজলা পুনৰ প্ৰয়োগ কৰা হয় আৰু সেইবোৰক ধানৰ মাজত বৃদ্ধি হ’বলৈ দিয়া হয়।\nফচফৰাচ দ্ৰৱনীয়াক জীৱাণুসাৰ -\nএইবিধ জীৱাণুসাৰ হ’ল বেক্টেৰীয়া আৰু ভেঁকুৰৰ এবিধ মিশ্ৰণ। বেক্টেৰীয়াবোৰ হ’ল- বেচিলাছ পলিমিক্স, চিউডমানাচ ষ্ট্ৰাইটা। ভেঁকুৰবোৰ হ’ল- এছপাৰজিলাচ নাইজাৰ, পেনিছিলাম ডিজিচেটাম, স্কোৱান্নিয়’মাইচিটি অক্সিডেনটেলিচ ।\nযেতিয়া ফচফটিকা শস্যৰ বীজৰ লগত মিহলাই, শিপাত নাইবা মাটিত মিহলোৱা হয় তেতিয়া বদ্ধিত শিপাৰ চাৰিওফালে অণুজীৱবোৰে দ্ৰুতহাৰত বংস বৃদ্ধি কৰে। এই অনুজীৱবোৰেও সিহঁতৰ জৈৱিক ক্ৰিয়াৰ দ্বাৰা বিভিন্ন জৈৱিক এচিড যেনে- চাইট্ৰিক এচিড, ফুমাৰিক এচিড, গ্লুটামিক এচিড, গ্লাইক’লিক এচিড আদি নিঃসৰণ কৰে। এই জৈৱ এচিডবোৰে ভেঁকুৰনাশক আৰু বৃদ্ধি নিয়ন্ত্রকৰ ভূমিকাও পালন কৰি উদ্ভিদৰ বৃদ্ধিত সহায় কৰে।\nপচন বৃদ্ধিকাৰক জীৱাণুসাৰঃ\nকিছুমান অনুজীৱ যেনে- ট্ৰাইকডাৰমা ভিৰিডি, ছিটমিয়াম এম্বুয়েন্স, এছপাৰজিলাচ নাইজাৰ, মাইৰথেছিয়াম বৰিডাম, চেলুল’মনাচ স্পেচিচ আদিয়ে পচন ক্ৰিয়া দ্ৰুততৰ কৰি তুলিব পাৰে।\nকিছুমান উদ্ভিদৰ শিপাত কিছুমান উপকাৰী সহযোগী ভেঁকুৰ বাস কৰিব পাৰে। এইবোৰক মাইক’ৰাইঝ বুলি কোৱা হয়। এনেধৰণৰ সহজীৱিতাৰ দ্বাৰা ভেঁকুৰ আৰু উদ্ভিদ উভয়ে উপকৃত হয়। ভেঁকুৰে উদ্ভদৰ শিপাৰ পৰা শৰ্কৰা আৰু জৈৱিক নিঃসৰণবোৰ সংগ্ৰহ কৰে। অন্যহাতে, এই ভেঁকুৰেই উদ্ভিদৰ বাবে প্ৰয়োজনীয় পুষ্টিমৌল যেনে, ফচফৰাচ, কেলচিয়াম, মেগনেচিয়াম, জিংক, কপাৰ, মেঙ্গানিজ আৰু লো আদি উদ্ভিদৰ শিপাত সংস্থাপিত কৰিব পাৰে।\nমাইক’ৰাইঝ দুটা ভাগত ভগাব পাৰি- বহি:মাইক’ৰাইঝ আৰু আন্ত: মাইক’ৰাইঝ\nবহি: মাইক’ৰাইঝবোৰ উদ্ভিদৰ শিপাত বাহ্যিক দিশত ইয়াৰ শোষক অঙ্গ শিপাৰ ভিতৰতলৈ সুমুৱাই, কিন্তু কোষ আৱৰণ ভেদ নকৰে। এনেধৰণৰ বহি:মাইকৰাইঝ থকা কিছুমান উদ্ভিদ হ’ল ওক, পাইন আদি।\nঅন্যহাতে, আন্ত: মাইক’ৰাইঝবোৰ শিপাৰ কোষৰ অন্ত:ৰ্ভাগলৈ সোমাই যায় আৰু ইয়াৰ বৃদ্ধি হৈ কাৰ্যসম্পন্ন কৰে। এনেবোৰ মাইক’ৰাইঝাক ‘ভ্যাম’ বুলিও কোৱা হয়। প্ৰায় ৯০ শতাংশ উদ্ভিদ, বিভিন্ন শস্য আৰু ফলমূল যেনে-ঘেহু,গোমধান, কঁপাহ, কুঁহিয়াৰ, আলু, আহুধান, ফ্ৰেন্সবিন, আপেল, আঙুৰ, নেমুটেঙা, কফি, ৰবৰ আদিত এই ভ্যামবোৰ থাকে। ভ্যামবোৰে ফচফৰাচ গ্ৰহণৰ বাবে উদ্ভিদক সহায়ৰ উপৰিও খৰাং বতৰ আৰু শিপা আক্ৰমণ কৰা অপকাৰী ভেকুৰৰ বিৰুদ্ধে প্ৰতিৰোধ সৃষ্টি কৰিব পাৰি।\nলেখক: নয়ন কুমাৰ বৰা (সেউজ চিন্তা)


১০ লাখ টকা বাজেটেৰে যোাহাটত শ্ৰীমন্ত শঙ্কৰদেৱ গুৰুজনাৰ আৰ্বিভাৱ মহোৎসৱ । - AIIDESH - Buildingafuture Media together\n১০ লাখ টকা বাজেটেৰে যোাহাটত শ্ৰীমন্ত শঙ্কৰদেৱ গুৰুজনাৰ আৰ্বিভাৱ মহোৎসৱ ।\nNakib Uddin Ahmed Oct 5, 2021 12:42 132 0\nশ্ৰীমন্ত শঙ্কৰদেৱ সঙ্ঘৰ কেন্দ্ৰীয় ভাৱে যোৰহাট জিলা শাখাৰ ব্যৱস্থাপনাত অহা ১৭ অক্টোবৰত মহাপুৰুষ গুৰুজনাৰ ৫৭৩ সংখ্যক আৰ্বিভাৱ মহোৎসৱ উদযাপনৰ বাবে দেওবাৰে যোৰহাট জিলা ক্ৰীড়া সন্থাৰ খেল পথাৰত লাইখুটা স্থাপন কৰে জিলা শাখাৰ সভাপতি মুকুল গগৈয়ে । লাইখুটা স্থাপন অনুষ্ঠানত মুলৰ সাহিত্য শাখাৰ সভাপতি ড° মৃনাল কুমাৰ বৰুৱা , কেন্দ্ৰীয় শিশু , আই-মাতৃ সম্পাদিকা ফুনু বৰা গগৈ , আদৰনি সমিতি সভাপতি যুগল হাজৰিকা , সম্পাদক সৌৰভ হাজৰিকা , মুলৰ সদস্যৰ লগতে জিলা শাখাৰ ১৬ খন আঞ্চলিকৰ সহস্ৰাধিক ভকত- বৈষ্ণৱে সকলে অংশ গ্ৰহন কৰে । লাইখুটা স্থাপনৰ অনুষ্ঠান আঁত ধৰে জিলা শাখাৰ সম্পাদক মুকুল বৰুৱাই ।\nএই অনুষ্ঠানৰ পিছতে জিলা শাখাৰ নামঘৰ প্ৰাংগনত অনুষ্ঠিত সভাত সভাপতিত্ব কৰে আদৰণি সমিতিৰ সভাপতি যুগল হাজৰিকাই ৷ সভাত বিভিন্ন উপ- সমিতিয়ে আগন্তুক জন্মোৎসৱৰ আয় - ব্যয়ৰ খটিয়ান দাঙি ধৰে ৷ ইফালে জিলা ক্ৰীড়া সন্হাৰ খেলপথাৰত জন্মোৎসৱ উদযাপনস্হলী প্ৰাক্তন পদাধিকাৰ মুখ্যেশ্বৰ শইকীয়া সোঁৱৰণী সমন্বয়ক্ষেত্ৰ আৰু মূল মঞ্চ জিলাৰ প্ৰাক্তন সভাপতি ঘনকান্ত বৰুৱা সোঁৱৰণী মঞ্চ নামেৰে নামাকৰণ কৰাৰ কথা জিলা সভাপতি মুকুল গগৈয়ে ঘোষণা কৰে ৷১০ লাখ টকা ব্যয়েৰে উদযাপন কৰিব লৈ লোৱা গুৰুজয়ন্তীত ’ শিৰোৰত্ন ’ নামৰএখন স্মৃতি গ্ৰন্থ প্ৰকাশৰ দিহা কৰিছে উদযাপন সমিতিয়ে ৷\nযোৰহাটৰ পৰা নেকিব আহমেদৰ ৰিপৰ্ট\nযোৰহাটত বিশিষ্ট লেখিকা উৎপলা বৰুৱাৰ দুখন গ্ৰন্থ উন্মোচন |\nবোকাখাতৰ জে ডি এছ জি মহাবিদ্যালয়ৰ ৰাষ্ট্ৰীয় সেৱা যোজনা গোটলৈ বন বিভাগৰ বিশেষ বঁটা...\nI amapress Reporter ,Jorhat Assam .\nকৰ'ণা ভাইৰাচৰ সংক্ৰমনকলৈ কাজিৰঙা ৰাষ্ট্ৰীয় উদ্যানতো বিশেষ...\nUttam Saikia Apr 7, 20200285\nবলিউডৰ বিখ্যাত অভিনেতা ঋষি কাপুৰৰ মৃত্যু\nAIIDESH NEWSDESK Apr 30, 20200202\n‘প্ৰধানমন্ত্ৰীৰ নাগৰিক সহায়ক আৰু জৰুৰীকালীন সাহায্য পুঁজি’...\nRUBUL MAIBELLA Apr 3, 20200410\nআৰণ্যকৰ উদ্যোগত কাৰ্বি আংলং জিলাৰ সীমান্তৱৰ্তী কাকচাংত...\nUttam Saikia Nov 27, 20210139\nলক ডাউনৰ মাজতে মৰিয়নীত অঘটন\naiidesh Jul 21, 20200176\nমাৰ্ঘেৰিটাৰ পেঙ্গেৰী অঞ্চলৰ তৰানী গাঁওৰ উন্নয়নৰ নমুনা\nAIIDESH NEWSDESK Jul 14, 20200402\nফিলবাৰী নামহোলুং বিলৰ দুৰৱস্থা\nJuhi Kanu Jul 24, 20200258\nকাজিৰঙাৰ মিহিমুখত বিভাগীয় হাতীৰ খাদ্য গ্ৰহন কেন্দ্ৰ মুকলি...\nUttam Saikia Jan 31, 20220110\nAIIDESH NEWSDESK May 7, 20200369\nUttam Saikia Jun 23, 2022050\nৰেড জ’ন নলবাৰী জিলাত নোখোলে চৰকাৰী কাৰ্যালয়\nAIIDESH NEWSDESK Apr 21, 20200367\nবোকাখাতত ঢৌৰ বৰ্ষপুৰ্তি : দুৰ্যোগ ব্যৱস্থাপনাৰ সজাগতা সভা...\nUttam Saikia Sep 26, 20210118\nশিৱসাগৰত পুনৰ দুটা অঞ্চল কন্টেইনমেন্ট জ'ন ঘোষণা।\nRUBUL MAIBELLA Jul 8, 20200279\nসাংবাদিক দেৱজিত বৰাক অভব্য ব্যৱহাৰ\nকাজিৰঙাৰ অগৰাতলি বনাঞ্চলৰ গঁড় হত্যাত জড়িত তিনি গঁড় চিকাৰীক...